text:
事件
事件 係人類活動,當中有人物地點時間,有刻意安排又有意外發生.
事件 (概率論)
隨機事件 係或然率論入面實驗得出嘅結果,亦係樣本空間入面嘅一個子集,如果事件係空集,即係無可能發生,如果事件係全集,即係一定會發生.
911事件
911事件 ,又叫 九一一事件 或 九一一恐怖襲擊 ,係由阿爾蓋達組織發動連串針對美國嘅自殺式襲擊. 美國紐約當地時間(UTC-4)2001年9月11號朝早,幾個人劫咗美國航空同聯合航空四架客機,撞咗兩架入紐約市嘅世界貿易中心,一架入五角大樓.另外有架聯合航空93號班機都俾人騎劫咗,但入面班乘客同啲劫機者博命,雖然最後都阻止架機撞落人多嘅地方,令呢班機係四架被劫嘅飛機之中唯一無令地面人員同建築物損失,但架機都撞咗落笪空地,機入面嘅40人都死咗.但事後有人質疑,有好多目擊者聲稱見到第二架飛機係美國軍事專用飛機,機身係灰白色. 成個襲擊一共有 2.986 人死,美國紐約世界貿易中心雙塔在內嘅六幢建築物冧晒,美國經濟大受打擊. ...
八三一太子站事件
八三一太子站事件 ,又叫 太子站警察打人事件 ,係2019年8月31號晚喺港鐵太子站發生嘅警民衝突,警方嘅速龍部隊成員同防暴警員涉嫌用警棍無差別襲擊示威者同其他乘客,又噴胡椒噴霧,至少7人受傷. 事後有傳有人喺事件中死咗,就算特區政府,警務處同埋醫院管理局澄清過冇噉嘅事,都重有人對「八三一打死人」嘅傳聞深信不疑,同埋連續多日喺太子站外搞悼念活動. 同年10月底,香港民意研究所同香港中文大學分別都就「八三一打死人」嘅傳聞做過調查:前者結果顯示有48%受訪者「好贊成」或者「幾贊成」有死過人嘅講法;後者結果顯示有52%受訪者認為有死過人嘅講法「絕對真確」或者「應該真確」. 同年11月底,民間網媒傳真社事後訪問過當晚47名 ...
一二三事件
「一二 三」事件 (葡萄牙文:Motim 1-2-3)係澳門衝突,喺1966年12月3號爆發,導致澳門民間社會完喪失對葡國政府嘅信任,並完全傾向中國政府.當時澳門由葡萄牙統治,北面嘅中國內地正開始文化大革命.
事件驅動編程
事件驅動編程 ( event-driven programming )係一種編程範式,指個程式嘅流動由事件(撳咗某個掣等)主導.
事件 (運算)
事件 ( event )喺電腦程式編寫上,係指由個軟件留意到嘅一個行動或者一件事件,例如係「踎士左掣撳咗」,「鍵盤上邊個邊個掣俾人撳咗」等等.一個程式可以編寫成會對呢啲事件俾反應.
馬尼拉人質事件
馬尼拉人質事件 係一宗脅持案,發生喺菲律賓首都馬尼拉,2010年8月23號.件事由朝早九點左右到接近夜晚九點.事緣有個菲律賓差人,叫Rolando Mendoza,官至高級警務督察,畀人炒咗,於是拎支M16步槍,脅持康泰旅行社嘅旅遊巴士,同乘客廿五人做人質,叫菲律賓政府畀佢復職,之後放咗幾人,連埋司機走甩咗,最後脅持十五人質,全部香港人. 近十個鐘後,槍手同菲律賓特警駁火,十五人質,八死七傷,有人一家五口去,兩口返;亦有兩公婆同姨仔一齊去,一齊踏上不歸路.消息傳返香港嗰陣,全港震驚,傳媒叫呢件事做「馬尼拉血色星期一」,「悲慘嘅星期一」,「港殤」.香港特區政府宣佈區旗下半旗三日致哀;香港各主要網站亦改成黑白畫面致哀.
互補事件
喺概率論上,如果話有一柞事件係 互補事件 ( collectively exhaustive events ),意思即係話呢柞事件當中必然有最少一件會發生( P = 1 {\displaystyle P=1} ).
閃回事件
閃回 ( flashback )係作故仔常用嘅一種手法,指喺故仔進行期間讀者觀眾見到一段時間上喺故仔打前嘅事件,通常用嚟解釋故仔入面某啲受過去事件影響造成嘅嘢.
水門事件
水門事件 ( Watergate scandal )指喺1972年尼克遜做美國總統期間爆出政治醜聞,單嘢令佢喺1974年8月9號落台,總統個位由副總統福特接手.
氹仔事件
氹仔事件 ,係澳門衝突,時爲一九六六年,當時澳門由葡萄牙統治.澳門氹仔坊舍增修校舍,因爲氹仔學校擴建問題,同當時澳門當局起爭執,澳門警察對當地市民動粗,造成24人傷亡,1人被捕.其後澳門中華總商會同當局談判被拒絕. 同年12月3號,事件演化成總督府門前嘅衝突,是為一二三事件.


c: text/html

text:
「盧根」
今日終於睇咗盧根,而睇完嘅感覺真係有啲空虛同傷感,除咗因為係一個年代嘅終結之外,係無諗過狼人同教授最終嘅結局會係咁.當然英雄科幻電影通常都會有伏線,相信不久嘅將來又會有新嘅變種特攻電影出爐.只不過會係啲乜嘢嘅故事就真係要到時先知,因為盧根係曉治積曼同柏克史釗域參與變種特攻嘅最後一部電影.但係邊個可以取代佢哋兩個嘅地位呢?就好似以前蜘蛛俠同神奇四俠一樣,角色已經深入民心可能改朝換代.
「角色」
由變種特攻到盧根,狼人呢個角色一定喺最突出.除咗佢嘅身世之外,係變種特攻入面佢可以話係一個好重要嘅角色.雖然電影同漫畫係有好大出入,但係今集講述狼人同教授之間嘅關係真係好感人.教授患有腦退化症可以係話一大諷刺,而狼人亦因為身體問題開始變得虛弱,就連自我再生嘅能力都逐漸失去.今集另外一個重點就當然係承傳,因為人工基因改造而擁有狼人基因,狼人個女,羅拉!
「感動」
今集其實唔係睇打打殺殺位,而係睇感情戲!事關有好多感動位,真係寫都寫唔晒.不過最鍾意嘅係當教授終於知道點解狼人唔講比佢知究竟發生咗乜嘢事(但係狼人係聽唔到,事關嗰個係複製人),當狼人睇住教授離去嘅時候情緒失控,當狼人見到羅拉俾人捉咗嘅時侯佢奮不顧身去營救,當狼人離去前羅拉叫佢做爸爸,當羅拉離開前將墓前嘅十字架變成「X」英文字,等等.今次盧根可以話為狼人寫上一個完美而又感慨嘅句號!
Also published on Medium.

robotstxt: allowed

filter: keep


text:
唔係人人一出世就天生麗質,不過好多女人相信一白遮三醜,所以由中國戰國時代開始,女人已經識化妝去博得異性好感.就算嫁咗畀人都唔可以鬆懈,因為要同其他女人共侍一個老公,要保持花容月貌先可以突圍而出.直至現代,女藝人都係好依賴化妝,除咗工作需要,靠濃妝放大表情之外,平時出門都要化,因為喺歲月磨滅下難免會有衰老的徵狀,為免被記者偷影到,佢哋都紛紛化妝遮蓋臉上皺紋同瑕疵.結果女藝人嘅臉上總係化上完美妝容,保持最佳一面示人,佢哋嘅素顏就變得好神秘.
不過為咗拉近粉絲同自己嘅距離,唔少女藝人主動大晒素顏,以天生好膚質,濃眉大眼暗示自己真係美人胚子.以下有唔少TVB女藝人就將一層層嘅化妝品卸走,敢於公開裸肌,當中不乏《包青天再起風雲》全劇女演員.
陳凱琳
陳凱琳同樣係靚媽媽,生完好似仲靚過之前咁,搞到網民都忍唔住問係咪真係有生過!大家或者覺得佢本身輪廓深,加上生完肥番少少有福氣,所以靚咁多,不過陳凱琳講過,其實要多得老公鄭嘉穎愈來愈識影相呀!幸福到呢~
胡定欣
基於佢紋咗眉嘅關係,所以冇一張係真正素顏,不過胡定欣冇化妝都係幾靚嘅,反而上咗妝仲覺得太濃添.
姚子羚
姚子羚對眼比較細,所以唔化妝就好明顯睇到個分別!
小寶
講真小寶唔化妝幾靚女!本身對眼好大,皮膚又好,正過唔少花旦啊.
傅嘉莉
佢擁有德國血統,初出道已經被網民話同李嘉誠老婆徐子淇相似,被媒體稱爲「翻版徐子淇」,你又覺得佢素顏點呢?
楊玉梅
54歲嘅楊玉梅以模特兒身份出道,曾得到1990年亞洲小姐最上鏡小姐,完美體態獎同季軍,所以唔化妝(應該有紋眼眉同眼線)都好靚!
湯洛雯
叫得做靚湯,梗係靚啦.前排仲被傳媒大讚成個湯氏家族都遺傳咗優良基因,個個靚仔靚女!
陳自瑤
陳自瑤個樣一向冇變過,素顏下只係覺得佢有啲疲態,但上妝後完全同廿年前一樣樣.
張秀文
張秀文冇化妝個樣又幾純品,睇嚟佢平時出鏡可以就咁上唇膏都得!
譚凱琪
譚凱琪本身個樣好細個,唔化妝仲似學生妹,但其實佢37歲喇.
楊詩敏(蝦頭)
蝦頭上妝仲好青春,似30幾歲,不過素顏就是睇得出係43歲了.
龔嘉欣
龔嘉欣係靚女一名,只係臉無血色,睇落好虛弱.
李美慧
李美慧化妝有啲惡,唔化妝反而勁純!
黃智雯
Mandy真係好靚!就算素顏都係靚,完全睇唔出佢真實年齡已經36歲呀.不過佢2007年參加過香港小姐競選,仲入圍最後五強,唔靚就假喇.
陳婉婷
成日見陳婉婷扮宮女,妹仔,估唔到佢妝前妝後個樣直頭好似兩個人咁.
楊怡
以前已經有好多人讚楊怡靚女,去到依家雖然淡出幕前,但佢素顏都仲好正,同相差5年嘅老公羅仲謙好襯.
王君馨
之前王君馨好勇敢地將素顏放喺instagram同大家分享,雖然網民笑佢面色太暗沉,又話黑眼圈太大,不過王君馨唔介意,佢只係想話畀大家聽女人要有自信美.
范文雅
估唔到范文雅一張素顏相都冇,張張都係化咗妝,只係搵到佢淡妝嘅相,收得好埋.
李施嬅
同好姊妹胡定欣一樣,施嬅冇化妝同化咗妝冇乜分別,其實不如話唔係好分得出.
胡杏兒
杏兒條眉本身好濃,唔使紋或者畫,大致上冇咩分別.
(各大藝人instagram,TVB電視截圖)


text:
舊年家姐生日,我哋一家九口一齊去咗山頂玩+晚飯慶祝,今年又想照樣一齊嚟個outing,我哋今次揀咗去大澳~
屯門去大澳好方便,屯門碼頭有船可以直接到,船程只係一個鐘頭左右,不過假日人比較多,好在有爹媽係早餐前幫大家買定船飛,可以按計劃搭到10:30船~講起由屯門去大澳既方法,50年後都仲會提起我同day+曉兜大圈嗰次,話說曉五個月大時我哋去住大澳文物酒店,除咗book酒店之外乜都冇prep,一心諗住大澳位於大嶼山,去大嶼山一定係中環搭船,於是就盲中中去咗中環先發現冇船去大澳,去到碼頭點都想搭船嘛,就搭咗去梅窩再轉巴士,非常轉折之下去到,好在嗰陣曉b搭船搭車非常乖~嗰次回程就知道有船直接返屯門了,學精啦~呵呵~
我哋先去海趣坊翠華歎咗個早餐~
未出發,先興奮~兩婆孫玩槍ing~
距離上船仲有少少時間,就同小朋友們係屯門碼頭附近逛逛,睇下海跑下步執下樹葉之類~
其實曉詩有得熱鬧就好高興了,去邊度都唔緊要~
家姐一家打算俾逸逸上船瞓覺,佢哋坐咗下層既冷氣船艙,我哋同爹媽就坐樓上,吹吹海風睇睇風景~
輕鬆傾傾計既爹媽,怕熱既曉,瞓覺既day,睇風景既婆+曉~
byebye屯門~
詩上船前就瞓著咗(係碼頭排隊上船時爆喊扭眼瞓囉),我同媽咪就陪曉睇風景(day迅速倒下),睇下屯門,睇下飛機,睇下機場,睇下港珠澳大橋…到差唔多到目的地前曉都頂唔順瞓著了~
去到大澳就曉詩都醒晒啦,結果逸冇瞓過,如果係平時,曉瞓唔夠一定會奄悶好耐,但又有婆又有逸係度,好快就醒神晒,即使熱都可以一齊跑一齊玩~
詩一出碼頭就即刻落地行行行~
我哋先去咗碼頭邊既長堤,睇下海睇下紅樹林,詩詩都高興地自己跑跑跑呢~
不過曉自細都係超怕熱,我又唔記得提佢唔好著黑色衫,佢熱到咁上下都開始「dur」…帶嚟既水仲要多飲晒添~
即使熱都開心既~
行到長堤既盡頭,經過少少房屋,見到個兒童遊樂場,小朋友又醒神晒~
我哋係度真係玩咗好耐﹗﹗﹗曉平時最怕熱,但有逸逸係度,就熱都唔驚,可以不停出去跑跑跳跳,詩就最識為自己爭取權益,一時要不停上落樓梯,一時就主動要求要打鞦韆~
最近越來越少見既怕醜草~
結果家姐主動出擊,去咗附近食肆買咗冰凍樽裝水同埋可樂,詩詩一試過經過個水樽飲冰水,全日都唔肯再飲自己個水壺,即使加咗冰水落去係咁話,覺得大人都飲既係唔同啲~
呢個遊樂場最好既地方係,四周有圍欄圍住,小朋友唔可以自己走得太遠,最重要係有個涼亭可以一眼關七,望到遊樂場既每一個位置~
好喇,再前進喇,玩到冇力,曉就唔多肯自己行路了,好在有佢既精神支柱婆婆同逸逸係度,可以行多少少,如果得我哋四個,佢100%要爸爸抱全程了~出番去碼頭嗰邊,就見到好多晏少少到大澳既遊人了,我哋跟住大隊行過大街小巷,不停jap jap jap街頭美食,過橋後就感受下水鄉風情~今次我哋目標去大澳文物酒店食個早啲既tea,所以我哋決定唔坐低食午餐,路上就食咗雪條,墨魚,茶果,烤魷魚,爹媽家姐佢哋仲食咗大魚蛋同墨魚丸,即使唔係好飽都起碼唔餓啦~
食食下個茶果俾人鬧﹗話我哋啲花生滴污糟晒個鋪面喎~其實嗰度睇唔出係鋪頭,因為冇開門…我只覺得自己企埋路既旁邊食咋~
行過去酒店嗰條路對小朋友嚟講可以係大長征,兩個行得叻既大小朋友就想抱,唔俾得佢自由周圍走既細小朋友就好想落地~唯有帶住佢哋睇下有趣既東西,減低腳上既疲累同埋熱熱啦~睇下紅樹林,睇下蟹,睇下人畫畫,睇下路邊攤~
行到攰,要坐低休息下,一齊唱「大西瓜」~
地上執到雞蛋花都兩個美少女~
終於到啦,見到酒店仲要行條長長樓梯先上到去丫~事先問咗下午茶由兩點半開始,但假日冇得book枱,我哋2:35左右去到餐廳,都已經大排長龍,冇得攞飛等位,要真係放個人係度排隊,我哋部份人排住隊,部份人就繼續自由活動,我揹住詩排隊,涼下少少冷氣都好,其實餐廳門口展示咗大澳風情既Lego模型,詩就唔多識欣賞,好在佢鍾意讀讀,餐廳門口都擺咗幾本關於大澳同酒店既書,仲要係圖片非常多既相集,咁樣等得位嚟(我)都唔算太痛苦~哈哈~
我哋入座時應該都有三點,我哋二話不說先決定要三份三層雙人tea set,當個職員話要入廚房睇下仲有冇時我差唔多想噴火,我早幾日打電話嚟話想book枱,你哋話假日全walk in冇得book,你哋兩點半開始serve下午茶我哋2:35嚟排隊,到入座時如果已經賣晒係咪完全講唔通?﹗但如果佢真係冇,你仲要壓榨佢都冇用,因為咁多樣點心,即使有材料重新再整都唔係一時三刻既事~好在,仲有得食﹗因為已經熱咗好耐,得6杯飲品俾9個人分唔係好夠,本身想額外order一杯飲品,家姐話不如索性多叫一份普通下午茶,所以我哋除咗食tower之外仲有多一份公司三文治,啲小朋友就最鍾意隔離嚟薯條喇~
豐富既食物~
tower既甜點鹹點都充滿大澳風情,因為用好多大澳材料,印象最深刻係個迷你漢堡,入面舊肉係大澳咸魚肉餅﹗肉餅味道好好,不過都係同白飯襯啲~雞翼係蝦醬雞翼都好夠特色~小朋友就當然最鍾意啲甜點啦,無論係奶凍(包括上面裝飾嗰塊朱古力)定係可以不停點啲醬既churros都好受歡迎~
食tower tea set感覺應該配杯earl grey,但呢度清一色配指定紅樹林特飲,味道都算好既,總算係以大澳特產紫背天葵加果汁調成,咁就冇得揀都算你啦~
六個女孩子~
大澳文物酒店前面的大合照~
有得用復活節主題道具嚟影相,大家都非常可愛~
原來酒店都有搞glamping,但咁貴,不如住番酒店房?﹗
招牌點都要影下既~
食完個下午茶我哋都要慢慢行番出去碼頭lu,因為我哋一早買好五點半既船飛返屯門~今次唔駛邊睇嘢邊行,速度快咗好多~去到碼頭前面既巴士站,條隊長得好交關,好在我哋一早買咗船飛,因為假日即使有加班船都好full丫~我哋去到啱啱好可以上船﹗小朋友們都要瞓覺啦,詩離開酒店時已經瞓著,曉就差唔多去到碼頭時瞓著~
爸爸的睡寶寶~
去大澳時揀咗坐樓上睇風景,回程諗住坐船艙涼冷氣瞓覺,點知船艙超熱﹗﹗﹗我抱住詩,簡直兩個人都完全濕晒﹗
啲汗多到可以gel頭~
直至去到東涌有一堆人落咗船,可以坐得鬆動啲,我哋先再揀個冇咁熱既位嚟坐~
後尾詩瞓醒,我都要拋開佢既造型,幫佢除咗條褲嚟降溫~^^”
今次大澳之旅就結束啦,不過夜晚我哋同家姐食埋個生日飯,完成佢今年既生日慶祝活動~


text:
大家喺各大Facebook Page都見到屯門Donki已於7月20日開幕,仲要係全港最大嘅Donki添喎,呢間仲有屋台區,情熱價格區同埋日本物產區添.
講番地址先:屯門市廣場1期UG/F 001-023號鋪
營業時間:上午8時至凌晨1時
屯門市廣場 (即係人稱屯門市中心) 既好處係佢本身已經有3個停車場,再加埋佢周圍嘅相連商場同屋苑數埋都有9個停車場咁滯,不過假日依然係大排長龍.所以今日就介紹幾個附近嘅停車場比區外朋友參考.屯門牛可以無視呢篇文章,你懂的.
1. 屯門市廣場 (按我導航至3期停車場)
屯門市廣場雖然有3個停車場,不過一般都係用1期同3期兩個,2期就忘記佢啦.但係無論閒日定假日都好滿吓.另外要提提大家既係,呢個場係出晒名攞泊車優惠麻Q煩嘅.星期六日及公眾假期如果你想攞免費泊車優惠的話,你一定要泊3期停車場先有.但係你睇吓下面張地圖,3期其實係另外一座建築物黎,泊完車要行番去屯門市廣場的,當然,可能商場知道自己多人泊車想做分流掛.
另外屯門市廣場於7月20日至9月30日推出一個屯門市廣場 x DON DON DONKI 愈夜愈想買 免費泊車優惠,想夜晚10點後先去Donki嘅朋友可以睇睇.
詳細價錢請參閱泊好先.
2. 屯門栢麗廣場停車場 (按我導航)
屯門柏麗廣場係一個多層停車場,所以優點係價錢平車位特多,缺點當然係相對嘅要兜好多層先有位.不過我好推薦大家泊呢個,因為多數有位之餘佢又唔係話行好遠,佢喺正屯門大會堂旁邊,由平台行番去屯門市廣場都係5分鐘內嘅事.時租$16/22,算好合理架喇,詳細價錢請參閱泊好先.
3. 屯門政府合署停車場 (按我導航)
一提到政府合署停車場,大家就知道一定平到笑.無錯,閒日夜晚7點後時租只需$5,仲平過入錶.佢位於上面介紹既栢麗廣場停車場前少少,所以你可以睇咗呢個有冇位先,冇先去柏麗都未遲,詳細價錢請參閱泊好先.
4. 新都大廈停車場 (按我導航)
拿‧我都講咗屯門牛可以無視呢篇文章架啦.我知你實話有幾個近好多嘅停車場例如華都花園停車場,屯門時代廣場停車場同埋錦薈坊停車場做乜唔介紹丫嘛?呢幾個場長期無位,介紹區外人黎只會齊齊塞死屯隆街屯順街.所以區外人黎得行街,都唔介紹泊遠少少咁多,順手參觀埋華道大道同埋英皇戲院架?所以最近而又最有可能有位嘅最後一個選擇就係新都大廈喇(即係英皇戲院所在嘅商場).詳細價錢請參閱泊好先.
5. 屯門仁政街露天停車場 (按我導航)
其實我覺得上面介紹嘅栢麗廣場停車場已經算無敵,咁多層咁多位都好少真係FULL到排唔到隊嘅.不過有人問屯門有冇爛地場喎?咁就等我哋介紹埋呢個終極嘅爛地場俾大家.佢係喺城‧點嘅後面嘅天橋底.泊呢度行入屯門市廣場唔駛30秒,穿天橋底行入去就係,所以都好近.不過個停車場入口就隱蔽左少少,區外人未必熟呢頭.詳細價錢請參閱泊好先.


text:
去日本旅行食完晚飯,食夠但飲唔夠,
好多時候都去便利店或者DONKI買小小酒返酒店飲,
但係又唔飲啤酒,人多一罐罐買又好似好貴,咁買咩好呢~
今日就介紹SUNTORY 2個系列嘅好飲平價透明果實酒俾大家啦~
澄みわたる白桃酒500ml (市價540Yen)
澄みわたる葡萄酒500ml (市價540Yen)
依一個係由生田斗真代言嘅人氣透明果實酒
圖中係其中嘅白桃酒味同葡萄味,唔好睇佢透明好似好弱咁
其實佢都有10%酒精,
好啱用黎溝水,SOAD水,又或者淨飲都得
淡淡嘅白桃香同葡萄香,好夠白桃同葡萄味,
雖然係果實酒但唔係好甜,
而且佢仲CUT左50%嘅糖份,所以怕肥嘅朋友都可以安心飲架
除左白桃同葡萄之外,
仲有最基本嘅梅酒,柚子酒,同埋期間限定嘅蘋果酒~
第二個就係
ふんわり鏡月 荔枝燒酒700ml (市價775Yen)
ふんわり鏡月 期間限定 櫻桃乳酪燒酒700ml(市價775Yen)
同一樣係SUNTORY出品,由石原里美代言
依一個係韓國燒酒,比起頭先會較濃,大約16%左右
所以如果真係想慢慢飲會搵SODA水或者水溝會好D (除非好飲得
)
荔枝味一打開個蓋已經聞到好重荔枝香,淨飲會偏甜,但係幾好飲
至於櫻桃乳酪因為係5月24新出買左黎試,味道就...
唔建議淨飲,因為感覺會好似飲藥水,溝返其他野就好好多…
不過都係一般
而除左荔枝同櫻桃乳酪之外
仲有梅味,柚子味同埋淨櫻桃味~
至於價錢因為係市價問題所以每間店都會有小小差別~
便利店都會見到,但係間間都放唔同味,
超市同DONKI可能會種類多D同平D
飲酒小飲宜情,小小就夠,
一陣飲到第二日起唔到身去唔到玩就唔好啦


text:
就開學啦!有咩要準備呢?暑期功課?我緊係唔係想講呢啲啦!今日想講嘅係「目標」!
一.反思|尋找起點
正所謂「新學年,新開始」,係正式開學前不妨花少少時間回顧下上一年有咩做得好,有咩做得唔好,點解會做得唔好!比個例子你參考下:
- 數學考試拎咗滿分,比預計九成好
- 中文作文得38分,英文作文都係得48分
- 化學暫時仲算follow up到,同預期差唔多
- 上年參加排球隊,最少每星期用咗4個鐘
- 好似花太多時間落數學,搞到無時間去溫其他科目
為自己進行一個年度反思,評價下自己嘅表現!
二.目標|你的終點
反思完你就可以諗下黎緊呢一年有咩目標,記住唔好吹太大話咩「我要7科5*」,根據翻目前學習進度同你DSE嘅目標,去定立一啲係你能力範圍以內做到嘅事情同目標!
例如我本身中英都係麻麻地,都係求合格拎個3入到大學就得,但係照上年情況黎睇會有D危機,所以其中一個目標可以係「我要中,英作文平均表現有65分或以上」.
三.行動|交通工具
有個目標之後係唔夠架!呢步係要你諗下點樣可以達成呢個目標,為自己設立一啲具體嘅行動!又用翻上面做例子,你要做咩先可以令自己中文,英文作文去到上面嘅水平呢?
1. 每星期中文,英文最少各作一篇文並交比老師去改
2. 一派作文果陣就問同學拎D佳作黎睇下
咁樣具體話比自己知要做咩先可以幫你達成目標!最好就搵個地方寫低,再放係當眼處日日提醒自己有咩目標同要點樣達成!
總結
上面三步看似簡單,其實真係好簡單,係睇你做唔做!今年有心想改變一下自己嘅,係開學前搵一晚lock自己係間房度,拎支筆同白紙,開始試下寫低你今年嘅目標同點樣去達成!話唔定半年之後你都會比自己嚇親呢!


text:
最近日本最近出咗好多唔同嘅薄荷朱古力雪條同雪糕,今日我就介紹3個唔同牌子最新出嘅薄荷朱古力味產品~(我身邊有好多人都唔食薄荷味野,因為好多人都話似牙膏
)
依一個係LOTTE CRUNKY出嘅期間限定Chocolate Chip Mint Ice bar(140円)
賣點係本來CRUNKY最出名嘅朱古力果仁脆皮再加上清新嘅薄荷雪糕同朱古力碎,
本身佢個朱古力果仁脆皮嘅果仁味道唔算太重,朱古力脆皮唔係太甜,3個味一齊食都感覺好平均,朱古力碎加上果仁口感好脆口,而且加埋朱古力脆皮,怕會有薄荷嘅朋友都食得到.
赤城乳業嘅COOL ICE BAR本來係出純朱古力雪條,今次新出左薄荷朱古力味,因為超平價 (70円) 嘅關係依一隻我食得最多
口感上唔可以話係雪條,感覺上似是係碎冰,所以我建議大家買左之後要快D食,我之前買左諗住返屋企食點知溶左一半(定係因為個日天氣熱
)
最後係7ELEVEN限定發售,glico嘅GIANT CONE系列Chocolate Chip Mint(130円),最近喺日本電視都會見到綾瀬遙賣GIANT CONE嘅廣告.
除左本身基本味道之外GIANT CONE都成日都出唔同限定,今次就出咗薄荷朱古力,一咬落去食到佢面頭嘅果仁,果仁味好重,有少少過左薄荷味,食完上面嘅之後到下面嘅朱古力脆筒,甜度冇咁重,同薄荷朱古力雪糕都幾MATCH.
唉對眼敏感腫哂


text:
踏入咗11月咁耐,今日終於有少少凍意,我哋出咗嚟銅記玩,知道皇室堡有Peppa Pig,第一時間同Pig粉芊芊影番輯靚相啦
我哋行到去皇室堡門口
芊芊一見到入口擺放嘅大Peppa Pig POPS就即刻走過去攬住佢個大鼻
雖然D公仔都係著哂滑雪裝
但係成個氣氛真係一D都唔凍!
呀芊真係超多Pose,可能由細細個開始就訓練有數
影咗地下入口個少少POPS
跟住就直接上二樓繼續搵吓其他Peppa pig
場內唔多人唔會話有好多人排住隊等住影相
係POPS隔離放咗個雪撬喺度
佢哋自動波已經識得埋位
芊芊直接坐落哥哥度!哥哥都好配合抱起芊芊坐喺自己大脾
準備上三樓之際見到有個Peppa Pig專櫃
賣大量Peppa Pig精品同聖誕產品!
佢哋兩個又好乖冇扭我買玩具
不過見到哥哥眼神流露咗少少貪心目光!
上到嚟三樓佢哋兩個見到人哋舖頭外有呢個扮車嘅Display喺度
即刻走埋去坐喺度扭軚盤,咁都玩得一餐!
呢個設計真係成功,攪到我都唔好意思唔扮吓望一望入面D衫!
三樓又發現咗一個角落仔有影相區!
今次到Peppa Pig爸爸同細佬George
呀芊連環4張相都可以短時間內擺出不同嘅Pose
好利害!
最後我哋再上去其他層數都見唔到Peppa Pig嘅蹤影喇
就係得咁少...真係有D失望!本諗住以為應該仲有其他嘢睇或者活動之類
最後俾我哋接到個味千拉麵小姐,咁啱佢哋又勁鍾意食麵
兩個就走埋去扮食俾我影番幾張相喇
之後仲發現玩具反斗城隻長頸鹿
唔講都唔記得呢隻長頸鹿係Toyrus嘅吉祥物
影埋之後我哋就向維園進發
參加由教協主辦嘅閱讀嘉年華
一齊喺大草地上面睇書啦!
Photo by CANON 5D Mark III, Len | EF 24-70mm f/2.8L USM
呀劍評語: 以為除咗POPS會有其他特別嘢,而且佢仲將每個裝置分佈喺唔同層數,仲要得3層有,真係少到癲,完全唔集中!即便連地下入口個隻都唔算吸引,咁點叫人走入去!
網址
http://3dhk.com.hk/
電話2895 0668


text:
坦尾站
坦尾站(粵拼:taan2 mei5 zaam6;英文:Tanwei Station)係廣州地鐵5號綫同6號綫嘅其一轉車車站(重有一個喺區莊嗰邊),規劃時期嗌過大坦沙站(daai6 taan2 saa1 zaam6)同大坦沙南站(daai6 taan2 saa1 naam4 zaam6),位置喺荔灣區大坦沙嘅雙橋公園隔籬.不過兩個月台嘅開放時間同位置都唔同,其中5號綫喺2009年12月28號開放,月台喺橋頂;而6號綫喺2013年12月28號開放,月台喺地底.
呢個站曾經喺2013年12月28號到2019年12月27號間,喺往返轉6號綫方面屬轉車速度最快嘅一個站[1].不過隨住文化公園同蘇元兩站成為轉車站之後正式被取代咗.
結構改
樓層改
呢個站一共有地上3層樓同地下1層樓嘅區域,其中地上1樓同2樓,地下係站廳,有票務設施同客務中心;地上3樓係地下2樓係5號綫嘅月台;地下1樓係6號綫嘅月台.雖然廁所喺5號綫同6號綫嘅站廳同月台都搵唔到,但要喺站外F出入口冇幾遠嘅車站設備房東邊先至搵到.休息室喺5號綫嘅高架柱墩入面.
打掂改
打橫改
站廳改
呢個站有4個站廳,分別喺:
- 地上2樓嘅夾層站廳
- 地面站廳
- 地下1樓之間嘅東,西兩個站廳.
為咗方便啲人出入站,喺地面嘅站廳中心,地上2樓嘅站廳就企正喺5號綫嘅月台下面,除咗6號綫嘅各個站台北邊之外,其他都係收費區,四周圍俾人行通道,車站商舖圍住嗮,而呢個站重整咗好多部𨋢,扶手電梯同埋樓梯畀乘客去到站廳同邊條路線嘅月台都得.
月台改
呢個站有3個月台,其中5號綫一個,6號綫兩個.其中5號綫喺雙橋中路嘅北邊上空,而6號綫喺橋中南路嘅地底,兩個站嘅月台就整成咗一個好似「⊥」噉嘅數學符號.
但由於5號綫嘅月台頂棚設計得唔係幾好,喺落雨天氣嗰陣冇乜點嚟避雨都有,尤其係橫風橫雨天氣,成個月台都俾雨水整濕嗮.佢爲咗費事影響司機駕駛,落雨天時係唔畀乘客喺月台度撐把遮嚟避雨.不過喺5號綫月台嘅東邊頂棚有「愛心驛站」嘅箱型密封等車區響度,呢度可以用嚟幫乘客擋風擋雨嘅.而等車區入面重有空調添,唔理佢喺夏天熱辣辣天時定係冬天凍冰冰天時嗰時,都可以畀乘客搞到舒適嘅等車環境.
商鋪同自助服務改
而家嘅坦尾站入面有唔同類嘅鋪頭畀乘客買嘢同埋食嘢,例如有便利檔同麵包檔響度.
另外,坦尾站入面重有好多自助服務設施畀乘客用,包括咗民生銀行同招商銀行嘅自動櫃員機同自動販賣機響度;重有充羊城通,交水電費同交通嘅罰錢呢尐服務;查地鐵嘅路線,頭尾班車同埋地鐵嘅安全指引,重可以畀乘客登記變成廣州地鐵薈嘅會員嚟查獎分,換獎品都得.
出入口改
呢個站一共有7個出入口,分別係A,B,C,D,E,F,G.
頭尾班車信息同配線圖改
車站歷史改
規劃時期改
喺1997年嘅城市快速軌道交通線網規劃嘅A方案入面講咗,嗰時嘅3號線喺大坦沙入面整咗個站出嚟.但嗰時係同而家河沙站嘅位差唔多到.但係到咗2003年先至話咗係而家嘅5號綫同6號綫會停呢個站,嗰時就改名嗌「大坦沙南站」,就同而家嘅位有啲向咗北移咗啲噉,變成5號綫同6號綫嘅一個平行轉車車站.嗰年重改咗下規劃嘅方案,就係變成十字架轉車車站,而車站重改咗名嗌「大坦沙站」,重移到而家嘅位.
施工時期改
兩條地鐵路線嘅工程都喺2006年入面開始逳手,而呢個站就搞咗統一設計嚟起.之後呢個站重改咗名嗌「坦尾站」.
地鐵開通改
- 2009年12月28號14:00,5號綫開通之後,呢個站先至開咗地上嘅區域,而地下就冇開到.
- 2013年12月28號14:00,由於6號綫開通咗嘅關係,呢個站嘅地下車站區域都開埋.
利用狀況改
呢個站係成個大坦沙入面,最早開嘅地鐵站,喺2013年12月28號之前,佢嘅主要服務對象一直係大坦沙嘅部分城中村同住宅區,但實際凈係得住喺大坦沙嘅中間同南邊嘅居民行15分鐘以內嘅路嚟呢個站度坐車或落車,而凈低嗰啲都要轉巴士往返坦尾站先至得.嗰時嘅5號綫係大坦沙島入面,除咗珠江大橋之外嘅快捷對外交通方式,所以客流量方面都幾多下.喺2013年12月28號嘅6號綫開通咗之後,住喺大坦沙島北邊嘅居民重可以去同佢近啲嘅河沙站度坐地鐵,所以呢個站嘅主要服務對象已經減到得返住喺大坦沙南邊啲居民.不過呢個站變咗個轉車嘅車站,所以喺客流方面,重反而上升咗.
另外,車站附近重有接駁巴士同電樽車可以往返大坦沙北邊啲城中村.
轉車須知改
喺呢個站嘅轉車方面,雖然話佢係6號綫同其他路線嘅轉車速度方面,用得最短時間就轉到車嘅,但係一定要注意下係點轉嘅:
- 5號綫轉6號綫:
- 直接坐𨋢落去或行樓梯落去4層樓嘅樓梯,去到地底就到.
- 東邊嘅𨋢同樓梯:去潯峰崗嗰邊
- 西邊嘅𨋢同樓梯:去香雪嗰邊
- 直接坐𨋢落去或行樓梯落去4層樓嘅樓梯,去到地底就到.
- 6號綫轉5號綫:
- 直接坐𨋢上去或行樓梯上去4層樓嘅樓梯,去到橋頂就到.
附近嘅建築同景區改
公園改
學校改
泳場改
工廠改
攷改
- ↑ 广州地铁六号线试运营逾15万人次尝鲜 明日迎考验 互聯網檔案館嘅歸檔,歸檔日期2014年1月3號,. 羊城晚报 2013年12月29號
上一站·下一站改
總站←
5號綫
→文沖站
潯峰崗站←
6號綫
→香雪站


text:
延續返噚日個故事先,關於點解佢哋結婚唔係個男仔揾工,而係個日本女仔要求其搵份嘢做,我將個原因放咗喺留言,等篇文唔使太長.
言歸正傳,日本女友返咗「臨床検査技師」半日已經message佢男友投訴,理由係化驗所另一個同事食lunch帶飯,搞到佢唔好意思自己出去食.
第二日佢女友繼續投訴同一個問題,我朋友就話其實一個人食飯咪仲好,可以清靜下,再唔係間中買返去化驗所食囉.佢女友話化驗所係擺糞便同尿液樣本嘅地方,一諗起就有心理障礙,雖然唔知間嘢幾大,不過我都理解嘅.
第三日都係纏繞於lunch嘅問題,佢女友話食飯得一個鐘太少……我都明有啲公司係唔止,但係一個鐘lunch hour真係會成為投訴原因咩?
去到第四,五日,佢女友開始埋怨返咗工冇時間溫習韓文,另一個同事好靜,聽講下年二月化驗所可能會搬,係呀,擔心緊2020年嘅事.
以我嘅經驗,day 1開始已經不斷挑骨頭,證明佢未適應,心態上好唔想返,所以就不斷放大所有問題,呢種狀態其實過到初一過唔到十五,因為我都係過來人,唯一辦法就係隨自己心意走,當你quit咗呢份工之後,無論個決定正唔正確,內心都會有啲罪疚感,會怪自己唔捱得,會覺得千辛萬苦搵到份工又放棄好嘥料,但係唔緊要嘅,呢個係正常心路歷程,當你去到下一份,或者再下下一份都會有放棄嘅念頭,好自然就會開始諗係咪自己有問題,亦明白到再係咁落去會唔掂,跟住就平衡返少少,叫自己新工作要坐定定.
轉過N次工嘅我好清楚了解,儘管啲工可能一份比一份差,仲會有啲後悔點解第一份要走.
我朋友都盡量唔畀壓力個女仔,鼓勵完之後會勸佢唔開心就走,唔好迫得自己太緊,結果個女仔梗係resign啦!幾經辛苦轉去另一間化驗所,相同嘅不滿同情緒又再延續,再resign,再搵.終於去到第三間,個女仔開始意識到再係咁落去唔掂,轉去邊都會歷史重演,所以呢間嘅環境雖然差過第一間,離屋企又遠咗幾個站,不過今次就堅持落去,少咗好多怨言,有次男友叫佢唔好死捱,總之永遠都支持,工作唔啱搵到啱,個女仔就答:「再係咁我哋註冊都唔可以一齊住㗎喇,要堅持,加上又唔想畀家姐睇死.」
有情人終成眷屬嘅結局,我上次見證佢哋結婚都好欣慰.
我都唔係第一日就做到自己嘅dream job,加上細個家境唔好,曾經做過一啲好唔鍾意,又覺得好唔適合嘅工.記得細細個搵工處處撞板,坐食山崩嘅時候我去咗做茶記侍應,喺荃灣福來邨,返中班,冇晒私人時間,不過馬死落地行,一係就做,一係就窮,我揀咗前者.
當時我好鍾意送外賣,貼士可以自己落袋吖嘛,除咗送去一間---荃灣桑拿(定唔知泉灣桑拿),每次都要拎入去按摩女郎個休息室,佢哋嗰種熱情加上休息室嘅正常燈光,影響到我一世從未去過任何風月場所,點解?因為我知道好伏,相信呢個係我人生最大得著,永遠唔會花一分錢去嫖.
有次我送完外賣去荃灣桑拿,返到茶餐廳同另一個侍應講:「點解仲會有咁多麻甩佬去嘅?」
佢答:「休息室開晒燈梗係清楚啦,但去到按摩房好黑㗎嘛,何況呢間都係床尾機啫.」
我:「咩係床尾機?」
我唔教壞你哋喇,總之我又學多一樣嘢啦!
工作的確可以分兩種,一種係為興趣為理想去做,一種係為現實環境迫住做,但本質上係冇分別,我哋都係為咗個目標而奮鬥,當我做茶餐廳嘅時候,你認為我真係對呢份工有興趣咩?但我嘅目標係先解決三餐,有少少儲備先再去搵一份自己鍾意嘅工,我當佢係一個跳板.唔係每一個人都咁幸運,一出嚟社會就返到一份夢寐以求嘅好工,所有嘢都係一個過程.
有啲工作可能好辛苦,或者搵唔到咩大錢,更加深明唔會做得耐,但係你仍然可以藉此了解自己,知道自己擅長乜嘢,唔擅長乜嘢,鍾意乜嘢,唔鍾意乜嘢,佢未必直接送你上康莊大道,不過可以令你避免行更多冤枉路.
唔知睇緊呢篇文章嘅你係事業有成做緊dream job,定係做緊一份唔多鍾意嘅工,甚至係失業中,但希望你唔好放棄,清晰嘅目標同埋適當嘅堅持可以幫你脫離困局,唔使來回又折返起點,加油呀!


text:
準備考 2021 年 DSE 嘅各位中六同學,係時候開始編排自己嘅溫書時間表啦.比起漫無目的咁溫書,制定一個 Study Timetable 可以為自己確立一個明確嘅目標,幫自己更有效率咁溫數.以下不如就等 AfterSchool
同咁多位同學介紹下應該點制定自己專屬嘅時間表啦!如果都係唔識嘅話,我地都提供左啲樣本 Sample 比大家㗎!
喺整溫書 Schedule 之前,大家要先做下資料搜集,搵下自己嘅學習目標,方便制定一個 Study Plan.所謂嘅學習目標係指你 DSE 嘅目標分數.每間大學甚至每個學系嘅 JUPAS
計分方法都唔同,好似 HKU 同 CU 就話攞星會有 Bonus 分,而想讀 Law 嘅話可能英文比重 Weighting 會較高.所以各位同學要做定 Research,決定自己最後呢年要衝咩科,同埋邊科係求合格定,邊科係要衝粒星.
以小編自己做例子:小編嗰時主科比較厲害,所以將來想讀嘅嗰科,無論係計 4C+1X 定係 Best 5對我嚟講都係一樣.小編亦計過只要選修科保持正常水平,我就一定入到想入嘅U.所以小編嗰時就主力衝主科,選修科基本上都係處於一個得閒溫下,Refresh 下自己 Memory 嘅狀態,費事到時考試失手.
由於每個人嘅能力同將來想入讀嘅科目唔同,大家嘅溫書目標都應該會有分別,喺分配溫書時間方法亦理應不同,所以建議各位唔好過分依賴網上面連溫邊科都幫你安排好嘅 Timetable.
喺繼續睇落去之前,不如各位按照自己嘅需要,將要考嘅科目分類一下啦(亦可以係某份試卷 e.g. 英文作文,數學 MC).不過記得每項唔好放超過兩個科目啊!
最重要:唔熟但係對 JUPAS 計分有重大影響, 要衝,最需要升 Grade嘅科目
重要:雖然相對比較熟,成績較穩定,但係對 JUPAS 計分有重大影響
正常:對 JUPAS 計分影響唔大 + 知道自己點努力都唔會升到好多嘅科目
無特別:基本上唔會對 JUPAS 計分造成任何影響,考得唔好,最多只係影響成績表嘅觀感(好多同學都係讀 6-8 科,但由於好多學系都只係計 5-6 科嘅成績,喺極端/ 時間緊迫嘅情況可以考慮放棄)
返學同放假嘅生活完全唔同,所以 AfterSchool 就設計左兩款溫習時間表,比大家分別喺返學日子同埋放假 / Study Leave 嘅時候參考下.
交通,放空時間(3:30pm - 4:30pm)
- 返左成日學,大家都一定好攰,不如趁呢一個鐘頭嘅空檔/ 搭車時間休息一下.可以趁呢一個鐘喺返屋企,去圖書館,去Cafe嘅路上,買下野食,同朋友吹下水,上網輕鬆下.
補習,自修時間(4:30pm - 7:00pm)
- 如果放學無補課或者測驗考試嘅話,盡量將啲補習都安排喺呢個時間.
- 如果無安排任何特別活動,就襯呢個時間做曬所有功課.小編自己鍾意做曬所有功課先開始溫書,等自己唔好心掛掛,同埋其實做功課都係溫書嘅一種嚟㗎!
食飯(7:00pm - 8:00pm)
繼續做功課/溫書/做運動(8:30pm - 10:15pm)
- 做埋未做完嘅功課
- 溫習未來兩日內會默書,測驗,考試嘅範圍
- 無特別嘅就溫「最重要」或者「重要」嘅科目.(小編通常會喺呢兩個分類入面揀比較耐無溫過嘅科目)
- 如果唔趕住溫書嘅都可以隔日做下運動,保持一個健康嘅身體!
「放監」/沖涼時間 (10:15pm - 11:30pm)
- 話明「放監」,梗係鍾意做咩就做咩啦!
- 11:30pm 瞓上張床,確保自己有足夠嘅睡眠時間
其實返學日嘅時間表好 Flexible,你可以將啲時間調嚟調去,只要有效率咁溫書,其實都無所謂.
滑動查看更多
上面只係一個參考,如果有需要嘅話,大家可以按實際情況改動要做卷/ 溫習嘅科目.至於 Study Leave 點解要 7:30am 起身同 11:00pm 就瞓,係因為想大家培養一個適合DSE 考試嘅生理時鐘 (同埋要瞓夠 8 個鐘).到時考 DSE 嘅時候,大家通常都喺呢個時間左右起身出發去試場.
星期日係「自由時間」,但唔代表唔使溫書.自由時間嘅目的只係比大家可以瞓晏啲,多啲休息時間,自己安排溫書嘅時間同埋科目.不過就算可以休息多啲,都最好確保自己有一定嘅溫書時間啦 (e.g.唔少過 4-6 個鐘).
溫書時要注意唔可以過 chur!!!!大家會發現小編設計嘅兩個 Study Timetable 都比坊間設計嘅好多時間表多左啲休息/ 自由時間.身為過來人,小編絕對明白考 DSE 有幾大壓力.所以喺設計 Schedule 嘅時候,小編希望透過加啲自由時間比各位,等大家 chur 得嚟會有時間放鬆心情,避免壓力過大.壓力使人進步,但係太多嘅壓力反而會令人退步㗎!
希望各位同學記得 “Quality over quantity”. 溫習嘅重點在於溫左啲咩同吸收左幾多,而唔係溫左幾耐同幾多.假如各位覺得實在 Handle 唔到,千祈唔好唔開心同夾硬嚟!上面為大家提供嘅溫習時間表只係一個 Sample,希望大家唔好為左完全跟足個 Study Timetable 而感到有壓力.大家可以按照自己嘅步伐,能力去編排一個更適合自己嘅 Schedule.呢方面,大家可以參考一下《DSE狀元》分配時間嘅秘密
.
另外,好多人問小編關於溫書地點嘅問題.其實每個人嘅習慣都唔一樣,小編自己雖然鍾意喺屋企溫書,但係知道好多同學覺得屋企誘惑太多,需要離開屋企先可以集中溫書.所以小編想同大家介紹呢篇 Blog, 入面唔單止比較曬全港唔同嘅溫習地點,仲有幾個推介地點添!快啲 Click 入嚟睇下《(溫書好地方)香港溫書地方大比拼+各區溫書Cafe,樓上自修室介紹
》啦!
既然比左咁多自由時間你地,大家喺溫書嘅時候就真係要集中精神,以最高效率去吸收知識.不過相信好多同學都試過喺溫溫下書嘅時候,走左去睇 IG,睇YouTube (小編經常都係咁......) 所以喺度同大家介紹返一啲幫助時間管理 Time Management 嘅 App,避免大家喺溫書時分心.
Forest: Stay focused
記唔記得前排好興一個網上心理測驗,分析自己係啲咩植物嗰個呢?其實嗰個遊戲就係由 Forest 嘅團隊打造出嚟!Forest 嘅目的係想大家喺限時之內唔可以分心離開個 App.用法其實好簡單,只要入 App set 一個時限,然後開始種樹,喺限時之內無離開過個 App,就可以成功種出一棵樹啦!小編 DSE 嗰時就係靠呢個 App 同自己嘅好勝心成功令自己遠離誘惑.
Flat Tomato
Flat Tomato 係一個協助保持工作效率嘅 App,等各位每集中溫書 25 分鐘,就要休息 5 分鐘.當然,個 App 都容許大家自己設定工作同休息嘅時長啦!相比起 Forest,佢仲有個優點,就係加入左記錄干擾事項功能.假如有人突然打電話比你,打斷左你集中溫書嘅時間,大家嘅任務都唔會失敗,仲可以記錄係啲咩事情打擾左你添!雖然暫時只有 IOS 有 Flat Tomato,不過 Play Store 都可以搵到類似嘅 App.其實 Flat Tomato 係根據番茄工作法 Pomodoro Technique去設計.想知呢個係咩原理?可以去睇下《Double 溫書效率嘅方法
》呢篇 blog!
考 DSE 就好似一場長跑咁,係一個極度需要體力嘅活動.小編記得以前睇新聞訪問啲 IB 狀元時,佢地好多都話就算喺考試期間都有做運動㗎!所以大家記得要 keep 住做運動,保持身體健康,順便釋放下壓力啊嘛.
最後祝各位 DSE 考生考到自己想讀嘅學系啦!溫書加油!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
睇新聞發現又有個十優狀元有銀行唔做去追藝術夢.
夢想呢樣嘢真係神奇,順順利利嘅唔係夢想,本身條件唔好嘅又唔係夢想.
大家諗下,如果一個出身於富商家庭嘅人,獨生子嚟嘅,話:「我嘅夢想就係繼承家業.」然後佢又順順利利咁繼承咗家業,相信冇人覺得佢係實現咗夢想嘅.
另外,如果一個人由細到大嘅夢想都係工程師,然後公開試考得廿幾分,僅僅入咗中大工程系.佢同佢啲親戚講話佢嘅夢想就係讀工程,相信佢班親戚又係會嗤之以鼻:「唓,你讀唔到Law先走去讀工程啫!」
凡係足以被大眾認同為夢想嘅嘢,一係你就係經歷千辛萬苦,一波三折咁去達成,一係就要犧牲其他選擇,去揀一樣其他人覺得唔抵嘅選擇.
所以,十優狀元讀醫係會被人話冇夢想嘅,因為太順利喇(人哋付出咗幾多,我哋當然唔知啦!),同埋冇犧牲.
如果你公開試得3分,然後返中國讀醫,最後考到個喺香港行醫嘅資格,而班香港人又唔會覺得損害到自己嘅醫療保障嘅話,大概會讚美之聲不絕,話你有毅力,食腦等等.
相反,你係十優狀元,但係你揀讀物理,工程,數學甚至哲學,香港人又會一邊表面上好欣賞你,話你有夢想,心底裡就笑你戇鳩.
所以,喺香港,要令人由衷咁覺得你達成咗自己嘅夢想,你都係唔好有十優喺身,亦都唔好有錢,最好就貧窮家庭出身,公開試零分,然後發奮向上,到你有一番成就嘅時候就可以話你嘅夢想已經達成咗喇.


text:
唔少女士都應該會好似我依莉詩咁日夜都要做面部護理,以確保皮膚時常喺最佳狀態.但係又精華素,又日霜晚霜等一大堆嘅護膚品,有時覺得做女仔都幾煩架!不過 NU Skin 近日就推出一款智能護膚機 ageLOC Me,堪稱「美容界嘅咖啡機」!點解咁講?因為佢無論外型上,配套上,功能上都同咖啡機非常相似,亦非常方便,兼且唔會走數添!
運作原理似咖啡機 自動混合精華及護膚品超方便
到底呢款「美容界咖啡機」有乜特別呢?原來佢嘅運作原理就係透過將不同嘅精華素自動按適當份量混合起來,再加上日霜,晚霜,各項護膚品都能夠儲存係一部智能護膚機入面,然後只需要將隻手放喺機器底下,佢就會自動「o擠」出護膚品,首先「o擠」出精華素,然後「o擠」出日霜或晚霜,原理好似成日見到嘅洗手液機,非常方便.
▲一開箱,入面有 ageLOC Me 智能護膚機,仲有各項用作做面部護理嘅精華素同日夜護膚霜,左手邊嗰三個盒仔有咩用一陣睇落去就知架喇,至於右手邊嘅兩塊零件則係機內嘅組件.
▲機面有幾個按鈕,用嚟選擇唔同嘅模式同設定,佢有多種語言設定,最好就係有繁體中文!
相信好多女士都有過以下嘅經歷:為確保精華素保持新鮮,通成都分開好多支,一支祛斑,一支抗皺…仲有日夜霜,眼霜等等.每日做面部護理的時候,就要由上至下左至右整齊咁羅列於枱面上,方便你按照唔同嘅次序用,達到最佳效果.你打開一支精華,小心翼翼「o擠」出少量搽落塊面,搽完後再小心翼翼閂返個蓋,驚怕倒瀉,然後仲要搽第二支……重複 N 次呢個步驟,諗起都覺得煩!
但係 ageLOC Me 智能護膚機就幫你一次搞掂晒喇!只要將佢內置嘅精華同日霜,晚霜「Capsule」放入機內,佢就會自動係機內進行 40 層微層調和,然後先「o擠」出嚟俾你用,咁就唔使分咁多支去搽,又唔怕唔小心倒瀉,又或者去到最尾果幾滴用唔到喇!
▲ 一拆開睇,各樣面部護理嘅護膚品都係有堅固嘅塑膠做獨立包裝.(左:日夜霜;右:精華素)
▲ 機內則分咗三個位置分別裝精華素,日霜同晚霜,內部一啲都唔複雜.
▲而大家只需要係用之前將佢哋放入去,過程好簡單:將透明膠蓋打開再按返指示插入機內,右下角就係完成咗嘅樣喇!
▲偵測到係新嘅智芯之後,佢就會問你係咪準備就緒,你剔咗之後,就代表佢將會出喇.
▲ 喺機嘅底部佢有一盞指示燈,當佢閃爍嘅時候就代表你可以將手或者盒仔放入去,佢就會自動「o擠」出各樣護膚品.
獨立包裝保鮮兼防菌!仲可以開心 share !
有陣時屋企人都可能想 share 你嘅護膚品,但開嚟開去,佢哋又會掂到個樽口,搞到感覺上好唔衛生咁.用 ageLOC Me智能護膚機就可以衛生好多,一來你唔會直接接觸佢嘅樽口,二來佢所使用嘅精華素同日霜晚霜都係獨立密封包裝,喺用嘅時候先「o擠」出來混合,咁就確保精華素唔會長期暴露於空氣中,保持新鮮!
▲機底分開三支管,應該係代表精華素,日用霜同晚霜嘅出口,因此大家都唔會直接接觸到支護膚品,唔使怕成日俾其他人掂而唔衛生.
▲等我即刻試下個質感先!
▲ 佢跟機會附送一 set 精華同日夜霜,不過我覺得佢嘅日霜都幾滋潤,比較適合冬天嘅乾燥天氣,至於晚霜亦非常厚,塗一層就好似平時塗完晚霜加 sleeping mask 咁保濕.
機身輕巧隨意擺放 各項提示夠充足
講到明係智能護膚機,當然有唔少功能係方便咗用家.其中之一就係佢嘅自動功能,當你切換到自動模式嘅時候,只要簡單放隻手埋去,佢就會自動輸出你要用嘅護膚品,例如佢計到你果個時間係夜晚,咁佢就會出返晚霜,而唔會出咗日用霜!當你兩次用完之後,佢唔會再出多一次俾你,以免你用多咗.另外,佢會有用量提示,你每拎一次佢就會減 1 ,所以我要預時間訂新嘅護膚品好重要.而且佢會喺你平均早上或晚上嘅使用時間閃燈提示你夠鐘要做護膚,啱晒一啲好忙嘅人或者大頭蝦!
▲機面有顯示剩餘幾多可用,可以預計到幾時要再買新嘅替換.
▲ 當然,你可能果一日想用多次,都可以去返「提取單次用量」,再按需要拎多次.
機身方面,佢使用 4 粒 AA 電,而且機身非常輕巧,唔使搵到有叉電位先放得,你鍾意放邊都得!就算你出 Trip 要用都可以帶埋架!不過,如果你只係去幾日,唔想太麻煩帶好多嘢,可以用旅行模式,揀返自己出 Trip / 去旅行嘅日數,然後用佢隨機附送嘅 3 個盒仔,帶備所需份量就可以架喇!
▲佢唔使用「濕電」,只需 4 粒 AA 電就可以推動佢,放係屋企邊度都得.
▲當你去旅行或者出 Trip,可以揀返去幾多日,然後佢會按日數「o擠」出合適份量嘅護膚,等你在外都可以 keep 住護膚.
▲呢幾個盒仔就係俾你外遊時用架喇!
▲仲可以咁樣疊起收埋!
依莉詩:「如果有得 Tailor made 就好!」
其實一開始聽嘅時候我已經好鍾意佢個概念架.因為佢方便咗整個護膚嘅流程,即刻覺得啱晒我呢啲懶人呢!同埋佢有獨立包裝,一擺落部機度佢就幫你自動撈勻,又唔怕倒瀉,唔會浪費咗「最後幾滴」(你知道啲精華素好貴架啦!),當你差唔多用晒嘅時候佢仲可以提你要買新嘅添!不過每個人膚質都唔同,而且天氣開始潮濕,我就略嫌佢附送的護膚品太過滋潤了,好彩佢仲有一個專屬App 幫你 Tailor-made 切合自己需要的護膚品,等我依家訂定一 set ,下一篇文再同大家匯報下好唔好用啦!
智能護膚機 ageLOC Me
售價:待定
查詢:www.nuskin.com.hk


text:
如果搵得錢夠多就可以做傑青的話,我身邊大把FRD都做得.但係數最短時間入面以最兇險最粉身碎骨既方式賺最多既錢既人,恐怕係非阿祖(假名)莫屬.
阿祖同我果陣係某一間金融機構度一齊捱過下騾仔,即係又係食無定時,就算食都係係個中環廣場之類地方個噴泉邊爬個外賣飯盒果種.有一日阿祖同我講,佢話佢唔想再過呢D俾人壓榨既生活喇.佢決定博一鋪.時值金融海嘯岩岩開始,個市一輪急跌之後,未係好跌得落.佢就同我講佢既發達大計係點:
「我已經將我可以申請到既信用卡,果十張八張,連埋女朋友同埋自己屋企果度加埋,將全部卡儲起晒,一次過問銀行同我全部OVERDRAFT,果度有百幾二百個.」
「下,你想點呀.」單係聽呢一點,就已經得人驚.「然後我就會拎晒呢筆錢黎,粗粗地博一鋪,買晒落去一隻石油既PUT度.石油價已經好高,家上依家個勢,一定會急跌.到時我就可以一次過賺一大筆,我唔會再做野,即刻上車買樓同女朋友結婚.」
其實阿祖個背景個香港百幾萬既年青人一樣咁老土,又係有個女朋友拍左拖好耐但係因為無樓或者唔夠錢俾對面屋企人睇唔起之類.但咁樣做,真係風險太高,一睇錯邊,呢世真係玩完,係完全地玩完.「阿祖,我知你等錢駛,但係咁樣博唔過喎.值唔得呀.」我又話,「同埋最近GOLDMAN先REVISE UP個油既FORECAST,係就話離晒譜,但你小心中左大鱷既伏呀.不如再冷靜D先.」注:果陣既油價係話估緊會衝上二百美元一桶既.
但係其實阿祖係無諗住得到我既同意定係點,佢只不過都係見同我有番咁上下好傾,所以同我講咁解.而佢亦知道我根本無可能會同佢癲.但係呢件真人真事,講到最後,結果係人盡皆知的:油價不久就真係進入熊市急跌了,而真係訓晒身家(連埋佢女友同屋企人既身家)既阿祖,當然即時暴發.果然阿祖就無再返工,亦都無再同我聯絡,但呢件事佢既唔少朋友都知,大家到近期講到佢,依然津津樂道...
賭大細既野,再加埋槓桿入去,你好彩咪掂,唔好彩咪橫屍街頭囉.我估佢依家都係住晒洋樓養晒番狗既.如果甚麼五年供斷層樓已經傑青,阿祖一定係永遠榮譽添啦.就等於果陣毒果賣樓價飛升,好多AGENT賺百萬年佣,佢地都有機會入圍架.香港地,不嬲都最讚揚呢D事跡,RIGHT?


text:
介紹過兩間唔同嘅輕食之後,講開泰國又點可以唔介紹返啲地道嘢呢?今日同大家分享下泰國菜館~唔知大家有無聽過「金雞泰國菜館」?佢哋喺曼谷都薄有名氣,唔少人都會專登試吓佢哋嘅刨冰㗎~不過今次我就無食刨冰,所以為大家介紹嘅都係熱食~
Lukkaithong Royal Cooking 係一間由媽媽同囝囝夾手夾腳開嘅餐廳,至於餐廳名同招牌嘅金雞,就係取自爸爸嘅生肖啦~所以餐廳自自然然就大打親情牌,以媽媽家常菜嘅味道作為招徠!佢哋另外仲有副線牌子 (Fucheer by Lukkaithong) 專做刨冰甜品,所以唔想食正餐嘅話可以直接去佢哋嘅甜品舖~
佢哋喺曼谷有三間正舖以及兩間甜品舖,而兩間甜品舖分別同 Siam Paragon 以及 The EmQuartier 嘅正舖相鄰,大家喺埋同一層.今次我就去咗佢哋位於 Siam Paragon 嘅分店,另外仲有一間分店就係喺 Chic Republic ,離開市中心遠啲,所以大家應該都係去前兩間多啲~
佢哋設計方面真係好有心思!最有趣嘅就係佢哋嘅鐘聲,因為舖頭空間比較大,所以要撳鐘叫侍應.而嗰鐘聲唔係普通嘅「叮噹」聲,而係雞啼聲嚟~所以大家一路食飯嘅時候,耐唔耐就會聽到「咯咯」聲啦!另外佢哋仲有大大個鳥籠作為間隔,有啲檯會係坐喺鳥籠入面食飯,夠晒過癮~
雖然佢係一間泰國菜館,但係佢都融入咗唔少中菜甚至係香港嘅元素喺裡面.譬如我今次食嘅就有鹹魚肉餅臘腸飯,雲吞湯,魚蛋湯同炒通菜~
鹹魚肉餅臘腸飯係出乎意料地好!啲飯粒粒分明,而且唔使再落豉油都已經好好食~雖然佢加咗鹹魚喺肉餅裡面,但就唔會一味死鹹,調較得啱啱好!
魚蛋湯都做得幾好,而且有唔同款式,有白魚蛋,炸魚蛋同魚片,係個好豐富嘅淨食嚟~
佢哋餐牌裡面仲有好多唔同嘅推介項目,例如係今次叫嘅肉餅飯就係其中一樣啦~另外推介嘅嗰啲炒粉麵望落都唔錯,下次多啲人一齊去嘅時候一定要叫多幾款試吓~
如果你有任何關於旅遊嘅問題,例如係揀酒店,行程規劃等等,都歡迎您Inbox我哋或者留言問,我會盡全力解答你有嘅疑難~
Lukkaithong 官網:lukkaithong.com
Lukkaithong Royal Cooking Siam Paragon 分店營業時間:每日 10:00 至 22:00
Lukkaithong Royal Cooking Siam Paragon 分店地址:
432-434A, 4/F, Siam Paragon, 911 Rama I Rd., Pathumwan, Bangkok 10330, Thailand
交通:
乘搭BTS 素坤逸線 (Sukhumvit Line) 或 是隆線 (Silom Line) 前往 Siam 站 (CEN),出站後可直達暹羅百麗宮 (Siam Paragon)


text:
星洲KF1 小型賽車踩場記
眾所周知,小弟除咗係科學園個細佬科技圓,重係個小型賽車狂熱分子,狂熱到我每次去旅行,都一定會搵當地嘅小型賽車場,觀摩下玩下,踩下場及同當地車友交流下.承接上集新加坡玩iFly(希望大家重記得~~汗顏中),第2日就去咗新加坡全新小型賽車場KF1.
先講背景,KF1坐落新加坡北部,由市中心揸車去差唔多要30分鐘,坐都坐到吽吽哋,但落車聽到啲engine聲就即刻精神晒,想即刻落場飛番
轉.而KF1更係由F1賽道設計師Hermann Tilke設計嘅,單係呢點已經令人雙眼發光.玩完之後,更加羨慕新加坡人有個咁支持賽車運動嘅政府
.
進入登記區前要先買票,個場有兩種速度嘅車玩,但第1次玩就一定玩咗慢車先,之後再玩快,慢車玩10分鐘嘅價錢係坡紙28蚊,而快車就係
坡紙35蚊.玩之前要聽briefing去學下旗號呀,安全措施呀等,因為小型賽車始終係種較危險嘅活動,而每個賽道又有唔同規則,所以briefing
一定要留心聽.
上完冷冰冰嘅video briefing後,身上嘅血即時變熱,要即刻跳上架Kart仔度飛出去賽道吹下風降溫,點知一出去揸咗陣,第1個反應係……點解
咁慢嘅?頭先都提過因為第1次玩要玩慢車,對於玩開小型賽車嘅我係會覺得慢少少,但對好多人嚟講,應該都會覺得好刺激好好玩.
玩完10分鐘後,對條賽道開始熟咗,休息大約20分鐘後就可以再玩,今次終於可以玩隻快車.一落賽道即刻feel到個分別,加速感勁咗,變相
喺制動(即brake)方面要做得好,先可以跑到較佳嘅圈速,同場有大約10部車同時追逐,個個即時車神上身,鍾意速度感嘅朋友一定會鍾意玩快車.不過,基於安全(或生意)理由一定要先苦後甜.
成條賽道大約1,000米長,總共有18個彎,因爲有部分係under條橋,所以當中有2,3個彎要穿過條橋底,所以好有壓迫感,我玩過好多個場都
只係得KF1先有咁嘅設計,好過癮.而整體配套都非常完美,唯一缺點係周邊除咗KF1,就好似冇乜嘢玩.我會建議大家下午玩完小型賽車之
後,可以去附近嘅Night Safari,尋幽探秘,去睇下啲室内嘅野生動物.
Ocean Wong’s Profile
或者直shot叫噢唇,本地資深gadget達人,開設Oasis Tech科技公司,代理多個sports gadget品牌,更係試機王,最鍾意搶住晒試新嘢.噢唇重
成立咗HKKU(香港車神聯盟),專搞小型賽車比賽,自己都會落場鬥,人重,但手車好快.佢會喺度同大家分享下各類科技嘢,試機,爆料
樣樣有.


text:
如果想喺公立醫院預約手術,主診醫生一般會先向病人解釋佢哋嘅臨床情況及需要,並於商討後,為病人安排接受手術嘅時間.
不過要留意返,病人接受手術嘅先後次序,會依據病情之迫切性作安排,而非按病人被編入輪候名冊嘅先後時序.
如果想縮短手術排期時間,都唔係冇計,可以試試以下程序︰
因為要接受其他醫院嘅專科診斷,先可以轉醫院做手術,所以你需要睇埋專科門診新症輪候時間︰
2019年4月1日至2020年4月31日,全港共有約44,007個精神科預約新症.港島西聯網醫院嘅精神科穩定新症輪候時間(中位數)最長,需要等超過1年,當中10%九龍西醫院聯網嘅病人更要等超過2年.
精神科門診診所︰雅麗氏何妙齡那打素醫院,明愛醫院,戴麟趾康復中心,東九龍精神科中心,九龍醫院,葵涌老齡精神科門診部暨照顧者支援中心,葵涌兒童及青少年精神科中心,北區醫院,北大嶼山醫院,東區尤德夫人那打素醫院,威爾斯親王醫院,瑪麗醫院,屯門醫院,屯門精神健康中心,基督教聯合醫院,西九龍精神科中心,油麻地兒童及青少年精神健康服務,容鳳書紀念中心.
總括嚟講,咁多個專科之中,兒科嘅輪候時間最短,睇眼科要等嘅時間最長.你可以透過「預約通」手機APP遞交包括麻醉科(痛症科門診),心胸外科,臨床腫瘤科,耳鼻喉科,眼科,婦科,內科,神經外科,產科,骨科,兒科及外科嘅新症預約申請.
如果唔想等,醫管局就建議大家參加公私營協作計劃,領取補貼搵私家醫生接受治療.


text:
無綫重頭劇《衝上雲霄II》吸引到唔少電視迷捧場,今晚播到第16集,劇情越嚟越深入,為咗幫個劇造勢增加收視,無綫竟然罕有咁將條5分幾鐘嘅NG花絮片段放上YouTube任睇,由上星期五上載開始計,截至噚日下晝3點幾已經有超過3,000點擊率,有啲網民仲留言話5分鐘太少!
Cool魔猜枚爆笑
NG片裏面,最搶鏡係嚴肅嘅「Sam哥」吳鎮宇同「Jim Jim」羅仲謙竟然扮鬼扮馬,化咗老伯伯妝嘅鎮宇,同反串老婆婆嘅謙仔作狀玩嘴對嘴,裝胸嘅謙仔化晒濃妝,妖艷又惹笑,難怪佢哋未咀得成已經笑到彈開咗.另一場馬國明同江美儀嘅床上咀戲,NG再拍時,馬明奸笑話要從頭嚟過,江美儀忍唔住拍佢個頭,相當精采.
■近日流出嘅《衝上雲霄II》花絮片段中,飾演Jim Jim嘅羅仲謙(右)反串同Sam哥吳鎮宇扮咀,效果爆笑.
電視圖片
一直受網民關注嘅「巴斯光年」鄧梓峰,同吳鎮宇一場面試戲,鎮宇講完一堆對白等鄧梓峰接,點知鎮宇講完鄧梓峰完全冇反應,鎮宇俾佢激到笑咗出嚟!片尾部份就有「Cool魔」張智霖同胡杏兒兩兄妹和好如初片段,佢哋仲玩埋猜枚,初初幾有默契,不過玩兩玩就猜到亂晒,兩隻嘢淨係掛住笑,勁多NG!另外,張智霖同法拉喺英國嘅激情戲喺香港版刪咗,啱啱喺新加坡嘅鎮宇就喺微博留言話:「可在這裏看到,哈!我有福了!」佢仲諗住同囝囝一齊睇㖭!
■胡杏兒同張智霖猜枚猜到亂晒,投入啲好喎.
電視圖片
■法拉突然大哨上身,激罕過性感照呀.
電視圖片
■Cool魔螢幕前勁cool,原來鏡頭後咁cute!
電視圖片
■鎮宇(右)講完嘢後,鄧梓峰呆咗冇畀反應.
電視圖片
■馬國明同江美儀拍床戲NG,情急爆金句.
電視圖片


text:
除非屋企大到有個後花園,唔係想喺香港搵個地方玩平衡車都幾難.好彩觀塘工廈愈來愈多嘢玩,繼上次介紹的 Crazy Cart 試車場,最近開咗一間Azzita 平衡車試車場,而且絕非淘寶貨,咁就唔怕撞到爆炸啦!於是我依莉詩就搵埋 水哥 同 點點 一齊鬥車啦!
5千呎試車場任意駕駛
呢個試車場其實係 Azzita 的 Showroom,賣車,維修之餘索性將工廈單位改成五千幾呎,以紅白兩色的水馬包圍的多彎賽道,無論新手定高手都可以落場盡興一番.雖然同之前 Crazy Cart 試車場一樣賽道都係一眼睇晒,不過每次可以容納最多 10個人,除咗可以每節咁租,仲可以包場,幾個家庭約埋嚟玩都無問題. 試車場4月中先開,不過我地去到的時候已經有唔少有人係度體驗玩平衡車的感覺,睇嚟真係好受歡迎.
▲ 試車場有 4款車,以每半小時一節試玩, 由相中左面數起,7″ Path Finder $69/節,8″ Grandee $75/節,10″ Ergoracing $79/節 ,7″ Hovercloud $85/節 ,加 $30可以玩多半個鐘.價錢比 Crazy Cart 試車場平,亦唔太貴啊!
▲ 咁多款點揀好?負責人 Rock 就話細車需要更多的時間練平衡,所以新手最好揀大車,因為有充氣呔,會有避震的效果,板身較高,無咁敏感,易控制 D,至於高手可以揀 Hovercloud,單轆控制,更有挑戰性.
▲ 5000呎賽道一次只多可以容納 10個人,夜晚同星期五,六,日都會多人,如果唔想等就要揀啱時間去啦.
1對 1教學包保 5分鐘學識
如果未玩過平衝車都唔駛擔心.呢度會有職員係賽道外的長方形範圍作 1對 1教學,要確保我地識上車落車,向前向後,轉左轉右 同 控制速度 先出得去賽道玩.佢地都教得好細心架,會係前面拖住你行,連經常「撞車」的依莉詩都可以係 5分鐘學得識,眼見 D 小朋友學得仲快啊!另外,呢度的安全措施都做得幾足,除咗要你識先可以真正落場,玩之前必須要帶護膝護肘同頭盔,而且全部牆角,柱邊都包咗最少 10mm 的軟墊,可以防撞.不過我就略嫌水馬唔夠高,扶的時候會向前鎚.Kile 就解釋「考慮過水馬太高會影響視線,唔知前面點轉彎,依家的高度已經足夠比你扶,而且可以借到力,令你跌得無咁傷.」
▲ 因為仲係新場,護膝護肘同頭盔都算新,唔會話有汗臭,可以放心戴.
▲ 既然係試車,可唔可以租一架幾個人玩呢?Kile 就表示「呢度要玩幾多架車就比幾多錢,唔係逐個人計錢,不過我地都建議番一人一架,因為要教完先可以落場.如果個個教 10分鐘再落場,就玩得唔夠盡興.」另外,Kile 亦唔建議自己帶車嚟玩,因為呢度的車都要經過香港的質量管制,咁對大家都安全 D.
購買,試車,維修一次過
呢個試車場由 Kile 同 Rock合資,月租 5萬,被問到市面已經有咁多平衡車,會唔會擔心回唔到本,Kile 就表示呢度主要係 showroom 性質,主要都係做銷售同維修,自己都賣咗平衡車幾年,一個月最少都賣到 150架.不過依莉詩一路都好有疑問,新聞咁多平衡車爆炸事故,佢地開個試車場咁未好多個爆彈一齊運作?Kile 就表示唔駛擔心,因為佢地公司本身有生產線自己整平衡車,雖然個樣同市面的差唔多,不過分別在於零件做足安全要求,每舊電池都要經過安全驗測,要睇佢過放,過充,高溫,碰撞,有無問題.但問到係邊度製造,Kile 都好坦白 「其實依家大部份都係中國造,就算標明其他產地,零件都係係中國造.其實最緊要係花成本去做足安全要求,有 D 平衡車一個電池組入面有 20粒電池,有 D 牌子會用 10粒真電池,10粒水泥,睇外表唔會知道.」另外,Kile 建議要揀一架平衡車最緊要睇佢係咪用真的 Samsung 電池,其次係睇有無 歐盟 CE,美國 UL ,FCC 同 ROHS證書,要有齊 4張先叫一架合格的平衡車.此外,買家係咪做緊自己品牌 同 有無保養都好重要,如果係 Online shop 就咁放出嚟賣的,好多時都唔知來歷,會有風險.
▲ 9歲的瑩瑩第一次玩已經玩得好瀟灑.
▲ Samson 本身有玩花式溜冰,而且自己有一部平衡車,所以就算係高難度的筋斗雲都可以應付自如,但一般人可能要兩三個鐘先玩到呢!
依莉詩後感:「有人教之前就唔駛撞玻璃」
之前公司都有部平衡車,不過就比我撞壞咗.下次如果再想玩平衡車,我諗都係去呢度好,起碼有人一對一睇住,加上提供埋安全裝備,玩起上嚟都安心 D.不過唔知係咪上次撞玻璃的心理陰影,發現身邊 D 小朋友玩得仲順過自己,睇嚟都要去練多幾次先得.
水哥後感:「如果我早啲知有呢間嘢就唔使跌咁多次」
一直都知道有平衡車呢樣嘢,我以為香港係無一間代理,因為成日問人,人哋都係話:「喔,我淘返嚟架咋!」一向唔淘寶嘅我,當然唔會特登淘返架返嚟玩.第一次玩都喺公司,其實我都跌咗好多次先駕馭到.體驗中心有樣好就係佢有人好耐心咁教你玩,而唔同款都有得試.我見到有人玩得好勁都覺得一山還有一山高,我諗如果佢搞埋一個專俾平衡車高手玩嘅場地就更爽啦!
相關影片:


text:
錦上路站
錦上路站喺香港嘅元朗錦上路西南面,近住八鄉同錦田,係港鐵屯馬綫嘅其中一個車站,呢個站亦係港鐵屯馬綫範圍嘅車廠同總部大樓嘅所在地.
本站係港鐵重鐵車站中,唯一一個以成個街名命名嘅車站;但係,本站唔係位於錦上路旁邊,而係相距大約半公里距離.
車站結構[編輯]
錦上路站全長280米,外牆係磚紅色,好有中國傳統特色,另外喺四週圍嘅空地種滿晒樹,呼應四週圍嘅鄉村環境.地面層設計配合當地比較空曠嘅鄉村環境,由於錦上路站呈東南-西北走向,因此地面層向東多數以透明玻璃組件做牆身,而向西嘅係啡紅色磚牆,有助爭取東邊嘅陽光進入室內,令東邊有廣闊鄉村視野之餘,亦防止下晝西斜過猛嘅陽光令到室內氣溫急升.
車站樓層[編輯]
本站共分兩層,地下係車站大堂,另設公共運輸交匯處,停車場及單車停泊處,而一樓就係月台.
車站月台[編輯]
錦上路站設有一個島式月台,1號月台往屯門方向,2號月台往烏溪沙方向.2號月台路軌旁邊設有預留月台嘅平台基座,用嚟起第二個島式月台,容納擬建嘅北環綫.
車站出口[編輯]
- A - 港鐵錦田大樓
- B - 錦上路
- C - 錦莆路
- D - 錦河路
鄰接車站[編輯]
往屯門方向鄰接車站係屯馬綫,同錦上路站間嘅行車時間約4分鐘.往烏溪沙方向鄰接車站係荃灣西站,同錦上路站間嘅行車時間約6分鐘.
接駁交通[編輯]
錦上路站因為地點有啲僻,所以唔係咁多巴士小巴行,巴士都當呢個站係新界東西一個中途站.小巴都係中途經過呢度,主要係來往錦田,八鄉各村.呢處有巴士直通落馬洲.
為方便乘客揸車或者踩單車轉港鐵,呢個站嘅西面設有停車場,有560個車位,而東面B出口外,就設有200個單車泊位嘅單車停泊處.而C出口外設有公共運輸交匯處,方便乘客轉其他路面交通工具.
- 九巴
- 新界專線小巴
- 錦上路跨境全日通:
- 市區的士站
- 新界的士站
利用狀況[編輯]
九廣西鐵(而家西鐵綫)通車初期,因為錦上路站偏離錦田及八鄉嘅主要地區,再加上西鐵車費貴,因此使用量近乎零;及後九鐵推出月票及日票計劃,平過巴士車費吸引乘客搭西鐵,但由於大部份接駁交通工具都冇提供轉乘優惠,故此只有少部分乘客改用西鐵進出該站及市區.
雖然九巴251M線喺錦田區內路線過份兜路,導致該線客量不斷流失,對西鐵有利,但係縱使西鐵喺2005年推廣水頭水尾村旅遊景點,該站人流仍然處於極低水平.
自從九鐵推出泊車轉乘優惠後,吸引咗唔少揸私家車嘅錦田居民揸車去車站,再轉西鐵綫出市區,而家嘅使用量已有所改善.
港鐵九龍南綫喺2009年8月通車後,使用西鐵綫來往九龍市區更加方便快捷,所以錦上路站嘅使用率(尤其喺假日)亦繼續上升.
車站歷史[編輯]
呢個站喺西鐵綫(當時叫西鐵)動工嗰時叫錦田站,當接近完成並諮詢居民站名嘅意見時,八鄉居民認為車站位於錦田同八鄉中間,應叫做「錦田八鄉站」,並引發錦田同八鄉兩地居民爭拗,最後九廣鐵路公司只好將站名改做「錦上路站」.因為錦上路係車站起嗰時最接近呢個站而又分隔錦田同八鄉兩地嘅道路.車站成為香港首個以道路嘅全名命名嘅重型鐵路車站.(雖然佐敦站同太子站都係用同名道路(佐敦道及太子道)命名,但站名冇「道」字.輕鐵嘅「康樂路」及「大棠道」等站,係輕軌鐵路車站.)
上一站‧下一站[編輯]
列車班次[編輯]
(由2009年8月16號開始)


text:
近月由於受疫情影響,許多家庭都多咗去超市大手入貨,又或者多咗幫襯網店購買食物,為求心安亦以防萬一.雖然缺糧嘅情況未必真係會出現,但係家中就往往先出現另一問題:個雪櫃被「打爆」咗,冇晒位!講開 雪櫃收納 / 冰箱收納,好多人都話要向日本主婦學習,其實佢哋嗰一套都唔係乜嘢高深學問或秘密招式,只係一啲簡單原則同技巧.
家庭
疫情持續之下,學校宣告停課,而且仲未知會停到幾時.小朋友而家多咗時間留喺屋企,點樣善用時間,相信已經令家長十分懊惱.Boxful更要提醒家長們,呢期更要加倍注意小朋友嘅 家居安全 !你以為小童留在家中好安全,其實家居有好多陷阱,隨時釀成家居意外!以下提提大家一啲家居安全貼士嘅重點.
《收納幸福到你家:改變上百個台灣家庭的整理奇蹟》呢本書,可以話係台灣人嘅收納天書.作者廖心筠係台灣首位上門收納專家,亦係第一個收納教學專家,佢仲獲得日本Jalo生活規劃師一級認證.想了解佢最出名嘅「 三軍收納法 」,又唔想睇晒成本書?本文為你作簡要介紹.
學生放暑假話長唔長,一踏入8月就已經進入尾聲,要收拾心情準備 開學 .作為家長嘅你,好應該趁呢個時候鼓勵同幫助孩子們執拾房間,為新學年作好準備,同時訓練佢哋有良好嘅家居生活習慣.即睇以下嘅開學前執屋小貼士!
所謂「三歲定八十」,好多習慣都係自小培養出來.有啲父母發覺仔女大個咗之後,唔願意 執屋 ,從不收拾房間家居,甚至有啲唔好嘅個人生活習慣,都係因為錯過咗自小培養嘅先機.如果你仔女仲細,咁就要好好掌握關鍵期,早日教導佢哋自行收拾嘅好習慣.
一般人嘅諗法係,要喺過年前大掃除,執乾淨間屋迎接新一年.呢個傳統智慧當然係冇錯.只不過,你有冇發現過完年,過完節之後,間屋反而仲亂過之前多多聲?所以Boxful就特別提提你:過完年更加要 執屋 呀!以下係一啲相關小貼士:
因為「土地問題」,香港好多人都住喺蝸居,就算係結婚生仔之後嘅小家庭,往往都只能逼喺百零二百呎嘅實用面積之中.咁嘅情況之下,家中嘅儲物空間可謂捉襟見肘,如果家庭成員中仲有一個係 儲物狂 ,佢嘅收藏品塞滿屋……咁點算?


text:
減肥係女人終身事業,自己亂節食會造成營養失調易反彈,出去做機又唔知邊部機work.市面有冷凍溶脂,熱光溶脂,Emsculpt增肌減脂,好多人都會有呢個疑問:搵邊間好?做咩機好?初頭都會搵大型減肥纖體公司,但中過hard sell伏,就知道平嘢trial多數係局.
要健康減肥,都係要搵有信譽嘅高科技纖體中心,但呢類選擇唔多,網上見人地成日比較冷凍溶脂,熱光溶脂,Emsculpt增肌減脂,其實唔係自己親身做過,真係唔知有咩分別.
我自己做過熱光溶脂同Emsculpt,最後都係食回頭草做熱光溶脂.點解?
即刻同大家講下熱光溶脂 VS Emsculpt 增肌減脂
之前聽朋友講唔算hard sell,所以去咗中環SWISS REJU試做熱光溶脂,試咗做肚腩位一次,係有瘦少少!
由於試做當日SWISS REJU無特別hard sell我買plan,我又心思思覺得可以試埋其他公司先決定.
Emsculpt增肌減脂網上都幾多人講,所以我都決定試埋.
去咗另一間大型連鎖店XX堂用$380試做Emsculpt,入到房除咗衫做被sell先知,Emsculpt價錢好貴!
呢間XX堂公司做Emsculpt,同SWISS REJU熱光溶脂都幾唔同,Emsculpt有個似乒乓波板嘅東西,會產生磁波,真係好痛吓!
XX堂一路做顧問一路話唔會痛,話只會係有肌肉收縮感,但我覺得做到一半,好痛!
唔係少少痛,係好L痛!下半場,係因為俾咗錢,所以死頂.
我個人始終覺得Emsculpt無熱光溶脂咁舒服.做完肚位好yuen.
仲要consult一路做一路sell,一聽plan價錢$58000,係熱光溶脂幾倍有多,好貴囉!當然冇join扮聽電話走人.
試過2間鋪,分別係SWISS REJU熱光溶脂,同XX堂Emsculpt增肌減脂,終於明白咗好多野唔係必然:做機減肥唔一定間間都舒服,唔係間間都唔hard sell.
熱光溶脂 VS 單次收費美容院大陸V8減肥機
除咗中環SWISS REJU(質素ok),同XX堂(超hard sell)呢間疑似黑店連鎖店之外,我又去太子另一間平價單次收費美容院話有「平價版熱光溶脂」.雖然都知平嘢多數冇好,但價錢好吸引,$380試做,$5800做20 part,所以想試做優惠做埋.
去到現場,先知唔係韓國醫美微整級GTG Wellness ABAS SR正版機器,亦唔係港鐵明星廣告MAGIC POLAR RF,原來係大陸淘寶嘅V8減肥機!!!
之前喺SWISS REJU見過2部正版機,呢間平價單次美容連顏色都唔同!
V8係一部cheap cheap強國機,根本呃人!
見到啲殘體字已經唔開胃!拿拿聲做完閃!
後面諗返,單次做減肥機,以超低價做推廣,邏輯上係好唔合理.首先,大家都知減肥機係一個完整療程幾次,根本唔係design俾你做一次.做一次效果一定有限.
大話怕計數,喺香港人工,舖租,買機,統統都係高成本,單次低價試做減肥機連人工都唔夠比,條數根本計唔掂.我係中過伏先信.
大家去平價單次收費美容院,就要加倍警惕,小心中伏!
所以,最後決定返SWISS REJU做正版熱光溶脂算啦.而家做第一個cycle 腰圍已經少咗3cm.希望可以繼續落去!
終於明白,搵到好嘅都係唔好再亂咁試,費事嘥無謂錢又被狂sell!


text:
由一開始裝修就已經諗住用地磚, 因為本人勁唔鍾意用木板, 同埋因為近海, 用木地板會好麻煩.... 不過整地磚都唔平o架! 之前做research見有好多人都會返大陸買磚, 所以我o地都諗住咁做. 之前一直都有行過旺角同灣仔o的地磚, 大概都知自己想要買乜o野磚, 自己就好鍾意仿古磚, 同埋唔鍾意拋光磚, 睇o黎睇去都係揀返差唔多o既款!
不過係香港睇o既地磚好多都要成$4x一塊, 好在confirm左裝修之後, 師傅原來都成日陪o的客上田貝四路o既家合居買磚, 仲同一o的磚舖, 潔具舖都熟左, 知道邊間o的磚質素比較好.
因為我o地裝修時間比較趕, 中間又夾左個新年, 好驚o的磚送唔切, 好在師傅同磚舖比較熟, 傾好左我o地月中前去訂, 新年前一定可以送到磚俾我o地, 所以我o地月中就同師傅一齊上左去深圳, 係羅湖過關之後就搭的士去田貝四路家合居.
首先我o地就去左師傅相熟o既地磚舖睇磚
我o地用左唔駛1個鐘就揀好晒全屋o既磚, 師傅都話好驚訝我o地點解可以咁怏, 因為佢前幾日同另一個客揀左7個鐘都未揀好!! 可能我o地平時已經睇開, 所以一入去就知道自己想要o的乜掛, 一揀都係揀仿古磚!
我o地揀左呢隻做全屋地磚. 有少少暗橫紋! 因為傢俬主力都係深色, 襯淺色地板會balance返, 同埋睇落屋企都會光猛舒服o的!
中間大o個塊就係廁所牆身磚, 係比較新o既貨, 係香港我都少見...就算有都唔平...因為有格紋同埋暗閃...真係唔錯! 上面長方型就係廁所地磚喇, 有o的凹凸感,
一直都想係廁所加少少馬賽克用o黎做border...所以去左睇馬賽克, 不過因為我只係買6-7塊, 好多我之前心儀o既馬賽克石都冇現貨, 只訂幾塊o的廠又唔會做, 所以最後就揀左師傅都覺得match o既馬賽克 (左手邊o個塊), 之後拎返去地磚舖拼下, 又真係match返隻磚o既...所以就拍板lu!!! 不過馬賽克真係唔平, 好在只係買幾塊o乍!!! 因為買1塊馬賽克可以買到兩塊有多o既地磚!
Total所有磚都有成2噸幾重!
攪掂地磚呢part...師傅就同我o地上埋樓上兩層睇下潔具同燈, 過左年之後就再上多次o黎買潔具.
師傅話呢隻花洒唔錯, 成set o野佢買o既都係$6xx, 好抵....下次上o黎再買!
行完之後我o地就去食飯, 之後就返香港喇....好開心買磚呢part都好順利!


text:
係咩部門負責全台灣嘅疏浚工程?係咩部門會進行人工增雨?唔同區域嘅供水情形又要點知?
呢啲你想知道嘅問題,其實可以喺經濟部水利署得到解答哦!
今次嘅特別嘉賓──經濟部水利署同集比合作推出咩禮物?
而家就跟住小編一齊嚟睇下台灣水資源嘅守護者──水利署同集比嘅合作故事啦!
「行過路過,但我哋冇錯過!」
水利署同集比嘅初次相遇係某年嘅禮品展上,當時嚟參展嘅水利署經過集比嘅攤位,被集比嘅多款物品吸引而停低腳步,於係成為相識嘅契機.
正因為水利署同集比冇錯過彼此,喺幾次業務合作之後,水利署已經成為集比每年一定會往來重要嘅客戶之一.
講到水利署,負責嘅E業務表示水利署每年嘅禮品考慮嘅品項都有好多,他話係「守備範圍好廣」!
但亦代表咗水利署對於禮品市場嘅流行度有一定嘅關注,就算係廣發贈品都一啲唔馬虎.
最後從業務提出嘅咁多品項中,水利署揀咗訂造萬字夾同訂造束口袋,成為今年嘅宣傳禮品雙花!
「將簡單變得唔簡單就係『成功』!」
有別於一般普通嘅萬字夾,水利署嘅訂造萬字夾都好唔一樣!
採用設計係將防災標語嘅文字轉化成圖案萬字夾嚟進行宣傳,唔單止新穎仲好有藝術感.
代表住通報嘅「WRA」字眼嘅萬字夾.
房屋造型,象徵「應變」嘅萬字夾.
大部分人覺得好普通嘅萬字夾,但其實一啲都唔容易哦!
要掌握好啱嘅角度,啱嘅彎曲點,甚至要化繁為簡,先可以呈現出啱嘅意象.
將平凡變得唔簡單,就係集比最厲害嘅地方啦.
水利署嘅訂造萬字夾唔只係彎曲角度,連顏色都同標語卡互相配合,增加一體感.
除咗上面提到嘅廣發性宣傳禮品之外,水利署今次亦再加碼製作訂造束口袋.
圖案細緻嘅束口袋用數碼印刷,將樹葉印得栩栩如生,仲有中心半透明嘅水滴,呢啲顏色印喺袋上面,睇過一眼絕對難以忘懷.
束口袋嘅顏色當初喺調色階段亦經過非常多次嘅確認校正,為嘅就係要表現出熱帶風情特有嘅藍綠色,喺校色階段畀咗唔少心機,最後都終於完美製作出符合水利署形象嘅水系束口袋.
「每年都揀集比,每年都好放心.」
水利署同集比已經係合作好幾年嘅拍擋,每年都會返嚟搵集比繼續訂做宣傳禮品嘅原因到底係咩呢?
E業務表示,水利署係咁話嘅:「每次收到成品嘅瞬間都覺得好驚豔,所以下一次都會放心交畀集比.」
E業務講佢都好感動,每一年水利署都會固定搵集比,每一年都畀集比新嘅機會同契機,共同製作新嘅禮物.
當年喺禮品展相遇嘅緣分持續到而家已經變成友誼,對於集比嚟講,客戶收到成品嘅感動同驚喜,仲有彼此之間嘅緣起往來,先係最重要嘅一件事.
就算再細微嘅禮物,集比都可以幫你細緻製作;就算係再普通嘅物品,集比都可以令佢脫穎而出,而家就嚟搵集比啦!


text:
「人生」
人生好多時都唔會十全十美,想一得二根本無可能.大部份時間做嘅決定,就算當初好似有好多選擇,但係到最後其實都係二選其一.咁點樣揀先啱?真係無人可以話你知.所以凡事無兩全其美,只可以按當時嘅情況去作最啱嘅選擇.有時亦會遇到一啲進退兩難嘅局面,真係點揀都死.唯一可以做嘅就係就算死,睇下點樣死會死得無咁慘.人越大就越多嚟啲煩惱,都係做細路好!
「兩難」
經常會討論一個問題,就係雞先定蛋先嘅問題.真係各有各說法,邊個先至啱?唔知!而做人就係咁,好多時都會被逼去到兩難嘅情況.而如果你係一個圓滑嘅人,應該會比較輕易解決人事上嘅問題.至於你話生活其他嘅兩難真係數之不盡,而創業其實會經常遇到.所以就算之後睇返自己嘅選擇,千祈唔好諗點解當日做咗嗰個決定.因為你只會不斷抱怨,不斷鑽牛角尖!
「現實」
我當然有好多兩難,譬如話打工定創業,屋企定公司,請人定外判,等等.相信大家都有可能處於兩難嘅局面,但係只要自己覺得做得啱揀得啱就得,唔好俾藉口自己後悔.雖然好多時會諗如果揀另一條路,選擇另一個決定,咁今日又會點?正所謂有早知無乞兒,鬼知咩!所以想樣樣嘢都可以順順利利,十全十美?真係難過登天!最緊要係對得住自己咪得囉!


text:
甲向乙請教辦公室生存之道.乙話:我唔想直接答你,我用例子答你,從前有一個故仔是咁的...
有個學徒係一間熟食檔學做碗仔翅.個阿叔咩都唔講,只係話,拿,你返去研究一下究竟點整,然後整一碗俾我睇.
個學徒於是好認真咁樣返去睇書,然後發現其實碗仔翅好多人既做法都係大同小異,都係粉翅火腿冬菇絲等為主,係唔會有咩突破.學徒覺得一定係個阿叔考佢,於是再研究左一輪,希望用比較高質既食材黎整,而且仲以魚翅瓜既瓜絲去代替粉絲,務求做出一碗像真度更高既碗仔翅,而且更加好食同有質感,佢相信可以殺出一條生路.
點知,阿叔一試左,即刻成碗放低,然後個樣仲西過中聯辦,語氣好似地獄廚房個Gordon Ramsay 咁,「我叫你做碗仔翅,你係度做咩撚呀?邊個叫你玩創新呀?咩你以為你咁做,D人就會真係覺得佢自己食緊翅咩?咪玩啦,幾草野食魚翅,你生壞腦呀?碗仔翅所追求既,就係夠熱夠平同夠填滿個胃渣,食個氣氛渣!你有無見過廟街煲仔飯冬天大排長龍呀,你估真係好好食呀,係貪個FEEL同羊群渣!!你再做個一碗俾我!!!」
甲問:咁點呀,到最後個學徒得唔得呀?
乙話:唔知呀,因為好似話之後果晚,個阿叔就係自己屋企服毒自殺左.個學徒無事.我個故仔講完,你自己參透下啦.


text:
每當有學校講座或者徵才活動,除咗豐富嘅內容之外,主辦單位經常用好多手法招攬人氣,好似搵有名嘅演講者又或者抽獎等等,其中贈品就係可以帶嚟比較多嘅人潮,而你知唔知邊啲嘢係校園贈品推薦嘅榜上名單?
通常學校嘅禮品都同文具產品有關,原因係學生用文具嘅比例最高,亦係最能夠將贈品發揮到淋漓盡致.如果要選擇預算最低又有最高效益嘅物品,訂製memo紙可以算係大家嘅首選.最常見嘅形式就係一本配上唔同色嘅細memo紙,幫你喺課堂上標記重點,另外有筆盒設置空間嘅memo紙磚亦係好受大家歡迎,除咗功能性比較多之外,對於業者嚟說廠商有比較大嘅面積可以印上廣告或者LOGO.
排名喺訂製memo紙之後,亦都好實用嘅係L型file,無論係最普通嘅透明file印上簡單LOGO,或者係雙面彩色印刷,對於學生嚟講,L型file唔單止可以收納考試卷同一張張嘅筆記,最重要嘅係可以重複用,所以當提到校園贈品推薦,L型file亦都係榜上有名嘅選擇.
除咗上述提及嘅物品,你可以喺檢定考試嘅校區或者補習班招生手法,幾張傳單加埋廣發性贈品,鋼圈摺疊扇,紙巾等等,或者你會諗咁嘅宣傳方式真係有用咩?或者啱啱開始拎贈品嘅意願唔係真係想了解呢啲廣告,但耐咗之後呢啲廣告會喺有需要嘅時候成為第一個出現嘅印象,所以千奇唔好睇小呢啲贈品嘅重要性!


text:
好似小編咁嘅「環保小戰士」就緊係會用 iPad 睇 Lecture Notes.經過小編多番研究,就決定做呢個 Lecture Notes Reader 大比拼 - 比拼 5 款唔同嘅 PDF reader.
iBooks: 除咗 read 真係無嘢做到
ermmm,其實我都無咩嘢好講.呢個 app 睇書啊,雜誌都唔錯,不過就唔好用嚟睇 Lecture Notes 啦.因為你想係上面寫個字都唔得…
好用指數 :♥
Adobe Reader : 一直都是她,有親切感
小編係 iPad 下載嘅 reader 就係 Adobe Reader,雖然就話大比拼,亦都覺得有部分 reader 嘅功能真係幾有驚喜,可惜都係輸比兩個字-「習慣」.係電腦用慣咗 Adobe Reader 嘅你,當然可以好流暢咁使用 iPad 嘅 Adobe Reader,highlight,delete,jog notes 都好順手!
好用指數 :♥ ♥ ♥
Foxit PDF : 一次過搵曬你 Highlight 過嘅字同句子
Foxit PDF 可以支援 縮圖閱讀,朗讀功能等,但講到最吸引人嘅功能就係可以一次過搵曬 highlight 過嘅字同句子.溫書嘅時候,一睇返 highlight 同註釋,可以快速咁搜尋重點,唔洗逐個逐個 slide 咁搵!
朗讀功能除咗可以幫助到無障礙人士學習之外,如果有時遇到唔識讀嘅英文都會好有用㗎.
好用指數 :♥ ♥ ♥ ♥
Easy Annotate: 支援 Split Screen!一路睇 notes,一路 search 資料
一開始未 upgrade iOS,使用 Easy Annotate 真心覺得 Split Screen 好吸引,重要係免費㗎呢個 app!不過後來 upgrade 咗上 iOS… 緊係用個見唔到廣告嘅好啦.
雖然話 Split Screen 呢個功能就可能用返 iOS 好,但 Easy Annotate 所提供嘅 paint brush 顏色都幾多㗎.鍾意見到 notes 變得色彩繽紛嘅你就啱曬啦!
好用指數 :♥ ♥ ♥ ♥ (衰咗有廣告,如果唔係滿分)
PDF Max: Underline 花樣夠多,唔會悶
PDF Max 其實同以上 Apps 都差不多,不過佢提供嘅 Underline 種類繁多,jog notes 間重點絕對會清晰.唔洗成日一條線,或者黃色 highlighter,鍾意點點線,波浪紋都得!
PDF Max 望落功能同其他 App 差唔多,原來係因為佢重未開啟曬功能比用家使用,要買 full / pro version 先可以用到佢更多嘅功能,重要分成三個唔同價錢嘅進階 App.
好用指數 :♥ ♥ ♥ ♥
Editor‘s Choice : Adobe Reader + 升級後的 iOS
真係敗給「習慣」二字,係電腦用慣用熟,用到出曬感情.而且升級之後嘅 iOS 可以彌補 Adobe Reader 唔支援 Split Screen 嘅不足.
重可以用備忘錄 jot 埋 notes 添,用 mac book 嘅你就可以唔洗再搬 notes 入電腦,直接係 iCloud 同步.


text:
早前喺書店 "打書釘" 時,隨手拎起歐陽應霽本《 快煮慢食 — 十八分鐘味覺小宇宙 》嚟睇,揭到一頁係教整日式咖喱,於是好奇咁望多兩望,睇吓佢用嘅材料同我平時用嘅同唔同.點知一睇,果然又有得著,佢除咗用一般水果之外,仲用咗新鮮菠蘿同提子乾,於是就令我諗起雪櫃果包提子乾.其實包提子乾係我老豆之前用嚟浸酒用剩嘅,擺咗喺度好耐都無用到,都唔知點處理好,反正好耐都無煮過日式咖喱喇,就跟 "阿齋" 個做法去煮啦!
材料:
蘋果
南瓜
薯仔
紅蘿蔔
白洋蔥
紫洋蔥
提子乾
罐頭菠蘿
調味料:
鹽
糖
日式咖喱磚
我平時多數係用 S&B 嘅咖喱磚 (辛口 ),因為好味啲.
未加咖喱磚落去之前,原本啲顏色好靚 o架!
蘋果批皮後去蒂,去核;南瓜去皮,去瓤;薯仔,紅蘿蔔刨皮;洋蔥去衣;提子乾預先浸水至軟身;罐頭菠蘿要瀝乾水份,而浸住菠蘿嘅糖水就留用.做好預備功夫後,將所有材料切丁備用.
燒熱油,先爆香洋蔥,炒到有些微軟身就盛起;跟住就爆一爆紅蘿蔔,南瓜同薯仔,先盛起南瓜同薯仔,留番紅蘿蔔喺鑊度,之後加入水,冚蓋煮到 5成熟時,就將南瓜同薯仔回鑊一齊煮腍.當三樣材料都煮腍之後,就加埋啲洋蔥,蘋果,南瓜,提子乾同菠蘿落鑊一齊煮,呢個時候順便加埋鹽,糖落去調味,兜兩兜後就加埋咖喱磚,當咖喱磚開始煮溶時,鑊內嘅水份會即刻變到好稠,甚至會黏底,所以記得加埋罐菠蘿糖水落去,再煮多約 5分鐘,咁就 OK 啦!
P.S. - 我自己就用罐頭菠蘿代替新鮮菠蘿.
- 切好嘅蘋果同薯仔如果唔係即刻煮,最好先浸入鹽水內,以免氧化變色.
- 南瓜千祈唔好太早落,因為佢係最快煮熟嘅,煮得太耐就會溶哂!
- 煮日式咖喱嘅最佳配搭係蘋果.


text:
打仗理由
打仗理由(casus belli)係指聲稱有權開戰嘅理由,不論係真定係假.打仗係紛爭嘅一種,就算係硬搶都要有個理由去拗.中國古代打仗都要求出師有名.
正義仗[編輯]
亞里士多德,西塞羅同埋聖奧古斯丁就有提出正義仗嘅觀念[1],一般認為打仗係最後嘅選擇,而且需要打仗理由.有時為咗證明打仗係迫於無奈,政府喺訂立外交政策時要確立戰爭條件,為可能打仗做準備,一旦到咗就宣佈打仗理由說服其他政權.
基於自身利益,多數人都會唔講理由而好自然咁抗拒打仗嘅,而且冇人想不明不白死喺戰場,無論係進攻定係防守都一樣.畀個理由嘅目的有時唔係說服其他政府,而係說服民眾,令佢哋冇咁抗拒打仗同徵兵,例如納粹德國嘅教育主張民族統一最重要,不惜要人民犧牲都要侵略捷克,利用社會價值內化加強打仗理由嘅說服力.
好多時作為宣傳戰,宣稱嘅打仗理由唔一定係真,因為合乎道德嘅打仗理由未必夠渲染力,而夠渲染力嘅打仗理由亦唔一定合乎道德.
詞語嘅使用[編輯]
Casus belli係拉丁文,但係要到咗十七世紀後先多人用,主要原因係主張正義仗先至係道德興起(正義仗論,相對有利益無道德嘅現實主義,同埋永遠唔主動打扙嘅和平主義)
聯合國[編輯]
聯合國憲章大大限制會員國可以用嘅打仗理由嘅範圍,主要指防止侵略同埋聯合國行動.另外,聯合國亦保留權力向非會員國嘅侵略行為作出制裁同干預,因此,打仗理由喺現代社會係好重要.
流行文化[編輯]
喺電腦遊戲 Europa Universalis 同埋佢嘅續集,喺無指定打仗理由下開戰會令社會穩定度下降,導致國家容易動亂同稅收減少.呢個特徵喺其他電腦遊戲唔常見,例如三國志 (打機)唔使講就可以開拖,就算要正式宣戰嘅電腦遊戲,正式宣戰嘅代價都好細.


text:
我本身食緊事前藥,但偶爾性行為後陰道都會出血
於是我上個月去家計會做子宮頸抹片檢查,醫生話無事就唔會叫我返去
今日收到電話,家計會叫我下禮拜返去跟進
我又手殘,周圍揾資料
話陰道出血已經係子宮頸癌初,中期嘅症狀
雖然我未正式diagnosed到cancer,都可能未必係cancer,可能係0期啫
但我阻止唔到自己亂諗
可唔可以安慰下我
我本身食緊事前藥,但偶爾性行為後陰道都會出血
hello 你好啊 ,由文字都感受你嘅不安同焦慮 ,但喺現階段的確唔需要太擔心,自己嚇自己先啊.子宮頸抹片檢查一般而言,喺用嚟檢測子宮頸細胞有冇不正常病變嘅測試. 而不正常的細胞並不一定代表癌症. 若檢驗結果顯示細胞有病變,就會作進一步檢查.而陰道出血都唔代表一定有子宮頸癌,可能有好多唔同嘅因素組成. 你都分享咗有時喺性行為後陰道出血.咁樣有機會喺性行為期間嘅潤滑度不足,磨擦擦傷後出血所導致.又或者喺壓力,荷爾蒙轉變都同樣有機會導致陰道出血 .雖然明白擔心同焦慮都喺無可避免 ,但喺都可以暫時停一停,不斷去research 陰道出血,又或者子宮頸抹片檢查嘅相關資訊,唔好單憑網上資訊去斷定自己嘅症狀 ,因為網上分享嘅情況,未必同你嘅身體實際情況一樣.同時網上資料又未必完全準確,所以都可以耐心等待覆診嘅日子,了解醫生嘅診斷至能夠了解真實情況. 希望可以幫到你.
參考資料:子宮頸普查計劃 - 子宮頸篩查


text:
史高拉利解除禁慾令!帶領巴西勇奪2002世界盃冠軍嘅主帥史高拉利大開綠燈,准許所有國腳可以喺今夏決賽周期間有正常性生活,不過佢講到明只可以係「正常性愛」,一啲太過激烈或者高難度動作嘅「雜技式性愛」一律免問,睇嚟巴西人嘅床上招式絕對唔簡單,分分鐘拍得住佢哋喺球場上面嘅「倒掛金鈎」,「插花」等絕技!
大菲以往一向唔主張球員喺大賽期間有性生活,以防床事過多搞到腳仔軟,「大哨」朗拿度當年仲因為咁而高呼「忍到細佬痛」,不過時移世易,「大菲」深知一眾森巴兵團天性熱情奔放,強行禁慾隨時帶來反效果,所以決定改變政策玩開放,准許所有國腳喺決賽周期間有「正常」性生活,不過有一附帶條件,就係嚴禁所有「雜技式性愛」:「球員喺世盃期間可以享受性愛,但只能夠以正常同平衡穩定嘅形式,絕唔能夠玩高難度嘅『雜技式』性愛!」大菲仲話準備做份調查報告,以便了解球員嘅性愛習慣.
大菲由始至終都冇解釋何謂「雜技式」,不過講得出口,相信佢對巴西人嘅床上功夫及招式已經心中有數,喺芸芸現役巴西國腳之中,馬些路,丹尼爾,大衞雷斯,羅賓奴畀人印象都係最多鬼主意同最鍾意搗蛋,唔知呢番說話係咪針對佢哋呢?
其實大賽期間使唔使禁慾一向都係領隊需要面對嘅問題,當年巴西國腳羅馬里奧曾經講過,比賽前有一次完美嘅性生活係入波嘅保證,今次大菲呢個決定可能對巴西爭逐世盃有百利而無一害!
曾傳授球迷溝女必殺技,大隻body衝刺力強,曾傳出性生活過多拉傷腿筋.
樣子蠱蠱惑惑,超級百厭星一名,無論球場內外都最鍾意玩埋啲刁鑽嘢.
自名潮流達人,rap歌結他都得,連里奧勒度狄卡比奧舊女友法伊里都追到.


text:
結果,揀左呢間位於Koreatown的LINE HOTEL
以前去旅行都係諗住搵個地方訓,而家大個左,揀住宿變得更有要求
LINE HOTEL最吸引我的,係酒店內的每個角落隨便拍都可以成為IG的背景
LINE HOTEL有幾種房型,但因為個building design關係
點樣都係得2隻揀,一種係向Wilshire Boulevard,另一種就係向Hollywood Hill
睇左好多網上review,如果你係一個好醒訓嘅人,
記得絕對絕對絕對,就算比貴啲都揀向Hollywood Hill嗰隻
除左係你一起身就會見到呢個咁靚嘅horizon之外
係因為向街嗰面因為樓下係club (對,所以你明點解呢間酒店係hipster集中地啦?)
d音樂真係嘈到呢…我真係覺得自己呢次比貴啲都好精明 哈哈
一眼睇晒,嗰日行完Melrose番黎真係散左
結果飯都冇食睇左陣Jimmy Fallon就一覺訓到第二朝…
好訓到就係咁連jet lag都攪掂埋!
值得留意嘅係,酒店入面有一間好得意嘅小店叫Poketo
佢賣嘅野都係一嘚design感好強,好niche,好handpicked嘅野
價錢雖然唔係平,但係行一行入去你會搵到好多靚到dum一聲嘅小物.
有機會去住的話記得入去睇睇啊.
下一篇,hip住食埋佢個早餐 :)
The LINE Hotel
Tel:(+1) 213-381-7411
www.thelinehotel.com


text:
日本AV女優上圍要幾大有幾大,不過上天係公平嘅,好多巨乳女優都同時有水桶腰,甚至係大肚腩,想有多幾個好似完美女神Julia咁有J奶又有纖腰真係好難!好彩,本年度新人當中就有一位擁有E奶同時擁有22吋水蛇腰嘅初乃文香,佢更被喻為「神腰」添!
近期日本AV界出現引退潮,唔少大家都熟悉嘅女優紛紛退下火線,當中以AV大廠S1專屬陣營當中嘅「神之乳」女神Rion以及AV天后明日花綺羅引退嘅消息最令人議論紛紛.除咗呢兩位有實力又有叫座力嘅頂級女優之外,被喻為本年度最強新人嘅河北彩花亦神秘失蹤,對S1嚟講打擊真係相當大!好彩嘅係S1一向都經營有道,發掘優質新人更係有一手,好似喺8月出道嘅初乃文香就係一個筍盤喇!
年方19歲嘅初乃文香青春而帶點柔弱感覺,斯斯文文成個未經世故嘅天真少女一樣,討好得嚟仲擁有治愈力十足嘅笑容.文香嘅身材同樣貌一樣咁養眼,一來剔透嘅肌膚白裏透紅,二來對E奶飽滿又充滿彈性,三來胴體纖巧,條水蛇腰只得22吋咁幼,同大小適中嘅玉臀形成誘人之極嘅曲線美,難怪被稱之為「神腰」啦!
論身材,初乃文香的確係美感強烈得罕見,拍得住出道就快一周年嘅師姐架乃由羅,不過講到AV演出嘅表現,文香就似乎輸畀師姐成條街喇!文香報稱下海拍AV之前,只同一個男人上過床,性經驗相當淺,可能因為咁,令佢同男優肉搏嘅時候態度係就係夠主動,之但係就唔夠技術,吹奏時又唔望鏡頭,呻吟聲唔係冇亦唔算細聲,不過音調冇高低起伏.其實文香只係出道兩個多月嘅新人,表現未達水平當然可以原諒,大家亦可以將佢當係一位未經人事嘅怕醜妹咁欣賞.
另外,文香雖然喺床戰表現差少少未合格,但係肢體動作相當悅目,事關阿妹條纖腰有力而柔軟,不論係男優從後挺進定係由文香主動騎乘,動作相當優美,為作品提升唔少分數.
碟名:《極致苗條美乳身體強制開發》
片長:150分鐘
出品:S1
內容:性經驗尚淺嘅初乃文香今次面對嘅男優完全唔會憐香惜玉,一來佢哋擁有巨型架生,二來肆意用巨型假棒招呼阿妹,令文香飽受強烈快感衝擊,潮吹大作兼不停呻吟,難怪每場床戰之後,文香都成身大汗兼且軟癱喺床上喘氣連連.
年齡:19歲
身高:5呎2吋
三圍:34E-22-33
撰文:賢


text:
有朋友分享咗一啲職場心理學,我同幾位同事做過測試,開估結果之前,不如你都睇下認唔認同.
👉 假設有人不斷同你發牢騷或者講無聊嘢,係咁阻住你工作,而你又插唔到嘴,呢個時候只要跌支筆落地(較剪或者釘書機都得),烏低身執起嗰陣順便講句嘢,咁你就可以成功打斷對方同埋轉話題,全程非常自然.
👉 覺得有個人係咁望住你,但又唔敢肯定,呢個時候只要睇一睇隻錶,如果對方真係有注視你,佢好自然都會睇一睇自己隻錶.
👉 去Interview之前如果可以搵個陌生人傾計,只要傾10至15分鐘左右,你嘅心情就會好放鬆,怯場嘅機會大大減低,對見工有幫助.
👉 當你老細或者上司鬧你,你可以嘗試坐近或者靠近佢,兩個人嘅距離近咗,佢鬧你都會鬧得唔舒服,自自然然會溫和啲.
👉 一個人想唔想同你傾計,可以睇佢對腳,如果你行埋去講嘢,佢只係身體或者塊面擰過嚟,對腳(特別係腳尖)冇跟住你嘅方向轉埋嚟,即係代表佢想自己靜下,或者準備起身走.
Ok,講下測試結果先,第一點我試過,唔work,我跌完筆對方都繼續講,甚至期間有人打電話畀我,條友等我講完電話仲繼續個話題,相信呢招唔係對每一個人都行得通,不過我同事話跌嘢其實係work,唔止令一個人收聲,仲可以一次過令全車人靜晒.
我:「咁勁?」
同事:「係呀,早兩日我跌咗部iPhone Pro Max落地,砰嘭好大聲,全車靜晒,最主要係睇你跌咩啦!」
至於睇錶去測試人哋有冇望住自己,由於我唔戴錶所以試唔到,但個人認為有更簡單嘅方法,就係打個喊露,因為打喊露真係會傳染,對方有望住你一定會跟住打.
而Interview之前搵個陌生人傾計15分鐘就有少少難度,女仔可能易啲,男仔好難喺街同人搭訕,異性當你色狼(主要係睇樣啦),同性唔會睬你,最直接應該係搵間舖頭同Sales傾計.其實見工想唔緊張同埋唔怯場,我會建議早少少上去人哋公司坐一坐,望一望,感受下個環境自然會定啲,所以唔使咁複雜嘅.
對於畀上司同埋老細鬧緊,坐近啲可以令對方溫和啲,我有朋友試過之後話完全唔work,佢老細更加扯火,劈頭就話:「你坐咁埋把鬼呀!彈開啲啦!你唔驚武肺啫,我驚呀!」
唯一覺得最準係同人講嘢嘅時候,對方雙腳同埋腳尖冇跟埋上半身轉過嚟,其實代表唔想講甚至係想鬆人,呢個係幾準確嘅,完全係心理上唔想投入話題,或者對話題冇興趣嘅反射.
其實所謂職場心理學都係一啲經驗嘅累積,對住唔同嘅公司,唔同嘅環境,唔同嘅老細,仲有唔同嘅同事,處理同埋運用上都要靈活變通,我有幾個職場心理測驗反而幾準,嚟緊同大家一齊玩下吖!


text:
第13日 達仁鄉 - 台東市
行程: 達仁鄉=》多良車站=〉大武=》太麻里=〉台東市
住宿:K2 Hostel
今日6點幾起身執野,7點出門口已經見到店主為我地準備好三文治早餐係門口張枱上.食飽出發去70公里左右嘅台東市,以為好碎料,點知唔係.
一出發無耐,架車又甩左次鏈,仲卡到好死下,攪到唔敢轉波啦今次. 唯有一波走天涯,今日沿路右手邊全是大平洋海景,係幾靚,但帶黎一個問題,就係強勁嘅逆風.加上有上有落嘅坡段,我認為比琴日壽卡吃力 踩呀踩,到左最美麗嘅車站 - 多良車站,好多旅客嘅景點,但可能陰天,一般般.係上邊食左個竹筒飯,滷蛋,燒豬肉腸同hand made 火龍果冰條 有氣有力又再出發,又係上落坡.不一會就落到太麻里,佢呢樹出名嘅特產我未食過 叫釋迦 嘅水果.有菠蘿味同牛奶味,同兆康share㨂左菠蘿味黎,都okay嘅.
去到離台東市11KM 左右,兆康架車爆軚,去附近到單車店話師父行開左,只好自己落手補軚,剛拆完出黎,有個阿水問我地係咪爆軚,我地答係,同話單車店老闆行開左,所以自己黎,點知佢話:我返黎啦,大家都笑到爆嘴 老闆叫鐵頭,間鋪都幾頹,工具極簡陋.但佢手勢幾好,仲講解下比我地聽同指出兆康條尾轆內膽太大嘅問題.佢仲叫我地去台東gaint 換左佢添 去到旅店冇人,所以去到giant 單車鋪,我就整返個轉波,順返完來個波腳斜左,可能墾丁囡囡整跌左定點.兆康就換返條幼野係後轆.
整好想走,發現我前軚都穿左漏氣,師父加返d防爆奶入去頂住先.(但好似仲漏) 入到旅店沖完涼,就踩去左台東夜市掃街捧腹而歸. 聽日行山線去瑞穗.


text:
買樓你要知道的一件事...
Administrator
買樓唔同買生菜,點解人地層樓越升越有,我自己果層就十年如一日?講到最尾都係三隻英文字 ,LOCATION LOCATION LOCATION!!! 唔識雞腸既朋友且聽我娓娓道來點樣理解呢樣野:
- 孟母三遷 只為讀書
家下時光倒流三十年,天下父母為子女奔波讀書既情況比比皆是,有個靚校網自然事半功倍.買樓之前不妨留意一下附近有咩學校,啱返自己子女須要.要留意而家好多直資同私校雖然唔受校網限制,不過你都唔想你個寶貝仔日日搭幾粒鐘車返學掛?
- 週邊環境 靠近自然
香港人日日忙就連火星人都知,週末放下電就必要.香港雖則話係石屎森林,但係無論山同水都出名多.如果屋企靠近呢D地方,得閒可以落去行下,人都醒神D啦啦!
- 商場設施 娛樂場所
呢樣就goes without saying 啦,香港人最重要就係方便,地鐵站喺十分鐘步行距離都話遠既,商場喺正樓下就最好啦.不過就算附近無大型商場,有間超市同埋有間七仔其實都已經好夠,始終你未必會日日去行街.
- 和諧關係 最重沐鄰
有樣野你睇樓果陣未必會留意到,而好緊要既係屋苑到底咩人住多.無論係年紀,階層,工作,大家係相類近既話,識個朋友仔都易D啦!
- 交通便利 出入方便
呢樣野又係唔使講啦,不過要留意既係,可以揀既話唔好揀D剩係返工方便既地方住.你間樓可以住到十年八年,你份工就可能隨時變,唔通到時轉工又要搵過間屋咩!
- 睇緊治安 出入平安
香港地雖則話罪案率唔高,不過都有D區域係好人無咁多既.買樓之前留意下附近治安環境,日後老婆仔女出入既都放心D.而家好多舊區既新樓都係偽豪宅,樓上美綸美煥,樓下就烏煙瘴氣,黃賭毒百花齊放,咁都夠膽話自己係豪宅既真係人唔笑狗都吠啦!
- 新樓供應 谷高樓價
有樣野真係不得不提,有樣野好影響樓價既就係新樓供應!人地以為供應多就代表樓價會跌,而其實而家供應多極都應付唔到個需求,發展商每次有新推出供應幾乎都會加價扯高D二手樓,所以買樓之前可以留意附近供應.不過當然,如果係太近自己既話,就起碼要準備捱幾年沙塵滾滾既日子啦!


text:
有聽開JPOP嘅朋友對SEKAI NO OWARI一定唔會感到陌生!以華麗嘅舞台效果及夢幻嘅曲風及歌詞吸引歌迷注意,出道至今已經推出多首人氣作品,包括將人生比喻為遊戲嘅電音樂曲,《蠟筆小新》劇場版主題曲《RPG》,與荷蘭人氣DJ合製嘅《Dragon Night》等.
不得不提嘅當然係主唱Fukase嘅經歷同故事更加為樂隊添上一點傳奇色彩,因為佢青少年時期曾受精神病影響而入過精神病院,渡過咗非常艱難嘅時期後靠音樂找回佢嘅人生,並因此聯絡返兒時好友共組樂隊.因此,樂隊命名為「世界末日」,因為Fukase覺得喺佢以為人生要完結嘅時侯搵番重生嘅動力(音樂同好友),所以完結亦都係一個開始.
今次已經係佢哋第四次嚟香港,對上一次係11月嚟大型戶外音樂節Clockenflap擔任壓軸嘉賓.嚟過咁多次,今次終於可以單獨開Live,Nakajin都話佢哋真係非常開心.
Nakajin:舊年嚟Clockenflap都有好多人嚟特登嚟支持我哋,大家都玩得好開心,所以我哋都好期待今次嘅單獨live!
Saori:我哋仲準備咗為香港歌迷特製嘅短片,大家敬請期待!
被問到有冇掛住香港啲咩嘅時候,佢哋竟然答係山頂纜車!
Fukase:真係好好玩,因為個陣得Saori坐係度,但架車其實真係好斜好斜.我覺得企係度仲刺激好玩!
之前為《進擊的巨人》電影版主唱「ANTI-HERO」,今次嘅新歌「One More Night」又係全英文作詞,到底佢哋覺得用日本同英文作曲作詞嘅最大分別係咩呢?
Fukase:因為我哋唔識講地道英文,母語亦唔係英文,所以唔知大家點睇啲歌詞.我哋都要乖乖地同監製合作,所以多咗好多同其他人一齊諗一齊創作嘅機會.
Saori:「One More Night」係我填詞嘅,但一開始都完全填唔好,寫來寫去都唔係個種感覺.最後監製拎咗支Whisky出嚟叫我飲,所以我哋係一齊飲酒一齊填詞㗎~
由主流出道至今經歷咗咁多轉變,唔知佢哋覺得自己最大嘅變化係咩呢?
Nakajin:我就覺得雖然我哋都有變,但我哋屋企人都變得好犀利!出道當時都唔會話太熱衷,但而家真係好熱心咁睇我哋嘅你演唱會,每場都一齊嚟睇!聽日都會從日本嚟向香港睇呢!
Fukase:唔止呀,我媽媽每次嚟都係同一個打扮,真係好搶鏡架!佢會拎住好多好耐之前出嘅goods,唔係好耐以前鍾意我哋嘅fans都未必有,然後一路舉起,一副好似「我支持咗你哋好耐架啦」咁!不過佢係我阿媽,梗係好耐之前已經識我哋啦!
Saori:我爸爸都係,有一次Nakajin喺演唱會上講過,咦今日係Saori爸爸生日喎!然後唔知點解一萬人入面我爸爸真係出現咗係鏡頭面前,自此每年都會有fans記得我爸爸生日,而且仲認得佢會同佢影相添!佢都好開心呀(笑)
SEKAI NO OWARI成員之間相處融洽其中一個大原因就係因為佢哋其實係居住喺同一屋檐下.唔知佢哋有無諗過要「分居」嘅呢?
Saori:其實我同Nakajin今年都結咗婚,所以都唔係話成日出現係呢個「屋企」.不過就唔係唔住,我其實好享受呢種可以選擇幾時返嚟都得嘅奢侈,因為唔係話一定要住喺一個地方,而係中意返嚟就返嚟,想同老公一齊又可以同老公一齊~
最後問到佢哋咁好嘅目標,佢哋都好齊心答,希望下次嚟香港開演唱會嘅時候可以去更大型嘅場館,並將日本華麗嘅舞台set搬過來畀香港歌迷都感受到!
Fukase:喺香港第一次開演唱會就開喺Arena(博覽館)級數嘅地方又真係我哋FF得太犀利嘅(笑)
DJ LOVE:係囉,希望下次有機會啦.
Fukase:希望下次嚟可以開喺大啲嘅地方,就可以創造更加多嘅可能性.
Nakajin:冇錯,香港啲嘢食好好食,我都好希望可以再次返嚟~
希望經過今次嘅ONE MAN LIVE,會有更多嘅香港歌迷畀佢哋感動到,而下次佢哋就可以將日本超級靚嘅場景搬過來香港啦~~
訪問及撰文:Anne 偽現充的日常


text:
2016年香港先生冠軍黎振燁入行以嚟一直都以好好先生形象示人,喺佢當選香港先生當日仲同結咗婚一年嘅老婆當眾咀嘴大曬恩愛.黎振燁太太仲係佢嘅初戀情人,二人由中學開始已經無間斷咁拍拖.
(圖片:東星娛樂)
黎振燁讀書時已經想加入娛圈,原來老婆當初非常反對佢入行,因為覺得娛樂圈五光十色,紙醉金迷,有數之不盡的誘惑,好冇安全感.所以最後黎振燁做時裝設計,去到30歲先參加港男圓夢.不料最後黎振燁老婆一語成讖,近日黎振燁被爆出同有男友嘅無綫上位小花朱智賢車廂幽會,更有指佢因為朱智賢棄糟糠,早就打算同太太分居.不過,事件被揭發後,黎振燁立即回心轉意向太太箍煲求原諒...
「我初戀情人就係我老婆.」雖然聽落好完美,但現實終歸都未必可以盡如人意.人都總會對未嘗試過嘅嘢充滿好奇心,躍躍欲試,定力夠由是可;定力不足,一試就未必返到轉頭.所以都有說法話揀老公要揀有豐富戀愛經驗嘅男人,因為其時佢哋已經好清楚自己想要啲咩,亦冇咁容易受外來誘惑.
娛圈中有唔少男星都係緋聞大王,身邊女伴曾經有如走馬燈一樣,但當佢哋修心養性起上嚟,你就見佢哋斷斬所有桃花,唔再受外來誘惑.
(東星娛樂)
1.郭富城
郭富城入行之初曾同姚正菁拍拖,最後各有各忙分手,1994年拍攝電視劇《烈火狂奔》同袁潔瑩傳出緋聞,同鍾麗緹拍音樂特輯亦擦出火花,往後與朱茵及日本性感女神藤原紀香都因為合作而鬧緋聞.
郭富城同熊黛林由地下情轉而半公開,及後有傳因熊黛林迫婚不遂而分手.葉熙祺,苟芸慧等都傳過緋聞,但一概都無疾而終.直到2015年他在微博公開與方媛手拖手合照,係城城入行31年來首次主動公開戀情,並且開花結果拍拖2年幾就決定結婚,依家城城提親老婆同兩個囡囡都甜笑,變咗一個Family man.
(東星娛樂)
2.鄭嘉穎
鄭嘉穎出道初期同王馨平有過6年情.鄭嘉穎同周麗淇因為合作拍劇撻着,最後因為被指暗撻佘詩曼不歡而散.2010年同國產模特兒徐靖雯戀情曝光,隨即分手.拍攝《步步驚心》期間都曾經同劇中演員劉心悠和內地女星劉詩詩先後傳出緋聞.最後鄭嘉穎拍攝《殭》時被陳凱琳收服,愛錫老婆之情經常溢於言表.鄭嘉穎喺同陳凱琳婚禮上講:「10年前,我同媽媽講過我應該都唔會結婚,直至遇上陳凱琳,一切都變咗!」
(東星娛樂)
3.周杰倫
周杰倫自2014年公開承認同昆凌拍拖,之後仲畀女方一個童話式嘅婚禮,不時公開放閃.喺同昆凌一齊之前,周杰倫換畫速度快過打針,更被指因為侯佩岑介入而同拍拖多時嘅蔡依林分手,不過最後周侯戀都係無疾而終.另外,徐若瑄,曾愷玹,溫嵐,桂綸鎂等多個女星都因為合作而傳出緋聞,簡直就係緋聞磁石.
(東星娛樂)
4.陳冠希
陳冠希女伴嘅多到有如恆河沙數,廣為人知嘅有阿嬌鍾欣潼,陳文媛,張栢芝,Cammi謝芷蕙,洪文安,楊永晴,黃榕等等,講唔出名嘅都仲有一大堆.不過陳冠希最後情定模特兒秦舒培,二人更育有一女,陳冠希自此都冇再爆出異常嘅男女關係.
(東星娛樂)
5.林峯
林峯曾經愛的宣言「7愛」吳千語應該係佢最為人記得嘅一段情,但喺佢同吳千語一齊之前,緋聞女友都唔少,有李彩華,潘霜霜,鍾嘉欣,陳嘉桓,葉璇同佘詩曼等.不過林峯上年終於宣布同張馨月結婚,女方更融入家中,深得林峯家人喜愛.
撰文:黃蘊姿
責任編輯:楊安莉


text:
「人生」
好多時我哋都會講人生無常,但係幾多人真係明白固中嘅意思?人生本身就係來也匆匆去也匆匆,何必執著一啲虛無飄渺嘅嘢呢?如果你無經歷過大起大跌,無去體驗其他地方嘅風土人情,其實講真係幾難明箇中道理.而當你明白嘅時候又可能已經泥足深陷,無法自拔,或者甚至乎去到人生嘅盡頭.所以話凡事睇開啲,人都精神啲.活在當下,珍惜眼前嘅一切.
「控制」
有啲人以為可以控制自己嘅人生,其實定係人生控制返自己?就好似尋日咁,一個職業滑浪選手係南非比賽咁,突如其來嘅一條鯊魚無端端係比賽期間襲擊佢.真係死裏逃生,睇見都驚!真係執返身彩.所以話呢,世事難料,邊個會估到下一刻會發生乜嘢事.無人可以話百分百掌握自己嘅命運,但係就可以用正面嘅態度去面對人生,去面對唔同嘅困境,逆境逢生!
「態度」
有時見到有啲人怨天怨地,講真好多時埋怨咁多有乜用?倒不如積極面對人生啦!啱啱出世你就話無得揀,但係人大咗路係自己揀,所以有乜好怨呢?就算係揀錯咗又點?都揀咗啦,咁咪繼續行囉,你又點知係唔係苦盡甘來呢?條條大路通羅馬,真係好小事,因為無嚟刻嘅你,就無將來嘅你.而現在嘅你係成就以前嘅你.態度主宰一切,人生不在乎長短,只在乎精彩!


text:
新年裝飾好似無乜卡通好影,原來因為悟空 Kitty 帶咗成班 Friend 去咗大鬧 香港 3D 奇幻世界,仲成功擊退咗海賊王,由 1 月 30 號至 8 月下旬來過奇幻三部曲.依家就等我依莉詩同 Summer 一齊帶大家睇下首部曲之中國神話啦!
Sanrio Characters 融入畫中
因為就到農曆新年同元宵節,所以首部曲以中國神話做主題.由悟空 Kitty 取西經開始,鐵扇 Kuromi,東海 Shinkaizoku,嫦娥 Melody ,牛朗布甸狗 同 后羿 XO 等 Sanrio Characters 亦會融入畫中,在 8 個分區中演繹不同的中國神話傳說.今次合共有 20多個影相位,感覺比上次海賊王更多.不過鍾意 Melody 同 Kuromi 的依莉詩就厭 Kitty 佔的比重比較多,其他卡通人物就只有 1 – 2 幅畫,如果專程入去影某一個卡通人物就可能唔夠喉.
▲ 係睇相之前都係要提提大家,如果怕無創意,唔知擺咩姿態可以參考 3D 畫旁的示範.
▲ 雖然每幅畫都有一個最佳拍攝位置,不過都要因應你支鏡同相機去自己就位先會影得好.或者出發前可以先睇睇我之前寫的攻略,咁就唔怕失準啦!
1) 西遊記區
入到戲肉,因為今年係猴年,Kitty 於是扮成馬騮精悟空同大家拜過早年.係西遊記區內悟空 Kitty 會同你一齊經歷大鬧天宮,穿梭五指山等經典情節.
▲ 悟空 Kitty 係蟠桃宴偷咗個大蟠桃俾你啊!面對咁吸引的蟠桃,你又夠唔夠膽係皇母娘娘背後食咗佢呢?
▲ 原來悟空 Kitty 真係偷食咗個蟠桃呀!快 D 同佢一齊逃跑啦!
▲ 跑得唔夠快添!紅孩兒踩住風火輛準備要捉你啦!
2) 東海龍王區
轉眼間去咗深海,東海 Shinkaizoku 正保護住佢支定海神針.睇嚟悟空 Kitty 仲未知道呢到有好嘢啵.
▲ 到底 Shinkaizoku 係咩卡通人物嚟?平時真係好少見呢!
3) 創世神話區
到達神話區,《盤古開天地》,《女媧補天》,《后羿射日》等神話映入眼簾.見住后羿 XO 瞄準太陽就想像到環境幾熱呢!
▲ 大氣層穿咗個窿呀!快 D 同女媧 Kitty 一齊補番啦!
▲ 原來係盤古初開的時候,布旬狗已經識用斧頭劈開座山架啦!
4) 古代愛情故事區
農曆新年之後好快就到情人節同元宵,如果未諗到節目可以去呢個區影耐 D .你可以帶女神去見證一個個《牛郎織女》,《嫦娥奔月》,《祝英台與梁山伯》等可歌可泣的愛情故事.當中仲有月老 XO 同你地牽紅線添!
▲ 嫦娥 Melody 係月亮上面好寂寞啊!
▲ 係屋頂上望住牛郎布甸狗同織女馬卡龍相遇,超感人呢!
▲ 仲可以做老師教祝英台與梁山伯讀書.
5) 香港主題區
最後介紹的 3D 畫展區以香港做主題,維港,喜帖街等香港景點盡收眼底.不過可惜呢區一隻卡通人物都無,好似格格不入咁,我諗係為遊客而設的多.
▲ 坐上帆船就可以穿過維港啦!
▲以前的漁民就係利用 山板 將魚穫送上岸,充滿老香港情懷.
6) 立體互動
除了 3D 畫,呢班 Sanrio 家族成員仲會跳出畫框,「活生生」咁係立體區同你合照,鐵扇 Kuromi 咁得意,真係想攪實佢!
▲ 嫦娥 Melody 想你幫佢製藥落番地球啊!
▲ 鐵扇 Kuromi 竟然咁忍心將我吹到黐埋牆!
▲ 悟空 Kitty 打贏牛魔王呢一刻咁重要,又點可以唔影底呢一刻呢?
7) 元宵佳節遊戲
影完影兩手空空點得呢?元宵佳節區提供 4 個有獎攤位遊戲,可以玩遊戲贏 Sanrio 限量獎品.據說會有 Shinkaizoku 在水底揮動舞龍, Kitty 同 Daniel 行花市點花燈過節,布甸狗 同 你轉動湯圓輪盤,一起製作湯圓 ,仲有 XO 以月老造型呈現在月老廟.可惜記招當日只係開咗一個攤位咋,易唔易玩,有咩獎品我地都未知呢.
▲ 呢個月老 XO 遊戲其實係掟彩虹,易唔易中真係要睇你運氣啦!
▲ 可惜記招當日只係開咗一個攤位咋,易唔易玩,有咩獎品我地都未知呢.
8) 期間限定店
玩完都係拎唔到獎品唔緊要,呢度有間小型限定店,雖然大部份精品係出面 Sanrio 都有,不過都可以順便望一望嘅.
▲ 呢個 tobag 係今次限量版,雖然唔明點解得 Kitty 款,不過都幾靚.
依莉詩:「點解 Kitty 佔咁大比重架?」
雖然 3D 畫好似已經唔興了,不過今次換成 Sanrio 卡通人物應該會吸引唔少粉絲入場.而且今次有成廿幾幅畫,比上次海賊王仲多.但唔知點解 Kitty 佔的比重比其他卡通人物多,大部份都係得 1 – 2 幅,如果係為某一個卡通人物去可能會失望.另外,我覺得香港主題區都可以加少少卡通元素,依家就好似有 D 格格不入咁.
奇幻三部曲
日期:
中國神話 — 2016年 1月30日 至 4月下旬
西方童話 — 2016年 4月下旬 至 6月上旬
希臘神話 — 2016年 6月上旬 至 8月下旬
地點:尖沙咀加連威老道96號希爾頓大廈1樓 香港 3D 奇幻世界
單次門票:$149/成人,$120/小童及長者 (週末及公眾假期),$120/成人,$100/小童及長者 (星期一至五)
三部曲門票:$298/成人,$220/小童及長者


text:
電磁流量計_渦街流量計_孔板流量計-淮安市明泰儀表有限公司
未知
聯系我們-淮安市明泰儀表有限公司
流量計行業最新新聞動態-淮安市明泰儀表有限公司
走進明泰流量計生產廠家-淮安市明泰儀表有限公司
流量計系列產品選型中心-淮安市明泰儀表有限公司-淮安市明泰儀表有限公司
各地流量計代理加盟-淮安市明泰儀表有限公司
標準型孔板流量計的發展歷程及市場應用_淮安市明泰儀表有限公司
差壓式氣體流量計的市場應用前景_淮安市明泰儀表有限公司
流量計技術資料下載-淮安市明泰儀表有限公司
渦街流量計在塔西南化肥廠的成功應用_淮安市明泰儀表有限公司
分析電磁流量計在煤化工行業水煤漿的計量難點_淮安市明泰儀表有限公司
孔板流量計在測量過程中軟硬件產生誤差原因分析_淮安市明泰儀表有限公司
德士古氣化爐使用電磁流量計情況分析_淮安市明泰儀表有限公司
德士古氣化爐如何正確選用電磁流量計及其安裝方法_淮安市明泰儀表有限公司
如何正確的選擇渦街流量計測量蒸汽_淮安市明泰儀表有限公司
電磁流量計在制漿造紙中行業的受青睞_淮安市明泰儀表有限公司
渦街流量計在化肥廠中的應用_淮安市明泰儀表有限公司
正確選擇電磁流量計的幾大要點分析_淮安市明泰儀表有限公司
節流裝置儀表研制過程和發展展望_淮安市明泰儀表有限公司
鉑銥電極在電磁流量計測量過程中的問題及解決措施_淮安市明泰儀表有限公司
差壓式流量計應用特點分析_淮安市明泰儀表有限公司
電磁流量計在實際應用中常見問題總結_淮安市明泰儀表有限公司
電磁流量計在自動配料系統中如何實現液態原料供給_淮安市明泰儀表有限公司
漿液型電磁流量計在水煤漿行業中的針對性研究應用_淮安市明泰儀表有限公司
流量計系列產品選型中心-淮安市明泰儀表有限公司-淮安市明泰儀表有限公司
鉑銥電極在流量計領域的應用現狀及前景_淮安市明泰儀表有限公司
流量計系列產品選型中心-淮安市明泰儀表有限公司-淮安市明泰儀表有限公司
流量計系列產品選型中心-淮安市明泰儀表有限公司-淮安市明泰儀表有限公司
流量計系列產品選型中心-淮安市明泰儀表有限公司-淮安市明泰儀表有限公司
電磁流量計中電極的工作原理_淮安市明泰儀表有限公司
防爆電接點壓力表_不銹鋼耐震壓力表_隔膜壓力表-淮安市明泰儀表有限公司
S型鉑銠熱電偶_K型鎧裝熱電偶_pt100鉑熱電阻-淮安市明泰儀表有限公司
智能壓力校驗儀_多功能過程校驗儀_熱工寶典-淮安市明泰儀表有限公司
孔板流量計在天然氣測量中的應用_淮安市明泰儀表有限公司
3051智能壓力變送器_1151微差壓變送器_投入式液位變送器-淮安市明泰儀表有限公司
磁翻板液位計_雷達物位計_超聲波液位計-淮安市明泰儀表有限公司
帶溫壓補償一體式渦街流量計MT-LUGBC_淮安市明泰儀表有限公司
渦街流量計在蒸汽測量中安裝注意事項
一體化孔板流量計MT-LGKY_淮安市明泰儀表有限公司
孔板流量計MT-LGK_淮安市明泰儀表有限公司
細述電磁流量計的分類原則_淮安市明泰儀表有限公司
玻璃轉子流量計_金屬管浮子流量計_旋進旋渦流量計-淮安市明泰儀表有限公司
高壓電磁流量計MT-LDE-G_淮安市明泰儀表有限公司
衛生型電磁流量計MT-LDE-MC_淮安市明泰儀表有限公司
智能電磁流量計MT-LDE_淮安市明泰儀表有限公司
分體式電磁流量計MT-LDE-F_淮安市明泰儀表有限公司
一體化溫度變送器_淮安市明泰儀表有限公司
導軌式溫度變送器MT-WB_淮安市明泰儀表有限公司
進口溫度變送器模塊MT-SBW_淮安市明泰儀表有限公司
壓力式溫度計WTZ/WTQ-280_淮安市明泰儀表有限公司
插入式電磁流量計MT-LDE-C_淮安市明泰儀表有限公司
遠傳溫度計WTYY-1021/1031_淮安市明泰儀表有限公司
智能渦街流量計MT-LUG_淮安市明泰儀表有限公司
雙金屬溫度計WSS_淮安市明泰儀表有限公司
彩色無紙記錄儀_隔離式安全柵_信號隔離器-淮安市明泰儀表有限公司
電接點雙金屬溫度計WSSX_淮安市明泰儀表有限公司
軸承熱電阻_淮安市明泰儀表有限公司
防腐熱電阻_淮安市明泰儀表有限公司
就地溫度顯示儀MTW_淮安市明泰儀表有限公司
電磁流量計內部磁場仿真研究方案
電接點壓力式溫度計WTZ/WTQ-288_淮安市明泰儀表有限公司
衛生型鉑熱電阻_淮安市明泰儀表有限公司
防爆電接點雙金屬溫度計WSSX-B_淮安市明泰儀表有限公司
插入式渦街流量計MT-LUGC_淮安市明泰儀表有限公司
插座式熱電阻_淮安市明泰儀表有限公司
爐壁式熱電偶_淮安市明泰儀表有限公司
鎧裝熱電阻_淮安市明泰儀表有限公司
端面熱電阻_淮安市明泰儀表有限公司
PT100熱電阻_淮安市明泰儀表有限公司
防爆熱電偶_淮安市明泰儀表有限公司
爐頂熱電偶_淮安市明泰儀表有限公司
如何正確的選擇渦街流量計
鎢錸熱電偶_淮安市明泰儀表有限公司
快速微型熱電偶_淮安市明泰儀表有限公司
壓片式表面熱電偶_淮安市明泰儀表有限公司
真空壓力表Y-Z_淮安市明泰儀表有限公司
金屬管浮子流量計MT-LZ_淮安市明泰儀表有限公司
高溫高壓熱電偶_淮安市明泰儀表有限公司
氨用壓力表YA-100/150_淮安市明泰儀表有限公司
德爾塔巴流量計MT-LGBD_淮安市明泰儀表有限公司
差動遠傳壓力表YTT-150_淮安市明泰儀表有限公司
塑料管浮子流量計MT-LZS_淮安市明泰儀表有限公司
智能旋進旋渦流量計MT-LUX_淮安市明泰儀表有限公司
手持式超聲波流量計MT-TUF-2000H_淮安市明泰儀表有限公司
分體式超聲波流量計MT-TUF-2000S_淮安市明泰儀表有限公司
高壓壓力表YB-C_淮安市明泰儀表有限公司
氣體渦輪流量計MT-LWQ_淮安市明泰儀表有限公司
液體渦輪流量計MT-LWGY_淮安市明泰儀表有限公司
V錐流量計MT-LV_淮安市明泰儀表有限公司
多點隔爆熱電偶_淮安市明泰儀表有限公司
便攜式超聲波流量計MT-TUF-2000P_淮安市明泰儀表有限公司
壓簧固定式熱電偶_淮安市明泰儀表有限公司
玻璃轉子流量計MT-LZB_淮安市明泰儀表有限公司
威力巴流量計MT-LGBW_淮安市明泰儀表有限公司
鉑銠熱電偶_淮安市明泰儀表有限公司
防爆電接點壓力表YX-160-B_淮安市明泰儀表有限公司
壓力表截止閥JJM1_淮安市明泰儀表有限公司
矩形膜盒壓力表YEJ-101/121_淮安市明泰儀表有限公司
一體式超聲波流量計MT-TUF-2000F_淮安市明泰儀表有限公司
耐震電接點壓力表YNXC_淮安市明泰儀表有限公司
K型熱電偶_淮安市明泰儀表有限公司
耐磨熱電偶_淮安市明泰儀表有限公司
不銹鋼壓力表Y-B_淮安市明泰儀表有限公司
膜盒壓力表YE-60/100/150_淮安市明泰儀表有限公司
智能靶式流量計MT-SBL_淮安市明泰儀表有限公司
磁助電接點壓力表YXC-100/150_淮安市明泰儀表有限公司
數字顯示壓力表MTY-100_淮安市明泰儀表有限公司
耐震壓力表YTN_淮安市明泰儀表有限公司
不銹鋼膜盒電接點壓力表YEX-B_淮安市明泰儀表有限公司
隔膜壓力表Y-M_淮安市明泰儀表有限公司
氧氣壓力表YO_淮安市明泰儀表有限公司
壓力表接頭_淮安市明泰儀表有限公司
S型鉑銠熱電偶_K型鎧裝熱電偶_pt100鉑熱電阻-淮安市明泰儀表有限公司
精密壓力表YB-150A_淮安市明泰儀表有限公司
高溫壓力表YTW_淮安市明泰儀表有限公司
鎧裝熱電偶_淮安市明泰儀表有限公司
不銹鋼耐震壓力表YB-Z_淮安市明泰儀表有限公司
S型鉑銠熱電偶_K型鎧裝熱電偶_pt100鉑熱電阻-淮安市明泰儀表有限公司
電阻遠傳壓力表YTZ-150_淮安市明泰儀表有限公司
膜片壓力表YPF_淮安市明泰儀表有限公司
欧美另类交,日本大胆欧美人术艺术,国产高清在线A视频大全,欧美人与动牲交 视频


text:
(再見Lonely Christmas)連登仔寫《完全溝女手冊》 助巴打聖誕前脫毒出Pool
佢就好直接係連登開post,又獲得好多巴打嘅讚賞,咁肥仔黎我學完嘢都唔會藏私,同大家一齊睇睇佢講咗乜,咁受眼角高嘅巴打歡迎.
第一章: 改變,從你個look 開始
如果你一見標題就:屌,又係呢d 三幅被,咁你可以去以下條link: www.avgle.com,再準備卷廁紙渡過餘生.
(係呀,又係呢d野,但你溝女,不是溝外星人,女,來來去去都差不多,所以教人溝女都係差不多呢d 野,但你有冇認真實踐過?試過唔得有冇諗過點解?見到人地得自己唔得就只識講這些機會不是我的,咁人地話你係廢青就唔好嬲,因為你真.係.一.個.廢.青!!!)
簡單注意幾點:
1.有暗瘡的,短期醫不好,也不要在流膿出來見人.
2.鼻毛一定不要突出來
3.頭髮要梳好,不要有頭皮,有都不要令人發現
其實仲有5,6,7,8點,不過唔講,因為都係果d野.咁成篇文都係果d野,睇黎有乜用?其實重點係想話你知,你每日用幾分鐘執下個樣已經可以改變好大,唔好以為唔重要,因為有時你無端端收好人卡都唔知乜事,好可能只係突左條鼻毛出黎,又或者飄左塊頭皮落條女杯野飲度.但條女係唔會講你知的.
再補充一點,就係唔好以自己審美準則去改變自己外型.因為如果你眼光係正常,你柒極有個譜的.一定要搵個信得過而又公認(記住係公認,唔係圍內幾個柒頭互相奉承)既朋友幫你執.而你最好唔好加入個人意見,因為又係果句,你意見係得,就唔會柒.
第一章係悶悶地,但個look係基本,之後黎緊廿幾章就主力講心態同技巧,go go go
第二章: 不要只溝一條女
講明唔係主張一腳踏兩船,不過在溝女階段又唔同講法.就好似去商場等位食飯,你都會一次過去幾間餐廳拎幾張飛仔同時等位啦,但入左去食,就好少同時在兩間餐廳食野(唔撚洗錢咩).
同一時間唔止溝一條女,除左直接地多個機會成功,仲可以有好多好處.首先你可以在唔同女身上試唔同技巧,例如對住A 就口花花,對住B就一本正經,溝得越多,你就越明白一般女仔底線去到邊,同佢地受邊套.再者,溝女係一個互動關係,呀C帶比你一些你覺得有趣的事,你可以對D做返.去邊食飯拍拖行街講電話講乜野話題等,都多左好多參考.
第二,當你將全副心思放在一個人身上時,你越易令佢討厭.人做錯事,好多時係因為情緒失控而衰衝動,而愛情,就係最易牽動你情感的東西.簡單例子,你會因為掛住佢而想搵佢,但如果咁岩佢又唔得閒,你搵佢又會令佢覺得你煩,唔搵自己又難受,咁可以點呢?呢個時候就可以搵第二條女分散下注意啦.
最後亦係最重要一點,女人係好勝心好強的動物,而且感覺敏銳,當佢地feel 到你仲有其他目標時(當然只可以比佢地feel 到,唔可以比佢地確定),果d列你入觀察名單的,會因為人有我搶的心態,同埋既然佢仲有人吼,應該有料到的諗法,對你加分.(唔信你睇下,港女最鍾意排隊買fb好hit的特色雪糕呀,狗衝去雜誌介紹過的景點打卡等,但未有人食/去呢D野時,在佢隔離都唔會行多步去睇下係乜黎)
另外如果個女仔已經對你有好感但又吊高黎賣中時比佢感覺到有競爭,好有可能有意外驚喜呢.(重提一次,只可以在溝女階段做,否則有機會第二朝訓醒J都冇埋).
當然,緊記請勿溝同一圈子內的女,對象間不能夠互相認識.除左要顧及形象外,為左滿足自己獸性而燃起女生間妒忌心,影響佢地友情,咁做係一個仆街中的仆街行為.當要行溝女呢條路時,保持一顆赤子之心好重要,請盡量保持自己徘徊於好人中的仆街同仆街中的好人這種心理狀態.一做左仆街中的仆街的話,你就係玩弄感情的賤男,輕則受世人唾棄,重則萬劫不復,除非你已經係情場高手啦(屌咁仲睇呢篇野即係想挑機捉我錯處姐).
好了,睇到呢度係咪想即刻搵條女黎溝下? 下一章擇偶篇,go go go
第三章:今晚溝乜女
如何選擇伴侶,係一門好大學問,而且每個人準則唔同,並不是呢篇文要講既野,呢篇文講既係建議你應該溝乜女,可以提高成功率.而且要講的都唔係指咩外型咩性格,而係講應該溝乜野狀態下既女.
唔明?又舉個例子.熱戀中既女人,當然佢熱戀既對象唔係你啦,雖然唔係一定唔得,但為免浪費彈藥,都係算把啦.
咁應該溝乜野狀態下既女呢?以下會例舉幾個例子,巴打可視乎能力同興趣,睇下邊款適合你:
1.剛失戀的女人
其實都好掙扎唔知寫唔寫呢類.呢種女人易溝,只要在佢唔開心時陪下佢(但記得唔好比太多意見同濕9安慰說話),而又唔嫌佢煩,用少少耐性同愛心要成功其實唔難.
好多年前試過約個護士joey出街,去左睇到鬼片佢都喊到收唔到聲,食飯果陣又係咁煲煙,一問之下原來佢失戀.咁打鐵趁熱,過左兩日即約佢去飲酒.飲完佢返返屋企,但我點會咁易放過佢,由銅鑼灣送到佢返屯門,仲上埋佢屋企.上到去坐左陣,跟住佢去左梳洗,搞完一輪洗乾洗淨,佢戴住眼鏡出黎話同自己講過一定唔會比男仔見到佢戴眼鏡既樣呀,唔係一係殺左佢一係要同佢結婚呀,又話自己有半張床位剩呀咁.結果呢?結果我做左一件咁多年之後仲後悔既事,就係即走飛的返屋企.講到呢到,實有好多人唔信(屌篇文都唔會有好多人睇到),事實上我自己都唔多信點解果一刻咁on9.
好啦,點解一開始話唔係太想寫呢類呢?因為除左乘虛而入太冇品之外,呢種狀態女人只係想搵個水泡.巴打就算溝左,當佢地平伏返時好大機會飛起你.
講返joey,唔知係因為佢腿張開我都冇上所以覺得我太冇禮貌,還是我既冷靜令到佢立即平伏(其實當日我一坐上的士已經後悔),之後佢就再冇理我了.
再再後話,幾個月之後,我有個朋友話我知Joey 竟然約我朋友去英國旅行.而佢地兩個係未見過面的,只係因為我的關係佢地在網上有傾過幾句.我朋友當然冇理到佢,我都再冇同Joey 聯絡了.
2.生活千篇一律的女人
第二種,就係日日返工返學返屋企食飯睇電視訓覺,放假做下家務睇下書睇下戲又一day的女人.呢種女點溝?首先要將自己植入佢生活習慣中,習慣之後再打亂佢生活的節奏,而令佢彷彿入左個新世界,而個新世界入面就得你一個,只要做到呢一步,就已經進入射程範圍,至於之後射唔射到,就睇之後造化了(即係睇你有冇再學埋落去).
用呢個方法再加埋下一章少少技巧,多年前識(食)左個比我大幾年的 ol christina,仲記得第一次打電話比佢,佢話睇緊電視,咁我就話做完再打比佢啦.如是者每晚十點半我都會打比佢,直至有一晚遲左幾分鐘,佢問我做乜今晚咁遲先打比佢,咁我就知粥差不多滾了.之後假期約左佢出黎,再之後約佢非假期出街,打破佢生活常規,再之後的發展梗直係一個超級甜故(對我黎講),不過呢樣唔提(住)了.可惜最後自己傷害了她,但這是後話了,事件至今都令我耿耿於懷.
3.覺得係時候搵返個男人既女人
唔高興的事就由佢隨風而去,再講下有乜女好溝.呢個照字面睇應該唔難理解,但要留意同年齡層冇關的,有d 12歲就覺得應該要有返個男朋友,有d 到38先認為自己差不多時候識返個男仔.咁點樣介定佢地係等仔溝呢?好簡單,佢地講到出口咪係law.係ga,香港女仔等仔溝時,明示/暗示/fb/whatsapp/ig status 都會有提示的,就好似你有朋友轉左做基金經理,就算唔係sell你,都總會比你知一樣.呢類其實唔洗點溝,比你遇到的話,盡快暗示自己都係待沽中(記得溝女一定唔可以在佢講明之前講到明!切記!),跟住盡可能借故搵佢約佢,如果你條件勉強付合到,又咁好彩冇強勁對手的話(有對手都冇乜野,呢類型通常都會同一時間date 幾個),佢就已經濕晒(呢個唔係形容詞,以前識過做銀行的叫ww,仲記得第一次伸手入佢裙底,佢真係濕到滴出黎).
同樣地,每一類都有辣有唔辣,因為佢地處於主動求偶(發姣)階段,所以會變得好現實,一遇到更好或是feel 到你冇心/唔合適,就會立即斬纜.
4.受到感情傷害的女人
同失戀唔同,佢地可以係拍緊拖,可以好耐冇拍過拖,甚至完全未拍過拖.
都同唔信男人既女人有些分別,唔信男人既女人,可以係女強人,或者會從由上而下的眼光睇男人,又或者對男人完全死心的女人.對住呢類女人巴打都係放棄好了,無謂浪費時間心機精神同尊嚴,因為溝到已經好難,就算比你溝到,都難免成為佢既玩物(唔係你地幻想果種玩物呀),被佢褻玩(唔係你地幻想果種褻玩呀)至體無完膚.除非你係人中之龍,唔係都幾難改變呢類女人既心態,不過又係果句,人中之龍就唔洗上網學溝女啦.
好啦,咁講返點先算係第4類女人呢?
就係佢地覺得曾經遇過甚至現在的男人對佢地唔好.佢地會散發一種冇自信的氣質,開口埋口都會話係咁的啦,冇邊個邊個咁好命,冇辦法啦,如個邊個都會咁對我就好la,等等負面字眼.溝呢種類型女人要花多少少時間,你要做一些佢地想男人對佢地做,但又冇男人對佢地做過既野.放心,因為佢地覺得自己係苦命人,所以要求做既野通常唔會好難.
如果巴打只係想中出即飛,做到呢個地步已經差不多,但記住溝女都要有品,飛時做多少少功夫用個較好的籍口,唔好要個女仔感到受傷多一次.
如果真係想同佢過人世,就同時比大量安全感佢,比佢知你可以帶佢走出呢個困境,自然會安心跟你走.
好了,其實揀中目標,已經係成功既一半.只要巴打們要求唔好過份高,條件又唔好過份地低,溝十個以上提過既女人,正常都會有一個落撘.(唔好以為我係數學神童,點解溝十個中一個又會係成功一半?比你地溫習下諗下,打埋幾句後開估.)
重申,以上類型女人唔係指佢地性格,係指女人處於的心理狀態,每一個女人都有可能會經歷以上一種或多種或keep 住是但一種的階段,所以遇上心儀的女神而又唔係處於上述階段,不妨等一等,時機合適時再作攻勢,慕求事半功倍.
諗到點解十中一但又係成功既一半未?因為我預你地一次溝五個嘛,溝兩次就溝十個,十中一咪就係成功一半.
不過講真,人生又未必咁好彩成日比你遇到以上類型女人,遇到又未必鍾意,咁可以點?唯有提高成功機率.點可以提高成功機率?睇落去law ,go go go
唔知呢到幫唔幫到各位巴打係聖誕節出池呢?
膠通消息來源:連登


text:
精英師傅一向對家居裝修非常有心得,無論公屋裝修定係居屋裝修,都有不計其數嘅成功案例,今年上半年尾聲,我哋精英師傅團隊幫位於西貢嘅匡湖居2000呎獨立屋嘅單位進行局部裝修,同時間都針對局部範圍出現嘅防水工程及冷氣工程等問題,有效地作出修補及翻新.
全屋油漆翻新
精英師傅事前做足功課,超過三十年樓齡嘅單位難免會遇到外墻同墻身問題,而屋主許生嘅單位比較明顯嘅就係墻身出現裂痕,再加上日久失修嘅原因,部分墻身位置已經出現小範圍剝落嘅現象.
有見及此精英師傅團隊提出為單位進行全屋油漆翻新嘅方案,從揀油漆牌子到顏色我哋都提供咗幾個方案俾許生選擇,選中之後我哋就按正常流程做好防護措施,3日嘅時間就還原翻一幅潔淨無瑕嘅白墻.見到嶄新嘅墻身,許生一家大細都表示滿意.
全屋冷氣工程(檢查/維修/清洗)
許生所住獨立屋有3種冷氣,窗口機,分體機同FCU(FAN COIL UNIT)冷氣系統,窗口機同分體機安裝在房間,FCU裝係獨立屋的其他位,例如樓梯燈.需要定期檢查風機同散熱位置,精英師傅亦都先檢查對應位置之後,再清洗室內嘅幾台冷氣機.至於點解要清洗冷氣機,相信大家之前有睇過功師傅嘅專欄都會知道.
室內工程
搞完室內嘅工程之後,落到單位個室內位置,原來室內嘅電燈已經壞咗,第一步我哋就係用電線同其他工具重新接駁翻室內電源.成功裝好電源之後,嘗試重新安裝室內嘅石膏天花板,石膏天花板有防火,防潮,防塵,隔音等優點,師傅用咗復合粘貼吊裝法,將石膏板固定好,確認好位置,吊頂嘅高度線,安裝主龍骨同T型主龍骨等.設備裝好再check多一次之後就可以正式裝石膏板.等石膏板都裝好,最後就係天花板位置更換翻LED簡燈,裝呢種嵌於天花板內部嘅隱置性燈具,所有光線都向下投射,屬於直接配光.可以用不同嘅反射器,鏡片,百葉窗或者電燈膽等獲得唔同嘅光線效果.更加重要嘅係LED筒燈唔佔用多餘空間,仲會因為光線原因令人覺得有一種舒適感,而且柔和同均勻嘅燈光,都可以保持室內嘅同一格調.好多人都認為安裝LED簡燈,會相應減輕空間壓迫感,緩解壓力.
最尾我哋喺天台新裝多個風咀,防滴汗風咀由纖維,膠脂,礦物製成,而且特別用蜂巢中空設計擠壓型材,具備防霉,阻燃,保溫等功能,唔比金屬產品差.經過研發成功個纖維線咀,較大程度上減少倒汗水現象.
今次幫匡湖居嘅家居裝修工程順利完成,有賴客戶信任以及支持,精英師傅每次出師前都會做足資料搜集,為做到百分百滿意度嘅工程,過程前後都會同客戶進行良好溝通,務求令客戶知道每個流程我哋都係用專業嘅判斷,做到快靚正兼冇手尾!如果有任何家居裝修或者舊屋翻新嘅需要,即管搵我哋精英師傅喇!


text:
今日(6月22日)係型格大叔男演員阿部寬53歲生日.畢業於日本中央大學工程學部,一副混血兒樣貌但其實係純日本人嘅阿部寬大學一年級時參加咗雜誌選拔獲得優勝,開始模特兒及藝能生活.
近年一直蟬聯最受歡迎男演員榜首嘅佢唔單止喺日本高人氣,積極發展海外拍攝機會嘅佢亦亦曾拍過台灣電視劇及香港電影.一齊回顧下佢拍過嘅經典角色啦!
2000年7月期《圈套》飾演 上田次郎
系列共有三部電視劇,兩集特別篇及四部電影.講述仲間由紀惠飾演嘅女魔術師同阿部寬飾演嘅物理學教授一齊揭開江湖騙術嘅故事.係一套造成高收視嘅深夜劇,亦被視為令阿部寬開始大熱嘅作品.
同年拍攝香港電影《東京攻略》飾演 伊藤組長
2005年7月《龍櫻》飾演 櫻木建二
改編自著名漫畫,講述暴走律師幫助一班被認為無得救嘅高中生順利考入東京大學嘅熱血感人故事.劇中阿部寬有不少金句,直至今時今日仍然發人深省.
2006年7月《不能結婚的男人》飾演 桑野信介
由阿部寬同夏川結衣主演,講述主張獨身主義嘅男主角如何走向結婚之路.
2007年《律政英雄》飾演芝山貢
雖然阿部寬只係演出配角,不過仍然令人印象深刻.
2010年4月期《新參者》 飾演 加賀恭一郎
系列共有三部電視劇,兩集特別篇及四部電影.講述仲間由紀惠飾演嘅女魔術師同阿部寬飾演嘅物理學教授一齊揭開江湖騙術嘅故事.係一套造成高收視嘅深夜劇,亦被視為令阿部寬開始大熱嘅作品.
2012年 拍攝電影《羅馬浴場》飾演 路西斯
改編自人氣漫畫,由阿部寬飾演羅馬人男主角路西斯,毫無違和感之餘將喜劇細胞完全發揮.
2015年10月《下町火箭》飾演 佃航平
改編自《半澤直樹》作家池井戶潤創作嘅經濟題材小說,描寫日本中小企業同大型企業之間嘅戰鬥.阿部寬亦憑此角色獲得第87回最佳男主角獎項.
阿部寬演過多套影視作品,未能盡錄,唔知大家又最欣賞阿部寬邊個角色呢?


text:
雜果沙律有份參與刷新「健力士世界紀錄」啊! 好興奮!
Yeah! 準備參加健力士世界紀錄!
佢地係D . PARK 愉景新城內的「全球最大的硬紙板雕塑~成長迷宮」牆上畫畫, 仲要有好多小朋友一齊參加, 諗起都開心, 雜果沙律畫得不知幾起勁…雖然畫功尚未算好出色, 但有份參與此紀錄確實難忘.
雜果好投入咁畫, 唔好騷擾佢
10米 x 10米硬紙板雕塑
大家好努力咁畫
我都一齊參與
完成咗…hehe…
之後, 雜果沙律見到商場的中央公園嘅「多元智能學習樂園」有嘢玩, 原來有不同工作坊可參加, 最後我地玩咗Kids Fit 親子運動工作坊, 幼兒運動教練帶領我地玩唔同伸展運動和遊戲, 好多遊戲及設施我都係第一次見, 同埋訓練平衡力.雜果沙律咁鐘意跑跑跳, 兩隻馬騮經過一小時盡情地放電, 精力已減少咗一半…哈哈!
多元智能學習樂園
準備做伸展運動
叻叻喎! 無跌
再高難度, 夾住個西瓜行?
練習平衡中…
有得玩滑梯, 都幾直, 好刺激
沙律最鐘意呢個
雜果玩得咁忘形…哈哈!
見佢地咁攰, 我地又去探雜果鐘意嘅癲噹餐廳, 係果度飲杯嘢抖下.
癲噹餐廳
除咗陪佢地玩, 商場內多咗好多韓國新進品牌, Shoopen 和 Modern House, 真係好多正嘢, 尤其Modern House內嘅家品好靚(我好鐘意佢小朋友碗碟及其他配件), 價錢又平, 下次趁佢地返學時慢慢再Shopping.
韓國平價鞋舖~Shoopen
好多鞋, 仲有小朋友鞋
韓國家品 ~ Modern House
好想要一間
好靚…心心眼!
我地仲去埋「小生活市集」, 我都好欣賞同支持自家製創作, 尤其小飾物, 市場內亦有唔少, 唔似平時係普通店舖見到嘅嘢.
Little Market
人山人海
好靚嘅手工藝
行完街, 兩個妺豬仔精力又返番嚟, 我地最後去二樓嘅「亞馬遜學園」玩, 園內主要以智能音樂及歷險為題, 入面有好多玩具設施都融合咗音樂元素, 雜果沙律見到啲樂器設施即刻手舞足蹈咁敲打, 都幾好玩.有時去Playhouse成日得攀架射下波玩下滑梯,但呢度嘅設施配合埋其他方面, 感覺幾多元化, 幾新鮮.
亞馬遜學園
音樂符號配對, 啱嘥沙律玩
攀石, 沙律好鐘意
好大部琴, 彈下琴表演下
呢個應該啱細d嘅小朋友喎!
打下豉
呢個投影遊戲, 好多得意嘢玩
我差不多幾個月無嚟D.Park, 今次發現多咗好多幼兒設施, 唔止多活動遊戲, 育嬰設施多咗及做得好好, 而且大部份餐廳都有為小朋友而設嘅兒童餐.其實香港真係好需要更多呢啲類型商場, 方便我地家長帶小朋友去Shopping同玩.


text:
闊別兩年,商台舉辦的《拉闊音樂會》將在9月27日於亞洲國際博覽館Arena舉行.除了姜濤,林家謙,柳應廷外,也有一個大部份樂迷感到新鮮的名字:Tyson Yoshi(程浚彥).
「我記得係阿禮(梁文禮)打畀我嘅,佢喺電話度問我,一開始我以為只係一個好普通嘅Show,然後我聽到個陣容嘅時候就嚇親.吓?我?何德何能呀?嗰陣心入面真係咁諗.」除了驚訝,Tyson直言收到邀請後覺得非常興奮,對他而言,能登上拉闊舞台是種肯定:「老實講,大眾對佢哋三位嘅認識比我多,佢哋經常都喺主流媒體度出現.而我唔單止作為獨立歌手,到依家我都會視自己為地下音樂人,係喺網絡上面嘅人,能夠同佢哋同台係好開心,係一種認可.」
臨近《拉闊》,或許大家會聽著《Growing Up》,《Something》,《Better》等出自Tyson的作品來預習,但對他的背景只是略知一二.在演唱會前夕,Tyson Yoshi除了分享過往港,台兩邊走的工作模式,也談到近年樂迷認為主流與獨立音樂的界線是否逐漸打破,不過他認為當中的成功例子只是冰山一角:「可能只係講緊林家謙,許廷鏗同Serrini,可能依家就加埋我,但係香港咁多獨立歌手,依家都係得4個例子,我覺得都係唔夠.」
撰文:劉傳謙
攝影:梁碧玲
髮型:Jim Tse@ Hair Corner
化妝:PuimingT makeup
服裝:Louis Vuitton
場地:The Fleming Hong Kong
親解Tyson Yoshi名字由來
很多人第一時間會問的是,為何會選用Tyson Yoshi作為藝名?他先說最初接觸音樂時已經決定不用真名或英文名Ben來發布歌曲,而選擇Tyson這個名字,原來與在英國讀中學時的經歷有關:「以前喺英國讀書嘅時候,所有校服同運動衫都會繡自己名嘅縮寫(initial)上去,例如我嘅中文名係程浚彥,件衫就會繡『Ben T.Y. Ching』.之後外國人都會問『T.Y.』係咩意思,以為我都會有中間名(middle name),但係如果我同佢哋講係解『浚彥』,一講就要用十幾分鐘講究竟係咩一回事,所以我都懶得去解釋,冇理佢哋,但係佢哋真係好想知『T』代表咩,所以T字頭嘅名基本上已經嗌過晒,嗌過Terrence,Tyler,Tyson,隔一排就會換另一個名嚟叫我.當我返嚟香港做音樂,想改一個私底下玩音樂用嘅名,就用咗Tyson,就係因為佢哋嗌過呢個名.(係嗌得最多?)唔係,Tyson係佢哋嗌過咁多個名之中,我覺得最型嘅.」
不過Tyson認為Y字頭的英文名選擇不多,想了很久也沒有定案,也曾經想過直接用「T.Y.」成為藝名,不過也很快打消這個念頭:「一開始覺得好難有Y字頭開始,而拼落去Tyson度聽落去會順耳嘅名.我確實係諗過就咁齋用『T.Y.』,但係喺串流平台搜尋過,一打『T.Y.』,啲帳戶多到爆,咁即係唔得啦.直至有一日我行街見到有間吉野家,佢英文係Yoshinoya,得喎!但係太長啦,我唔要『noya』,就用Yoshi.」巧合地,「Tyson」和「Yoshi」都是由5個英文字母組成,湊合在一起就變得非常整齊,在設計單曲封面時也方便了不少.
從未想過《Christy》爆紅
談到日前在YouTube點擊次數過千萬的單曲《Christy》,Tyson直言當中沒有太多考量,不過在旁人眼中,背後卻是一個非常甜蜜的企劃.他解釋:「我真係冇諗咁多,純粹係想作一首歌畀女朋友.一開始有呢個念頭嘅時候,我打咗畀MADBOII,同佢講咗成件事,話下個禮拜就係(Christy拍拖周年紀念日),不如呢個禮拜就整好佢,佢應承咗.我記得佢用一,兩日就整好個beat,之後佢就嚟我屋企一齊寫埋佢.(唔驚Christy提早知道咗?)嗰時我哋收得好埋㗎,所以佢知道呢首歌出現,同其他人聽到呢首歌嘅時間係一樣.當我放咗上去YouTube,再畀個連結佢嘅時候,佢先話『嘩!點解會有首咁嘅嘢!』」
與女友關係未受「Long D」考驗
Tyson與Christy拍拖已有4年,他形容二人相處與其他情侶分別不大,不過今年初Tyson要前往台灣公幹5個月,他指事前已經叫Christy要有心理準備:「我用咗半年時間prep佢,嗰陣我都未定幾時走,但係我半年前已經同佢講緊話我想去台灣,香港嘅疫情咁樣,我唔想再喺度等,但係台灣嗰時未有疫情,我覺得可以值得一試去發展.」
維繫一段「Long D」的戀愛要克服時間及地域上的問題,相當困難,不過Tyson坦言自己與Christy沒有這方面的煩惱:「其實喺台灣都係日日Facetime傾計,收工嘅時候冇嘢做就搵佢傾計,每日都whatsapp,傾電話.(有冇出現過感情危機?)真係冇,因為我真係定時定候就會去搵佢,起身搵佢,返到屋企又搵,再唔係嘅話佢都會搵我,佢都知道我啲時間係點.」不過來到香港,二人反而多了爭執.Tyson坦言:「明顯同以前分別大嘅係我變得更加忙,自己都會覺得好攰,而佢成日會覺得我冇足夠嘅時間陪佢.最後都解決到嘅,所以就係好似普通情侶咁,冇乜分別.」
有意轉往台灣發展
在赴台期間,除了參與不少現場演出外,Tyson也未有減慢創作步伐,推出了新歌《In My Dream》.他坦言有意到台灣發展:「因為嗰邊嘅市場好似習慣咗有獨立音樂人,據我所知,無論係有廠牌定係自己發展嘅獨立音樂人,佢哋嘅音樂串流已經超越咗喺大唱片公司喺市場嘅佔有率.當你聽到呢個資訊就會覺得,台灣真係獨立音樂人嘅天堂,所以我就有呢個諗法.語言上,佢哋都幾鍾意我嘅國語作品,所以我覺得係可以試下去發展.」
說到這裏,他也承認有想過長期定居台灣,專注在當地發展音樂事業:「我係已經喺嗰邊租埋屋㗎啦,真係諗住長久喺嗰邊發展.但係一返嚟香港,台灣嗰邊就唔好彩地爆發咗疫情,我返唔到去,咁啱又有拉闊嘅邀請,我覺得個天好似幫我做好咗選擇.但係我冇放棄過呢個念頭,都係想返去台灣發展,直至呢一刻我都好想.」
主流與獨立界線未真正打破
隨著林家謙,Serrini等獨立音樂人開始冒起,加上RubberBand,許廷鏗,謝安琪等都轉以獨立歌手發展,近年樂迷都紛紛討論,主流與獨立音樂的界線是否依然存在.不過,Tyson直言兩者界線仍未見收窄:「其實都係主流做緊主流嘅嘢,獨立做緊獨立嘅嘢,兩邊都係依然唔會有太多接觸,就算係有,都係得零星嘅例子.主流媒體好少會去報道,相對地,獨立音樂人其實都好少會接觸其他聽眾,或者去大眾層面推廣自己嘅音樂,所以呢個問題唔係其中一邊單方面造成,而係兩邊都好習慣繼續用呢個模式.你問我,其實係有拉返埋啲嘅,不過真係好少幅度,都係未夠.」
不過,在網絡世界下,樂迷選擇就變得更加自由,Tyson認為對整個樂壇有益:「因為有網路呢樣嘢,佢哋可以聽多咗好多嘢,Playlist可以有一啲主流,一啲獨立,其實係可以撈埋,只不過可能兩個界別嘅合作或者接觸比較少.我覺得香港聽眾係有轉變,佢哋無論係用串流平台定係YouTube聽歌,都係一粒掣啫,佢哋可以好自由咁搵自己鍾意聽嘅嘢.」他也認為近年在新元素和新力軍衝擊下,有更多聽眾重新重視樂壇:「呢個係一件好事嚟,佢哋會知道,喺網絡世界你就唔會只係同自己地區嘅人比,而係同全世界比.所以當呢啲新嘅元素出現,聽眾就會覺得佢哋做嘅嘢,同歐美音樂人嘅作品都可能有啲相似,於是就可以吸引一啲以往聽開英文歌嘅人重新聽返本地作品,我覺得音樂製作係佔咗好大比重.」下一集專訪,Tyson除了分享對「星級歌迷」姜濤的看法,也與讀者分享自己最近的音樂選擇.


text:
(病毒速遞)外來裝置隨意插 攻陷紐約警方指紋系統
網絡安全公司同審計公司,喺幫客戶做風險評估嗰陣,都有需要做滲透測試,睇吓員工嘅安全意識夠唔夠高,有無員工要做出嚟重點培訓.由於要試員工嘅安全意識,所以負責測試嘅人有時會特登做啲踩界嘢,例如扮維修員要求插 USB 手指入公司內部電腦系統,又或借用電腦收發電郵,如果員工覺得唔對路,就會拒絕要求或暗中報告上級跟進.不過,唔少調查報告都會話俾大家知,員工本身就係最大嘅安全漏洞,所以未必會意識到咁做可以好大件事,包括紐約警察學校嘅員工在內.
話說上年 10 月,紐約市皇后區一間警察學校因為要裝一個數碼顯示屏,於是就搵咗外判商嚟搞.唔知係咪學校入面嘅人無諗過件事咁嚴重,當外判商要接入內部聯絡做設定時,竟然無人出手阻止對方直接將電腦接駁,結果呢部中咗毒嘅電腦,就透過網絡將病毒感染 23 部指紋追蹤系統.紐約警方喺幾個鐘後就發現有可能出現私隱外洩,即時漏夜熄咗 LiveScan 呢個指紋追蹤系統,同時將受影響嘅 200 部電腦重新安裝,避免病毒透過網絡擴散,最終都成功控制到病毒嘅影響.
外判商喺呢次事件,梗係要負大部分責任,不過,紐約警方經調查後,相信對方都係無心之失,所以未有公布對方嘅公司名及控告對方.據講呢個 LiveScan 系統連接住藏有 700 萬筆資料嘅數據庫,當中更包括較早前被證實非法保存嘅未成年罪犯嘅資料.至於有幾多人受影響? 發言人就回應話受影響嘅只得 0.1%,信唔信就由你決定喇.不過,外來 USB 儲存裝置真係唔好亂咁俾人生拮,一旦中咗病毒,真係易請難送㗎!


text:
講到2月,絕對唔能夠忽略嘅就係情人節啦!
有句說話,「溫拿有伴一起過,魯蛇回家被裡窩」,都知道人哋脫單唔可恨,但係自己母胎SOLO就好可憐,點做好呢?
唔洗緊張,今日集比小編幫大家整理咗台日嘅姻緣廟同戀愛神社,出去行一轉,相信你嘅魯蛇日子好快就可以有改變!
台灣
喺台灣有幾間香火鼎盛,相當出名嘅月老廟,霞海城隍廟大家一定都聽過,不過除咗城隍廟,其他地方都有相當靈嘅月老廟哦!親自行一轉絕對唔一樣.
台北-龍山寺月老廟
龍山寺已經成為台灣十大必到景點之一,唔單止外國觀光客多,連台灣本地人都會去燒香拜拜,據聞香客眾多又好靈,想脫單嘅話建議可以去拜一下.
台北-霞海城隍廟
被譽為全台最靈嘅月老廟,唔單止拜過嘅都話靈,甚至有人就係拜完脫單仲結埋婚,帶住喜餅嚟還願!想要求到好姻緣嘅人一定要去.
(截圖自霞海城隍廟網站)
霞海城隍廟嘅官方網站都貼心幫大家寫好拜月老嘅流程同注意事項,廟方都咁認真,快啲去拜訪一下,求個紅線啦!
台中-樂成宮
邊個話靈嘅月老廟只有台北有?
台中樂成宮都係榜上有名,唔只求感情靈,樂成宮本身都係國定三級古蹟,拜月老求感情嘅同時,都可以仔細觀賞一下樂成宮,好好體驗一下古蹟建築嘅氛圍!
(截圖自樂成宮網站)
台南-大天后宮
講到月老廟或者古蹟,被譽為台灣嘅古都──台南梗係當仁不讓!
唔畀台北專美於前,台南嘅大天后宮求姻緣都係赫赫有名.
DCARD上亦有唔少成功脫單嘅經驗post,去台南吃美食嘅時候記得去大天后宮拜個月老啊!
另外要記得,拜完求到嘅紅線記得要過香繞三圈先有用哦!
介紹完台灣,要嚟講下連日本人自己都會去參拜嘅「戀愛神社」啦!
日本
京都-車折神社
位於嵐山嘅車折神社,係日本藝人經常去參拜祈求事業順利嘅神社之一,不過其實唔只係藝人運,主殿都可以祈求戀愛運,所以單身者如果嚟到嵐山,一定要去參拜一下!
京都-地主神社
講及提升戀愛運,締結良緣等關鍵字,可以排上前三名嘅神社非地主神社莫屬!
地主神社嘅鳥居上掛住大大嘅「緣」字,淨係見到都覺得一定靈!
神社境內仲有兩粒戀愛占卜石,據聞如果可以合埋眼,一路穩穩陣陣不偏不倚咁行到另一粒石頭嘅所在位,而且成功摸到嘅話,代表戀情即將來臨哦!
東京-冰川神社
邊個話締結良緣嘅神社只有京都才有?
東京嘅冰川神社都係關東地有名嘅戀愛神社,唔單止有象徵戀愛運入手嘅得意鯉魚籤(鯉,日文發音こい,音同「恋」),神社每日仲會提供限量20顆親自加持過嘅姻緣石,幫你增強結緣能量,嚟到東京絕對要親自行一轉!
東京-今戶神社
位於東京淺草區嘅今戶神社唔只求戀愛有名,境內隨處可見各款嘅貓咪御守,裝飾同繪馬等等,相當吸引人,就算唔缺姻緣,愛貓人士一定要嚟參觀下!
今戶神社嘅特別點除咗到處充滿貓咪之外,圓形嘅繪馬亦係一大特色,以圓形嘅繪馬象徵「圓滿」,「緣滿」,非常有創意!
睇到呢度,如果你係已經有伴嘅朋友,恭喜你!
如果係即將步入禮堂,正喺度籌備婚禮嘅朋友,小編更加恭喜!
準備婚禮嘅重點唔少得婚禮小物,煩緊禮物嘅準新人們,小編而家就嚟推薦幾個婚禮禮物畀你,祝福留畀自己,分啲喜氣畀單身嘅朋友!
- 訂造飲品袋可以訂造嘅飲品袋,可以將圖案印刷喺帆布上面,印上西裝婚紗嘅樣,將結婚嘅喜氣分畀親友,將飲品袋當係婚禮小物,都有「套住」嘅含意,代表將鍾意嘅對象睇好唔走佬!
- 訂造叉電線/傳輸線別好懷疑,叉電線/傳輸線唔單止實用,仲可以訂造造型!
根據新人鍾意嘅外型,提供訂造開模,絕對獨一無二又得意.
叉電線更象徵住「連接你我」,同樣係充滿祝福意義嘅婚禮小物哦!
台灣嘅月老廟雖然唔同日本嘅神社,有種類豐富多樣嘅繪馬或者係戀愛御守,但用創意嘅結婚禮物嚟同大家分享喜悅同祝福,其實亦都係嶄新又有創意嘅選擇.
唔少人喺拜完月老,到談婚論嫁,完成終身大事之後都會帶喜餅,新人不妨都可以帶個婚禮小物同喜餅一齊感謝月老,又創新又有誠意.


text:
化咗咁多年妝,好認同一句好基本嘅說話:睇人一定係睇對眼先.可能係職業病問題,每次一望人對眼,好自然就變咗唔係望眼神,而係佢對眼化得靚唔靚.好多人會問,其實點先叫化得靚.講真,化得靚嘅眼妝唔會指得出邊度邊度做得好;而係完全無出事,成功造就一個和諧自然嘅眼妝.
至於最易出事係咩地方?眼線?睫毛?只focus喺眼周咪出事囉.最易出事嘅,其實係條眉!
先唔講條眉化成點,條眉無修開真係點化都唔會好睇.眉型又無晒,上上下下又多雜毛,勁啲嘅仲會變咗一字眉!
Myreco
除咗修眉之外,化妝之前都唔該梳吓條眉,話晒化妝前除咗保養防曬,仲有base同碎粉等等,條眉點都有機會亂咗.就咁開始化眉妝,咁樣想條眉化出嚟順都好難啦.
跟住就到落手化眉妝.一個完美嘅眉妝,首先係要襯返眼形同面形,同埋想化出嚟嘅感覺.有人適合艷麗啲,戰鬥格啲嘅上掦眉妝,有人適合親和力高嘅平眉.有時候覺得人哋條眉怪怪的,但又唔可以話係重手咗定係輕手咗,其實就係因為眉妝唔襯整體妝容,又或者最基本,同髮色或者膚色唔襯,而產生嘅不協調感.
SAZ
要解決呢個方法好容易,化眉妝之前先好好諗吓,究竟呢隻眉筆,眉粉或者染眉膏,究竟襯唔襯你本身嘅底色?另外就係今日嘅造型究竟係咩路線?諗清楚晒先落手,犯錯嘅機會就會大大降低.


text:
日前,前亞姐翁虹喺社交平臺上透露91歲媽咪病逝嘅消息,佢曬出同媽咪嘅合照悼念,又自曝自己係「意外嘅孩子」,好彩得到媽咪堅持將佢留低.
翁虹留言話:「因為隔離邊都去唔到,唯有坐喺屋企做總指揮,喺有限嘅時間同條件下,張羅同負責策劃,成個喪葬殯儀嘅所有細節.雖然老竇同屋企人一再叮囑要低調一切從簡,但係我仲係堅持低調,唔代表隨便簡單.」
翁虹繼續話:「今生母女情緣已盡,媽咪一路走好,我哋夢中相見!親愛的媽咪永遠懷念你!」,翁虹仲公開咗媽咪嘅靈堂,周圍擺住親朋好友送來嘅花圈,翁媽媽喺一片花海圍簇下行完人生最後一程.
翁虹同媽咪嘅感情不嬲親密,較早時仲見到翁虹為媽咪慶祝生日嘅相,當時翁媽媽精神睇落仲唔錯,氣色睇落都好好.
再睇另一張相翁虹老竇都有出鏡,翁虹完全遺傳咗爸爸媽媽嘅優良基因,據悉翁媽媽住院期間,翁虹爸爸一直相伴左右,老夫老妻感情好深厚.
翁虹雖然出世喺一個幸福嘅家庭中,但係佢自己嘅感情路似乎就冇咁順利,現年51歲嘅翁虹經歷過失婚,喺2003年同拍拖半年嘅美國大西洋賭場副總裁伍偉杰結婚,情婚姻僅維持得兩年就告吹.
離婚時嘅翁虹年紀已經唔細,但上天眷顧,讓佢再次遇上到而家嘅老公劉倫浩,佢哋結婚之後育有一個可愛嘅囡囡,恩愛到而家.
翁虹經常喺社交平臺分享家庭生活點滴,睇到佢真係好幸福,翁虹雖然已經有50歲,但佢保養得好到位,近距離嘅自拍照完全睇唔到一絲皺紋.
唔理點樣,宜家見到翁虹一家人咁幸福,真係替佢哋開心,祝福你哋永遠幸福快樂喔.
Like MisshkNews Facebook!不出门也能知天下事~


text:
舊歷新年有唔少人都會換個新髮型嚟迎接新一年,「TVB小花」江嘉敏就換咗個新髮型,不過佢并非因為要過新年,而係為咗要飾演新劇嘅角色.
江嘉敏日前喺社交平臺曬出新造型,仲留言話:「初四啟市!」,自從2018年《福爾摩師奶》剪過齊蔭,呢次「齊蔭敏」又再出現!
不過呢次雖然有網民就讚江嘉敏新造型好得意,不過亦都有網民腌尖話齊蔭唔啱佢.
講到江嘉敏,其實佢係呢幾年嚟TVB上位好快嘅一位,佢從2016年入行到而家短短四年,就已經成為當紅花旦之一,接拍嘅劇集戲份都算唔錯,江嘉敏出演嘅第一套電視劇《親親我好媽》已經係女主角.
喺第一部劇集中江嘉敏飾演學生讓唔少網友話好清純,同時甜美樣貌吸引咗唔少網友,不過也因此開啟咗「發電之路」.
江嘉敏畀傳出嘅第一段排緋聞就係同創作歌手曹震豪,兩個人相識多年,默契十足因此畀傳出緋聞.
同一時間江嘉敏因為同何廣沛喺劇集中好襯,加埋兩個人都係屬於新生代嘅新星,慢慢就傳出兩個人假戲真做,的確江嘉敏睇上去好後生,好純情.
喺之后嘅每一部劇集中,江嘉敏嘅緋聞熱度似乎總高過劇集嘅作品,喺《誇世代》中小露性感嘅佢,佢同張繼聰嘅感情線備受矚目,從清純僆妹到性感靚女,畀觀眾有唔少反差感.
江嘉敏喺《果欄中的江湖大嫂》同黃嘉樂飾演情侶檔,劇中聲嘶力竭嘅出演讓觀眾都激贊其演技進步,不過當時就被傳介入黃嘉樂同女友嘅戀情中.
之後,江嘉敏更為誇張嘅係佢同王浩信因為合作《兄弟》,導致王浩信傳出婚變.
雖然多次畀傳出緋聞,但係江嘉敏嘅態度都十分模糊,直到畀曝光同電競公司高層拍拖嘅時候,江嘉敏先松口承認,希望可以低調處理.
唔理點樣,都係希望江嘉敏喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
「連鎖」
今次嘅肺炎對於好過行業都有重大影響!除咗好多工作都係一環扣一環,而首當其衝嘅一定係航空業,酒店業,旅遊業同零售業.因為各國都封關,基本上所有嘅人都唔會去到旅行,而商業活動亦都只可以透過網上舉行,所以航空公司都真係無辦法,只可以停飛.無人去其他地方,咁當然就無人需要住酒店啦,入住率超低.至於旅遊業就更加唔洗諗,無遊客就等於無收入.而零售業就更加唔駛多講,尤其做旅客生意嘅都相信唔捱到幾耐.
「影響」
當諗起好多行業嘅食物鏈一環扣一環嘅時候,我第一樣諗起嘅竟然係自己以前做網上酒店平台間公司.因為佢哋係全球最大嘅網上機票酒店平台,就算而家有幾多客戶同數據都好,當無人買機票同訂酒店嘅時候,其實亦都係無用.而跟住就諗到香港嘅舊式旅行社,因為基本上除咗老一輩會跟旅行團去旅行之外,年輕一代基本上都上網自己搞掂晒.就算話轉型到網上,基本上無可能,因為已經太多.經過今次嘅疫情又唔知要執多幾多間.
「改變」
今次疫情最頭痛嘅係由下向上咁影響個食物鏈.除咗必需品之外,其實大家都應該都唔會出街買野,就算買嘢都應該係上網店買.當然有危機就有機會,尤其係同數碼科技有關嘅行業.正正因為無得出街,所以個個都只可以上網買嘢.香港實在太方便,一落街乜都有,嚟個係多年嚟點解香港嘅本地網購做唔起嘅原因.只係經過今次嘅疫情,或許會改變大家嘅生活模式,不過疫情過去嘅時候又會唔會打回原形就真係未知之數.


text:
估唔到我都有得寫下開箱文,不過唔係介紹潮流科技玩物,而係講下比阿囡玩既STEM玩具.
話說老婆係淘寶度見到有教小朋友STEM既教具,仲要平到笑,叫我揀個比阿囡.心諗STEM都有得淘,我推STEM咪仲快過教育局? 二話不說就揀左比老婆落埋單.過左3日就收到.
我地揀既set總共有6個可以自己整既小玩具.睇開箱文梗係要睇下個箱:
打開入面係6 pack獨立包裝既玩具,老婆話不如玩左個迷你吸塵機先.打開個pack入面有:
- 材料
- 安裝說明書
- 智識卡片 (淘返黎,所以全部係簡體字)
未同阿囡「動手」之前同佢講下個智識卡片先:
原來吸塵機係用左個叫伯努利定律 (Bernoulli’s principle)既原理,簡單地講就係話當d空氣由闊位流入窄位時會加快,所以部吸塵機用條幼長既管(即係個窄位)黎吸野個吸力就會大左(唔知我講乜唔緊要,你部吸塵機唔會因為你唔識呢個原理而唔work).
同阿囡講完見佢都係心急想動手,於是就同佢一齊跟住個說明書開始砌.打開d材料發現有個parts壓爛左…老婆用d膠紙痴返我地又繼續整.
d parts其實都幾細下,阿囡一向唔算手巧,所以整左好耐都唔係好整到,結果都係要我幫佢整 (e.g. 例如上好細既螺絲):
登登登凳!前前後後同佢整左15分鐘左右就整完:
其實覺得阿囡若大少少或者手再巧d應該都幾容易完成.基本上要既材料都有齊,除你要自己拎膠紙痴下野之外.
整完阿囡好興奮咁想試,我地拎左d擦膠碎黎試…又真係吸到woh.
呢個時候老婆行埋黎淡淡咁講:「好啦,以後可以用呢個黎吸你枱面d擦膠碎啦」.
嘩….
原來除左有得玩,有野學,有親子…老婆買呢舊野仲有hidden agenda: 「清潔你張枱」.不由得對老婆既深謀遠慮拜服.
講真究竟咁樣係咪叫做STEM?我真心唔知.但睇到阿囡有份動手做,整完出黎開心地試驗佢個製成品,係唔係STEM又有乜所謂呢?


text:
因為對 WordPress 無咩概念,之前一路用開 Blogger 唔知用咗幾多位.所以就用咗一個 500MB 嘅 plan,雖然已經將 Blogger 入面嘅相,由 1600×1200 轉做 1024×768 甚至 800×600;有啲無要求嘅相已經係 300 x 200,但只將舊 post 轉過係都用咗 420MB.咁呢幾日又增加到 460MB,所以得兩個 option,一係加錢將容量加到 1GB,一係放棄依家呢個(俾咗一年錢但用得半個月),將個 Blog 再搬一了百了.
睇標題都知我揀後者喇.
其實揀後者係因為我係新浪開咗一個 for blog 用嘅 account,咁都加返正 account 嘅 fd,樹仁,都係 tweet 友嚟.問佢佢個 blog 用咩 host,因為見佢個 blog 啲相都係 link 返去佢自已嘅 blog.原來佢放個 blog 係響外國 server,佢就推薦一個外國都 hosting,Hostnine,無限容量無限流量,enterprise 版本有亞洲 server,似乎都唔錯.咁我又揾到20% discount,所以就轉喇.
不過佢都唔係即俾錢即開,要等美國果邊辦公,即係香港夜晚,人手審核完先開.之後都要等到成 1:00am 先收到開通 email.
收到 email, upload 完唔代表搞掂喇,因為個 database 唔知點解用 gzip 壓縮就會 import 唔到去新 server,似乎個 SQL 會食唔到 Unicode 所以 insert 唔到,最後要唔壓縮就咁 SQL 先入到.但係一個唔壓縮嘅 SQL 係超大,而個 import 又有大小限制,下次唔知點算.
好喇,入埋個 SQL upload 哂所有 file,但唔知點解出 error,開唔到個 blog.
Fatal error: Allowed memory size of 33554432 bytes exhausted (tried to allocate 122880 bytes)
Google 一下原來係因為個 server 嘅 PHP memory limit set 得太細,得 32MB,所以 run 唔到 WordPress. 咁都要向 hosting 公司求助,佢幫我 set 個 php.ini 去 128MB,但唔知點解都係 run 唔到,最後發現原來我將個 .htaccess overwrite 咗佢果個,要係入面加句
SetEnv PHPRC /home/username
先可以獨立 run 個 php.ini (將 php.ini 放係呢個 path 入面)
最後個 blog 終於可以再 online 喇.


text:
米芝Gi講食
最近鍋心八鮮蒸鍋好出名,晚晚爆場,訂位要兩個星期前訂定,可能明星效應加口碑.其實佢新開喺大圍仲未搬去太子時我已經幫襯,首先佢價錢合理又免加一已經吸引,268蚊一位,包8款時令海鮮加一個八款配料嘅蒸飯,仲有燉湯同甜品真係好ok.佢嘅做法同我哋一般食嗰種常見嘅幾層塔唔一樣, 嗰種幾層塔蒸鍋係所有海鮮已經整熟放出嚟繼續蒸住食,表面上可以保溫,但咁樣一直蒸住啲海鮮,就會過火候變老,變韌,好食都變唔好食.而呢一種係每一款海鮮喺你面前由生蒸熟,非常新鮮!
入到去坐低首先佢會給一張紙你,每一款海鮮都可以自行選擇一款醬料蒸,因為海鮮好新鮮,即使清蒸都已經好好食.鮑魚就梗係果皮蒸啦,多寶魚就揀豉汁,蒸魷魚(腸粉底)我通常都會揀紅糟,蝦就揀蒜蓉.其實以前一開始嘅時候,佢係有蒜蓉粉絲蒸,依家可能太好生意,冇咗粉絲只淨返蒜蓉蒸.最後就係八寶蒸飯,佢嘅八寶蒸飯可以起24款配料當中,自己揀8款.
最先上嘅係一人一盅燉湯,非常足料又夠火喉,有烏雞雞腳,瘦肉,蟲草花,個個都忍唔住成盅飲晒.湯之後就到海鮮,每一款海鮮都喺你面前由生蒸到熟,火喉啱啱好,保證新鮮熱辣.龍蝦爽甜有膏仲有蝦子添,鮑魚就冇咩鮑魚味但係好爽口,蒜蓉蒸開邊蝦好爽甜,多寶魚勁爽口,最驚喜就係紅糟腸粉魷魚,鍋底放咗塊荷葉一齊蒸,腸粉吸曬荷葉同魷魚所有汁嘅精華,好味到食唔停口,有啲人甚至會覺得腸粉先係主角.蟹每人半隻全部都係有膏嘅,仲有貴妃蚌同埋花甲.
去到八寶蒸飯基本上已經飽到食唔落,但係個蒸飯都好好食㗎,啲飯好煙韌有啲糯米飯嘅質感.最後係甜品,之前夏天係凍嘅燉鮮奶,好滑又唔係好甜,好好味呀!最近冬天就轉咗木瓜燉雪耳,好味又夠滋潤.
另外,佢哋嘅服務超好,每一枱都有侍應幫我哋蒸,幫我哋分埋上碟,連鮑魚都幫我哋起埋殼,免加一嘅服務仲好過收加一嘅酒樓多多聲.記得我有一次帶新加坡朋友食嘅時候,佢哋讚到不得了,仲畀咗百五蚊貼士,極力推介真係值得去食.◇
童年回憶經典零食
日本版甘大滋都俾我搵到,我真係勁!
童年回憶返晒嚟,細個最鍾意食佢,香港自從由四洲代理咗之後,香港版味道完全唔一樣,已經好少食.
朋友曾經問我:
日本版同香港版有分別咩?
梗係有啦~日本版,香港版,泰國版,韓國版,全部都唔一樣味嘅, 一食就食得出嚟啦!下次攞給你試吓!!
咁勁,果然係米芝Gi!
大家如果見到日本版甘大滋一定要買嚟重溫一下童年回憶呀!
近期人氣飲品Suntory透明檸檬茶水
透明水嘅顏色顛覆了人一直認知檸檬茶係茶色嘅觀念, 一打開聞到淡淡檸檬茶味, 飲之前都有少少心理負擔, 因為佢出嘅另一枝透明奶茶極度中伏,怪味,化學味好難頂.
透明檸檬茶飲第一啖有淡淡嘅檸檬茶味,味道有啲似午後之紅茶但唔會太甜,再繼續飲都OK,比想像中好,市價12至15蚊,可以一試.◇
米芝Gi鍾意飲飲食食,對食物質素絕對有要求, 食勻港九新界大小特色餐廳,街頭特色小食;對於市面上嘅新事物,不講論健康生活,扮靚潮流資訊佢都會留意去嘗試,有好嘢正嘢筍嘢鍾意開心share,係地道港女一名! 依家佢藉機會將愛好分享畀大家.
如有好嘢正嘢想同米芝Gi分享,或者查詢及反饋,請email:micgigidjy@gmail.com


text:
欣澳站
欣澳站(粵拼:jan1 ou3 zaam6;英文:Sunny Bay Station)係一個港鐵站,喺香港新界大嶼山東北嘅陰澳打水灣填海區,2005年6月1日啟用,早迪士尼綫同香港迪士尼樂園3個半月.呢個站設有一個島式月台同埋一個側式月台,本站亦係港鐵第一個設有月台閘門嘅車站.
車站結構改
車站樓層改
車站大堂改
由於欣澳站只係一個轉車站,車站大堂除咗設有一個客務中心,售票機,增值機,八達通查閱機同幾部出入閘機外,並冇任何設施,因此車站大堂好細,站內並冇任何車站商店,只係喺1號月台與3號月台之間設有恒生銀行同埋中銀香港嘅自動櫃員機,以及喺月台兩邊設置廁所方便去香港迪士尼樂園嘅乘客使用.該站亦係前地鐵市區綫系統中,第一個設有閘內洗手間嘅車站.
車站月台改
欣澳站設有一個島式月台同埋一個側式月台,2號月台係側式月台,同車站大堂同出口相連,畀東涌綫往香港方向嘅列車使用.
1號同埋3號月台則共用同一個島式月台,1號月台畀東涌綫往東涌方向嘅列車使用,3號月台畀迪士尼綫往迪士尼方向嘅列車使用,該月台主要係東涌綫乘客轉迪士尼綫列車去香港迪士尼樂園.
而響欣澳站中間,設有2個後備島式月台,叫做欣澳應急月台(前稱陰澳應急月台),淨係畀東涌綫同機場快綫喺緊急事故時疏散乘客之用.
機場快綫路軌同東涌綫路軌分開,呢個設計嘅原意係畀東涌綫列車喺欣澳站停站嗰陣,畀機場快綫嘅列車超越.但係機場快綫列車通常喺接近欣澳站時減速,甚至喺欣澳站入面嘅路軌短暫停留,等東涌綫列車駛走.
由於欣澳站中間係緊急月台,東涌綫同機場快綫嘅路軌,因此設有月台行人天橋連接1,3號月台同2號月台,方便乘客由迪士尼綫轉東涌綫返市區.
欣澳站屬於開放式設計,月台冇冷氣,月台上得幾部涼風機降溫,因此夏天非常炎熱,而落雨更會有雨水由天幕同地面之間嘅空隙隨風飄入.另外,由於該站用開放式設計,不適宜安裝月台幕門,所以起嗰陣改用高度較低嘅月台閘門,令欣澳站成為全港首個採用月台閘門嘅鐵路車站,呢種月台閘門嘅高度大約係其他港鐵站幕門嘅一半(約1.5米).而為咗遷就迪士尼綫嘅列車設計,迪士尼綫嘅閘門矮東涌綫嘅大約1米.
車站出口改
欣澳站淨係整咗一個出入口,通往欣澳站公共運輸交匯處.呢個公共運輸交匯處原本設計喺緊急嗰時用,而家用嚟作往返愉景灣專線巴士嘅車站.
- A - 公共運輸交匯處
鄰接車站改
接駁交通改
愉景灣嘅管理組織香港興業開辦往來愉景灣,經愉景灣隧道,去欣澳站嘅專線巴士服務,編號為DB03R,於2005年9月17號投入服務,服務時間為每日0645-0115,欣澳站同東涌站一齊成為往來愉景灣嘅中轉車站.
大嶼山北部對外巴士線B5,由城巴營辦,來往港珠澳大橋香港口岸及欣澳站,經順朗路,北大嶼山公路及竹篙灣公路,部分班次亦繞經迪士尼樂園,乃配合港珠澳大橋啟用而開辦嘅接駁路線之一.
利用狀況改
由於欣澳站附近冇任何民居或旅遊設施,喺香港迪士尼樂園開幕同愉景灣接駁巴士通車之前,該站曾經幾乎無人用.而由於北大嶼山公路旁邊一段嘅機場鐵路係開放式路段,係睇車嘅好地方,所以吸引咗唔少鐵路迷利用欣澳站前往附近去影來往嘅列車.港珠澳大橋口岸接駁路線B5投入服務之後,都多咗人喺本站轉乘B5來往港九新界各區同港珠澳大橋.
車站歷史改
西部外走廊改
前港英政府落實興建香港迪士尼樂園度假區同迪士尼綫之前,早喺1989年《機場及海港發展計劃》曾倡議喺陰澳及竹篙灣起新貨櫃碼頭,新港澳碼頭及新鐵路西部外走廊,以配合香港國際機場搬去赤鱲角及發展大嶼山.
當時政府建議西部外走廊在陰澳設站,以便與機場快綫交匯,形成一個完善鐵路網絡,因此在機場快綫興建初期,早已在陰澳決定興建一個車站.後因政府將西部走廊(現為西鐵綫)嘅營運權交畀九廣鐵路,加上中西區青洲填海計劃否決及新貨櫃碼頭決定喺青衣島興建,使有關計劃一直擱置至今.
車站命名改
規劃初期,本站用當地「陰澳」做車站名稱,即陰澳站,由於迪士尼公司及離島區議會認為陰澳嘅「陰」字未能配合迪士尼嘅歡樂形象,因此迪士尼公司及旅遊事務專員向香港政府地政總署及地鐵公司要求將陰澳打水灣地區及車站名稱改做「欣澳」,以配合迪士尼樂園開心歡欣嘅形象.
地政專員經過區議會諮詢後,決定批准是次變更,更於2003年刊登喺香港憲報內.因此地鐵公司將車站正式命名做欣澳站(英文名稱由Yam O Station改做Sunny Bay Station),寓意一個充滿陽光與歡欣嘅地方.後來,地鐵公司又於2006年1月1日將原有嘅「陰澳應急月台」易名做「欣澳應急月台」.
呢次改名並引起部分市民及學者反對,認為呢次改名做欣澳係錯誤理解陰澳嘅原意,更以外國文化取替咗本地文化.


text:
可能你都會好似我咁,第一眼睇完全唔明佢到底紅啲乜…驟眼睇根本只係個會化妝(仲要係宿醉妝)同埋着得好鮮艷好原宿嘅男仔.但點解Ryuchell會深得日本上下妹妹仔歡心(佢仲要有女朋友架喎),紅到最近瘋狂上綜藝節目成為家傳戶曉嘅人呢?等我同大家分析吓啦!
《Ryuchell 小百科》
真名:比嘉龍二(Higa Ryuji)
血統:1/4美國血統(爸爸是美日混血兒,媽媽是日本人)
生日:1995年9月29日(20歲)
出身地:日本南部一個非「都道府縣」嘅地方:Chel Chel Landちぇるちぇるランド (What?)
身高:172cm
喜好:卡拉OK
特技:服飾配搭,滾軸溜冰
職業:服飾店店員,模特兒
爆紅原因大解構!人氣高企原因係…
1)鮮明同印象深刻嘅人物設定
Ryuchell頭頂金毛帶80年代運動型毛巾hairband,愛穿美式復古但顏色鮮豔嘅衫同鍾意化妝,咁鮮明嘅style梗係出眾過螢火蟲啦!之前KAT-TUN嘅上田龍也仲搵Ryuchell過兩招改變其兇神惡煞嘅形象,雖然我唔係好接受到,但得到一致好評呀~
唔止上田,連大名鼎鼎嘅男神山下智久
都扮過佢!
不過你估Ryuchell啲神髓係咁易學嘅咩~啲反應真係笑死我喇!
Ryuchell仲話自己係來自日本以南一個叫Chel Chel Land
嘅地方,而且係個度嘅王子
.
其實大家都知道佢講緊嘅係沖繩,但因為呢個咁可愛嘅叫法,越嚟越多後生仔女直接叫沖繩做Chel Chel Land添!聽落成個主題樂園咁,梗係引起話題啦.
2)無愁無慮似天使 天天帶著笑~
其實日本係一個好壓抑嘅地方嚟嘅…但見到呢個成日笑,仲要係自己笑自己
嘅傻仔真係忍唔住笑埋佢一份
!冇錯,有節目就分析過點解Ryuchell會咁受歡迎,除咗因為佢真係對fans好好,會逐個覆留言之外,佢有個習慣就係會講完啲無聊嘢自high完自己笑兩聲,成件事就會唔好笑到變得好笑嘞!有無諗起你我身邊都有,會自己搞爛gag自己笑嘅
kai子friend呢?
3)疑似Gay但其實係超級好男友!? 情侶檔拍住上
Ryuchell講嘢又高音又會用啲女高中生先用嘅tone,好多人一開始都以為佢係gay
先會咁受妹妹歡迎.但其實人哋有個交往穩定嘅女朋友Peko
架
!Ryuchell仲係凡人嘅時候喺你都可能去過嘅原宿SUPER WEGO
到做店員,咁就識咗後輩Peko喇.而家兩位仲一齊辭職發展成情侶model,一齊宣揚原宿文化.因為兩位拍拖嘅故事都真係幾好笑,所以兩位都會孖住上節目!一班學生妹就話最鍾意睇Ryuchell吃Peko醋,話有反差萌呢.
4)明明靚仔但口臭 唔完美夠貼地變賣點
當呢位紅到爆燈嘅另類男神Ryuchell俾妹妹仔瘋狂迷戀嘅時候,佢女朋友Peko就毫不客氣公開咗一個殘酷嘅事實:Ryuchell個口好臭架~!
其實有邊個會鍾意人話自己好臭呢?仲要係電視節目講,簡直就同話俾全日本聽佢男朋友係口臭無分別.但樂觀嘅Ryuchell竟然係笑住話:「係呀我個口好臭架嘻嘻
!」厚面皮程度搞到大家都忍唔住笑佢,即時口臭變萌點.果然世界上無完美嘅人,貼地啲人氣分分鐘仲高呀!
5)反應快 超適合綜藝節奏
一般你見到嘅搞笑藝人都係比較年長,近年嚟已經少見啲真係搞笑嘅年輕人.不過Ryuchell嘅節目效果真係好好,無論係有心演出(重要本人會自認)定係無心插柳,都能夠成功引起話題,係勁嘅!
睇嚟Ryuchell都會紅多排,甚至有機會紅到嚟香港!唔知以後會點發展呢?希望佢同Peko唔好散啦
我就預計會越來越多呢type嘅「糖果系男孩」出現,香港會唔會都出到個Ryuchell呢?
P.S. Ryuchell正常起黎可以幾靚仔架!
Ryuchell Blog: http://lineblog.me/ryuchell/


text:
平時間中都會見到 Winnie,但阿聰同 Li Kien就少啲機會見到,難得我哋四個都係埋一齊,見今日教完琴又無乜特別嘢做,所以就整定啲 muffin 俾佢哋做早餐 ( 因為聽朝 8:00am 機,我哋個個天都未光就要起身喇,一定唔會有 mood 食早餐啦,所以去到機場先食囉 ),順便當係新春後第一次嘅見面禮.
其實之前搵食譜搵咗好耐都搵唔啱一個心水食譜,後尾明仔就推介咗獨角仙嘅 chocolate chips muffin 俾我,話好多網友整過都大讚好食,所以我都試吓跟佢個 recipe 嚟吓先.不過我就將個食譜改咗少少嘢:
1. 原食譜係用白砂糖,但我見好多材料都係甜嘅,好似朱古力,金黃糖漿同蜜糖,如果再落埋砂糖,怕會甜過頭,所以就改咗用黃糖 ( brown sugar),一來無咁甜,二來味道又甘香啲.
2. 因為屋企無原味乳酪,所以就隨手攞咗杯芒果橙乳酪嚟整.
3. 食譜原本係用可可粉,但我就用咗 55% 嘅朱古力,睇吓啲朱古力味會唔會比淨用可可粉香濃先.
4. 因為我鍾意食果仁,所以我自己就加咗啲腰果碎落去整.
食譜參考自獨角仙嘅:朱古力鬆餅
因為整得嚟都差唔多要食夜晚果餐,所以連我自己都無食過試味,食後感就遲啲連埋其他人嘅 comment 一齊補番啦!
過幾日去完旅行返嚟再見喇!


text:
「奧運」
四年一次嘅奧運會,原本係今年七月二十四日係日本東京舉行.當然係武漢肺炎嘅影響之下,大部分國家都已經開始封城封國,咁就算堅持去搞都無用.點解好多國家都想舉辦奧運?當然最大嘅目的就係推動當地經濟,如果唔係投放咁多資源去搞奧運為啲乜?不過係咁多年嚟,除咗因為世界大戰奧運要取消之外,或者今年嘅奧運會將會係另一次.相信就算唔取消都應該會延期!
「東京」
究竟今次東京奧運會係延期定係取消?當然依家疫情已經全球大暴發,應該無人會去參加或者去睇比賽,如果真係堅持去舉行嘅話,其實亦都達唔到預期嘅效果.所以其實應該並無選擇,要將今年嘅奧運延期.如果取消嘅話,日本將會損失慘重,所以應該唔會發生.咁究竟再下一次嘅奧運會仲係唔係四年一次呢?究竟今次嘅疫情幾時先至會完呢?無論係點大家加油!
「點算」
無論今年有無奧運都好,最緊要嘅係大家都可以健健康康.經濟損失都係其次,當然日本好想因為今次嘅奧運可以帶動經濟.只係無人預料到準備咗四年嘅奧運,竟然會遇到武漢肺炎.當然而家仲未有任何嘅方案,但係相信奧委會應該會將東京奧運延期.無人可以承擔一個咁大嘅責任,將全世界嘅運動員嘅健康作賭注,而日本亦都唔會答應就咁取消,因為影響會十分之大.


text:
香港交通安全隊
香港交通安全隊(英文:Hong Kong Road Safety Patrol)係香港交通安全會轄下嘅一個義工服務組織,成立嘅目的係透過教育層面向青少年隊員灌輸交通安全嘅基本常識,令佢哋清楚了解使用道路嘅時候應該持有嘅正確態度,令交通安全常識得以廣泛宣傳.
簡介[編輯]
香港交通安全隊係制服隊伍,通過紀律訓練同活動培養青少年嘅領導才能,加強佢哋嘅責任感同自律性,藉此發展個人潛能,服務社會,為推廣交通安全嘅活動作出貢獻.內部一切事務都係由總監負責,總監嘅職位係由執行委員會委任同需要接受執行委員會嘅監察,總監係香港交通安全會執行委員會嘅當然委員,隊務需要向執行委員會匯報.
香港交通安全隊成立初期只有兩間學校大概四十人參與,經過近五十年嘅發展,目前擁有超過一萬一千位隊員,當中學校隊伍嚟自全香港三百七十幾間中小學同幼稚園.此外,長者交通安全隊同成人隊伍共有三十幾隊.
學校現役隊伍隊員有大概有萬幾人,遍佈喺全香港各區,隊員每日義務協助學童同路人安全橫過馬路,以減少交通意外.根據政府統計數字顯示,每一宗嚴重嘅交通意外所耗費嘅醫藥,維修,搶救服務,家人護理同喪失工作能力等支出高達港幣幾十萬;而引致死亡嘅意外傷害,每宗耗費更高達港幣幾百萬.香港交通安全隊隊員宣傳交通安全知識,協助學童活動,間接有助減少交通意外傷亡嘅發生,無形中亦為政府慳咗大量公帑.
香港交通安全隊隊員定時執勤,積極參與由政府各部門,志願團體同工商機構舉辦嘅唔同類型交通安全推廣活動,從而喚起各界人士重視交通安全,以達至「路上零意外 香港人人愛」嘅宣傳願景.香港交通安全隊亦經常參加各項社會公益活動,例如公益金百萬行,撲滅罪行運動,清潔運動,禁毒運動等,參與活動嘅隊員每年超過一萬人次[1].
隊伍[編輯]
- 成人隊伍
- 中小學隊伍
- 幼兒隊伍
- 長者隊伍


text:
▲陪酒女郎同客人坐枱嘅時候,要落order或者叫店員嘅時候其實就唔方便大大聲叫出嚟嘅,所以佢哋通常都會有一系列嘅手語同店員溝通.利用呢啲手語,佢哋可以叫到店員幫佢哋拎杯,冰,酒,杯墊,乾毛巾,濕毛巾,煙灰缸等等,而呢啲手語雖然可能每間舖頭會有少少唔同,但都係大同小異嘅.
▲另外,上集都提過,陪酒女郎係賣酒唔賣身.我就同佢哋做咗個小測試睇下佢哋到底邊到摸得邊度唔摸得.原來Moka同我講,每個陪酒女郎心入面嘅準則都唔同,佢就覺得普遍係可以摸膝頭哥以下嘅部份,但如果摸到上大脾嘅內側,或者屁股甚至胸部就不能接受.佢哋話好多外國客人都唔知佢哋其實唔摸得,不過必要時佢哋就會出絕招,就係捉住客人對手!Shinobu話佢嘅絕招就係同客人越坐越開,或者邊捉住客人對手邊微笑但沉默地望著客人.
▲佢哋話另外外國客人經常誤會嘅就係,其實佢哋係唔飲得枱面嘅酒㗎!唔知道規矩嘅客人成日都會問點解佢哋唔飲酒,原來想陪酒女郎飲酒,你係需要買第二支酒專門俾佢哋飲㗎!咁樣佢哋先會賺到錢分到佣呀嘛.
其實今時今日陪酒女郎已經成為日本好普及嘅文化,希望今次一系列嘅介紹有加深到大家對陪酒女郎同日本夜總會文化嘅認識啦!畢竟,呢個topic經常都會喺唔同嘅日劇甚至文學作品出現,所以知道多啲絕對係有幫助更加了解劇情嘅~當然,如果你想親身去玩嘅話…我期待各位嘅賽後報告喇!
Moka同Shinobu所屬店舖:
地址:東京都新宿区歌舞伎町2-25-5 亜光ビルB1F
Tel:03-6233-9322
前往方法:西武新宿線 徒歩3分鐘 / JR新宿駅 徒歩5分鐘


text:
賀歲片《大盜演》呢排舉行咗好友首映,秦沛首次與仔女一家三口合作,表示合作得好開心.呢部戲主要講述嘅系一班對電影充滿熱誠嘅從業者,想盡方法去拯救一部已經爛尾嘅電影,系一套比較輕松攪笑嘅賀歲喜劇片.
秦沛嘅仔姜文杰首次擔任執行監制及演員,身兼數職嘅佢坦言到自己留有私心,留有一位置俾爸爸出演,對于邀請老豆出演,姜文杰表示好緊張,同老豆一齊拍戲系夢想,加上老豆喺演員界入面系老戲骨.
對于姜文杰首次「揀大梁」,秦沛給予其滿滿愛嘅鼓勵與強有力嘅支持.秦沛表示好希望可以幫到仔,因為佢做監制嘅同時,都要做后期.秦沛稱就算唔系仔,作為一個老一輩嘅香港電影工作者,都應該支持香港電影事業嘅發展.
被問到系咪滿意仔嘅表現時,秦沛笑稱今次自己收費平啲,因希望可以有下一套!對于下一部系咪會加片酬,秦沛幽默表示到唔好叫自己掏錢出嚟就好喇!今次妹妹姜麗文都貢獻咗自己嘅力量,為片幫手製作音樂.
喺呢次賀歲片《大盜演》中,面對與后輩們嘅合作,秦沛謙虛表示可以喺其身上學到演繹上唔同嘅嘢,正所謂活到老學到老,學習系永無止境嘅!
今年75歲嘅老戲骨秦沛(別名:姜昌年)仍然意氣風發,氣勢不減當年.后生嗰陣相當型仔,出身演藝世家自幼就拍戲,當年得三歲就出演電影《蕩婦心》飾演一名兒童.
后尾其老豆嚴化(本名:姜克琪)因患肝癌過身,而阿媽紅薇就改嫁制片人爾光.
而姜大衛,爾冬升同秦沛就系同母異父嘅兄弟.三人阿媽均系紅薇,爾冬升系紅薇改嫁后與爾光所生.
談起秦沛嘅感情生活,佢有過兩段婚禮.佢同第一任老婆梁盛子育有一子一女,離婚之后,兩個仔跟秦沛一齊生活,第二段婚姻就系而家嘅老婆,兩人結婚之后一直恩愛有加,經常被拍到兩人恩愛手腕手一齊行街.
秦沛稱窮仔嘅佢當時連結婚錢都冇,就連婚戒都系問太太借錢買.


text:
你需要登入才可觀看此內容
768
36 留言 - “768”
-
-
-
-
-
-
-
-
-
-
有啲嘢想問下墨b
一路睇個時間線,由Dr D佢地係天台睇戲開始,到而家來到樹鄉,應該都係同一晚發生的事.因為都仲未見到話天光,樹鄉又話「黑夜中難以看見的身影」
雖然呢晚行雷閃電,但病港夜晚應該冇照明,就算平時有火把油燈甚至電力照明之類,而家狂風暴雨,又被袁燊和M搞到世界末日咁款,都應該咩都冇曬,到底秦狩佢地點樣障礙賽咁騎馬去到東面,聶一凜又用大劍斬到M隻腳,元蒼佢兩個又用到繩kick跌M之類.
佢兩隻兇獸對打搞到世界末日咁,所有嘢都被破壞,但所有角色的行動好似仲係日頭咁,完全冇因為夜晚而受到影響,個個開曬夜視眼咁,呢到真係唔係好想得明…
-
-
-
-
-
-
-
-
M應該唔會死嘅
唔知舊版小版小松帶出嚟嘅壁門設定會唔會沿用啦,
如果會嘅話 M應該就係呢個世界嘅救世主
道門上面有佢嘅名
天環人死咗大部分 應該仲可以搵康城幸存區嘅人嚟
然後港島人又唔係至於死得7788 ,有好一部份當初過咗去將軍澳區
-
-
這一晚風雨交加,行雷閃電,點樣靠月光呀,你中秋節打八號風球的話都乜都見唔到喇
仲有每晚都靠月光咩?講到好似每一晚都係十四十五十六咁.莫講話初一,半月之前和之後呀,月光都冇咩用喇講真
講到睇故一定要照單全收唔可以提出質疑,除左一面讚好之外唔可以留任何負面comment咁款,講多幾句就要屏蔽其他用戶,十足十CC台「又一隻」果啲on9仔咁
-
換言之,先莫講話呢一晚未必係接近滿月,可能係廿五至初五呢啲日子
當就算呢一日係十五,描述到咁的天氣,就算滿月都靠唔到月光喇
最多就係唔需要伸手不見五指的程度,但而家玩到越野障礙賽咁款,唔單止係唔係伸手不見五指喎,直程係每人都戴夜視鏡咁
-
係黑暗嘅環境人眼係會適應嘅
更何況已經長時間處於呢種生活底下
而且係個天不停打緊雷嘅情況下,都係睇到㗎
至於你話障礙賽嘅部份 除非你隻眼唔好
都係可以睇到啲大型瓦礫嘅 所以先有得跨過去
細嘅嗰啲直接踩過去就係
然後你又話咩都冇晒
用大劍斬M 用鐵鏈kick M
以兇獸嘅體型 要破壞咁係破壞啲樓
啲燈柱對於佢哋來講,眼睛都放唔入去
而且世界末日啊,都唔係全世界同你清空晒啦
匿埋係街口,簡單啲來講,即係視覺盲點 玩偷襲
屏蔽嘅部份主要係因為每次都打一大篇喺度問 睇到個人忟
自己思考下啦
-
-
原來呢位ching對CC台既人咁反感
唔通係為拗而拗既波台9?
洗唔洗搬埋個show blocked user 入黎?😹
真係救撚命 嘈左咁多篇文 又係咁屌人唔加更 一味係咁話唔會照單全收 其實就係得你係到眾人皆醉我獨醒
你咁撚多問題 有冇諗過點解其他人冇?
C唔cc台 又唔又一隻一件事啦
你就一定係果一隻啦
-
之前都有寫開病獵對夜視能力有要求 寫寫下呢班病獵都係頂級既 做到高難度障礙賽 又要屌
洗唔洗次次寫佢地做到咩野 就講一句 恰巧南淵病獵夜視能力極佳呀?
末世d人腳骨力好好 郁下都爬到上天台 係咪又要講下佢地腳骨力好好?
日日掛住搵野黎拗 點知原來病獸冇復原能力都唔知 仲要拎出黎屌 下乜病獸唔係可以復原嫁咩?
不如你專心睇多幾次啦 細節大師
-
-
-
-
-
-
-


text:
相信好多需要進行烤瓷牙套修復嘅朋友,其中一個好關心嘅問題就係「烤瓷牙套可以用幾耐咧?因為唔想用咗好多錢修復之後冇幾耐就壞嘅」深圳維港歡笑口腔專業牙醫表示,正常情況下,烤瓷牙套嘅使用年限係10-15年左右嘅,不過具體嘅使用年限會受到以下3方面嘅因素影響:
1,烤瓷牙套嘅材料:材料唔同,使用年限亦會有差別嘅,正所謂一分錢一分貨,想烤瓷牙套嘅使用年限可以更加耐嘅話,建議選擇好少少嘅材料嘅.
2,牙醫技術:假如牙醫技術唔好嘅話,咁樣係修復過程中可能會唔到位,最終就會影響烤瓷牙嘅使用壽命嘅,所以一定要到專業正規嘅牙科進行治療,咁樣牙醫的技術水平更加有保障,烤瓷牙套嘅壽命亦有保障嘅.
3,患者嘅保養:假如修復之後,患者自身冇好好愛護佢,唔認真清潔牙齒嘅話,咁樣就好容易堆積牙菌斑同牙結石,咁樣會影響真牙嘅健康,最終影響烤瓷牙嘅壽命嘅.同埋假如經常用烤瓷牙咬硬嘢嘅話,咁樣會好容易就造成烤瓷牙套鬆動,亦即係會影響烤瓷牙嘅使用壽命.所以修復之後要養成良好來口腔清潔習慣同飲食習慣,同埋定期返牙科複診檢查嘅.
假如仲有其他牙齒問題的話,可以直接咨詢維港歡笑口腔:
+85266372280/+8613266962280


text:
隨住而家每部智慧型手機不斷推陳出新,功能性當然亦跟住大幅提升,除咗更加方便用之外,相機影相功能亦都係消費者注意嘅關鍵之一,而你知唔知有部好手機加埋近期流行嘅手機外接鏡頭,影相亦都可以輕輕鬆鬆有相機一樣想要嘅效果?今日小編就要好好咁同大家介紹,活動禮品推薦中NO.1嘅訂造手機外接鏡頭!
一般嚟講市面上最常見到嘅就係廣角鏡,魚眼鏡,微距鏡三款,你可以喺好多電子產品販售店見到呢種三合一手機外接鏡頭, 而價錢從幾十蚊到幾千蚊上下不等都有,你或者會對幅度起伏咁大覺得奇怪,但一分錢一分貨呢句說話可以從呢啲外接鏡頭驗證到,特別係身為使用者就可以切身feel到.
廣角鏡
一般人亦稱為自拍鏡.如果想要喺同一個畫面可以影到比較多人,咁廣角鏡就係最好嘅選擇,可以擴大相機影相範圍,另外對象唔只係人,如果係想要紀錄靚一靚嘅風景相,用廣角鏡亦可以大範圍影,將所有風景收入去你鏡頭之下.
魚眼鏡
你可以見到很多相會呈現微凸,圓形感,呢種有藝術效果嘅相,就係魚眼鏡帶嚟嘅效果,就好似從水中向水面上望嘅視角一樣.
微距鏡
物品距離鏡頭太近,通常容易有失焦嘅問題,如果想要影好似係顯微鏡下一樣嘅相,咁微距鏡一定可以幫你完成特寫物體局部同近距離對焦問題.
如果你係屬於第一次用外接鏡頭嘅人,你可以揀上面介紹嘅三種鏡頭試下影,下次收到公司派嘅訂造手機外接鏡頭,建議你可以影多幾張相玩下,睇下呢啲好玩嘅鏡頭,或者會帶嚟唔一樣嘅驚奇視覺效果.


text:
電力驚人嘅阿桃,早就將香港玩得七七八八,今次襯桃爸有假期,隨性去一個短途小旅行!澳門去過太多次,而且自己單拖都冇問題!
今次有男人同行,決定向北殺上去,去渡假天堂觀瀾湖過2日1夜!
相信唔少人同我一樣,對於帶小朋友北上番深圳都有一定顧慮,但今次旅程非常舒適.
由於皇崗口岸會有直通程到酒店,所以住九龍嘅桃家就出到太子搭直通車,成人$41,3歲以下嘅阿桃唔駛錢.
到埗先過完香港境再憑車飛上車去皇崗口岸過埋中國境,值得一提嘅係小朋友需要帶齊身份證,回鄉證同Passport!
由太子到皇崗只需要1小時(包埋過關),超級方便呀!之後就可以到關口嘅17號鋪等接駁車,但記得要預先係訂房時預約埋接駁車時間呀!
大概30~45分鐘車程就到達目的地~深圳觀瀾湖酒店啦!酒店大堂寬敞舒適,完全就係嚟度假嘅感覺!
係我搞緊check-in時,酒店職員見到阿桃仲即刻泵左兩個汽球俾佢玩,kids friendly都不得了!
原先對觀瀾湖嘅印象只係高爾夫聖地,但原來已經逐漸轉型做親子渡假聖地啦,最簡單睇間房就知啦!
呢間親子房最吸睛當然係張兒童床啦,阿桃全晚係度爬上又爬落
雖然冇滑梯,但都有準備到玩具俾小朋友玩
仲有個佈滿豆豆梳化嘅reading corner添,睡前故事都準備埋俾你!
親子房就當然照顧周到啦,小朋友需要嘅牙刷,沖涼液,浴袍,櫈仔都一應俱全,連花灑位都專登較矮d方便小朋友用架!
去酒店當然唔少得浸浴缸啦!
出面仲有個露台
個景仲幾靚添
酒店總共有4間兒童房,每間房都唔同特式,除左我地住嘅太空主題,仲有海洋,糖果,森林主題房,有興趣嘅記得預早book,因為超搶手呀!
酒店設施當然唔少得游池啦
呢度更加有2個室外泳池, 分成酒店同會所泳池,但住客係可以用哂2個泳池架!
仲少有地有提供水泡,咁大家帶小朋友嚟玩就咁帶泳衣就ok啦!(仲有浮條同小bb上膊頭嘅水泡添)
可惜我地去時仲未夠熱,只可以去浸下腳
玩到攰可以曬下太陽休息下
環境都好正,唔游水都可以過嚟影下相
健身房對正泳池,超好view
另一邊園景仲有個吊床,有哂蚊帳咁
一家人影張相休息下都唔錯架
酒店入面仲有個康樂中心,除左有小朋友勞作做之外
呢個室內兒童遊樂場都係免費架!
雖然唔算大,但都有唔少野玩架
彈床可以俾小朋友喪放電
場外仲有動力沙玩
仲有d機動小遊戲玩
下晝我地去左酒店餐廳(山景閣)食飯,環境相當優美,對正泳池景,自助早餐都會係呢度食架
午餐以點餐為主,價錢唔算貴,而且全部都有配湯
韓式薄牛肉飯配麵豉湯及泡菜 ¥68
馳名海南雞飯配雞油飯及雞雜湯 ¥82
雞肉好嫩但雞皮好爽口,而且仲去骨
雞雜湯,雞味濃郁,配雞油飯食更香
福建鮑魚海鮮燴飯配燉湯 ¥118
真係有大大隻鮑魚架!
交通同酒店方面介紹完畢,下篇我地就出發去距離酒店僅5分車程嘅(新城)繼續大玩特玩!
我地係官方渠道買package,俾出面賣得更抵架!
#寫出你遊歷 #說走就走 #親子遊


text:
石頭
石頭(粵拼:sek6 tau4),石,或者岩石係一隻或幾隻礦物黐黐埋埋,結合成嘅一嚿嚿固體,天然嘅石可以大體分成三種:火成岩,沉積岩,變質岩.地球嘅最外層(地殼)就係石頭嚟.
分類[編輯]
喺地質學上,石頭跟佢哋含礦物質,化學成分,花紋粗幼,紋理走向,形成過程嚟分類.可以分成火山岩,沉積岩同變質岩.而跟嚿石裏面粒粒嘅大細(grain size)嚟細分,火山岩細分做苦欖岩,玄武岩,安山岩,花崗岩,粗面岩,響岩,脈岩.沉積岩分做頁岩,砂岩,石灰岩,生物岩,化學岩.而由一隻岩石類型變到另一隻嘅叫做岩石週期.
火成岩係由岩槳凍咗之後形成嘅,沉積岩就係啲石頭,沙,泥俾水或冰川移郁,沉底,積積埋埋形成嘅,有時啲沙石撈埋其他嘢;好似生物嘅屍體都會留低痕跡,甚至成棚骨變成石頭,呢啲就係化石.變質岩就係因為地質活動,啲石頭受到大壓力,高溫度令佢喺物理化學上變咗質而形成嘅.
石頭同文明[編輯]
石頭對人類文化同科技有好大影響.早喺二佰萬年前,智人(homo sapiens)同原始人類已經識得攞啲石頭用嚟做架生,武器.直到今時今日,人繼續用石頭嚟整嘢,採礦就係將啲含金屬嘅沙石掘出嚟,提煉金屬出嚟.一笪地方有幾先進就是乎附近有冇同有啲乜石頭可以攞嚟用喇.
文明史將史前分做石器時代,青銅器時代同鐵器時代.火石用嚟點火同造斧頭.雖然喺地球上石器時代嘅文明已經冇晒,石頭繼續用喺起屋同基礎設施.重係而家好多好重要嘅物料,麻石係加工過嘅玄武岩,有磁石同鐵就係由種沉積岩提煉出嚟,喺一啲沉積岩嘅窿窿罅罅就有天燃氣同石油.而玉石(翡翠)喺高溫低壓下形成嘅變質岩處搵倒.重有鑽石同雲石都係.而起樓用得最多嘅石屎,原材料都係石頭度嚟.
人造石[編輯]
而家人類可以造「石頭」出嚟.呢啲石都係裝修物料,現時叫人造石可以係亞加力高分子同氧化鋁合成廚房檯面(Corian 或者 Staron)或者係石粉或碎石加樹脂嘅石板[1].


text:
藝人張致恒(Steven)早前被公開追債,及後他所居住的元朗村屋外遭人貼街招追數,其後他一家四口有傳已著草避人債,與外界失去聯絡.直至張致恒老婆雯雯突然上水,在社交網打千字文回應事件.
Steven老婆雯雯突然於社交網發千字文,首先點名回應借錢給Steven的口靚模Naomi.雯雯一開始感謝對方願意借出2萬元應急,亦為遲還錢致歉.不過她再澄清外間傳聞,指自己一直都未有消失避債,自爆為還錢問去財務公司借錢:「我哋去到絕路已經去咗借財務,去還一半錢畀你先,好抱歉我哋冇能力一次過還清2萬蚊畀你,我哋亦已經承受緊我哋要承受嘅,畀財務貼街招甚至追上門.但係我依家喺呢度答應你,我一定會用盡我嘅能力兩個月內還埋呢1萬蚊畀你.」
又指責對方為追債而騷擾其家人包括她的媽咪:「我嘅家人係無辜嘅,你要嬲要追我哋還錢可以嚟搵我哋一家四口,但係點解叫我哋還錢嘅時候,要用我屋企人嚟威脅我哋去還錢畀你,點解要講到搵人去騷擾我嘅媽媽拎返屬於你嘅錢.」
雯雯亦有回應被指生活富貴,住靚屋兼養狗的傳聞,她解釋所住村屋位置偏僻,租金相對較平,同時雖然有養寵物,但她寧願捱窮也不想棄養.講到買玩具給兩個兒子,雯雯回應是親戚送贈:「我係爭人錢,但係咁樣係咪代表我唔可以生活唔可以生存?我兩個小朋友咁細,係咪就唔可以有佢哋嘅童年?我爭人錢未有能力還,我承認我係有罪,但係我兩個小朋友佢哋點解有罪?」
最後雯雯亦有為老公護航:「一個男人衰鹹濕衰貪玩,係咪就要判佢死刑?既然佢依家咁努力去生存,點解唔可以畀啲時間佢慢慢做番好佢照顧兩個小朋友?大家可唔可以高抬貴手,畀我兩個小朋友可以有一個爸爸,我哋一家四口可以生存落去.」又承諾未來會還清所有錢,絕不會走數.


text:
日本藝能界大型團體AKB48盛產青春玉女偶像,當中有唔少成員退出後便會轉型做演員,有部分會殺入寫真界,以曼妙嘅身段引誘觀眾,好似永尾瑪利亞同金子智美就係好例子,呢兩位AKB48前成員到底邊個最能夠引誘大家呢?依家一齊嚟品評吓啦!
AKB48的確為廣大寫真迷帶來好多青春索女,好似平嶋夏海,平田梨奈等,都係出身於呢個大型團體,至於永尾瑪利亞就係AKB48第9期成員.今年27歲嘅佢以前個樣唔係幾討好,好多人都話佢唔笑嘅時候,個嘴好似鴨嘴咁,予人一種陰鬱唔開朗嘅印象,不過佢並冇因此而自我形象低落,反而更加努力鍛煉令身材婀娜誘人,拍寫真時突出堅挺且彈力十足嘅美乳,以及又圓又翹嘅桃子形美尻,亦因為咁,獲得內衣品牌搵佢做模特兒.
2009年加入AKB48,直至2016年離開之後,主力拍攝寫真,亦參演好多電視劇,最近演出嘅劇集就包括《世界奇妙君物語》.另外,早前佢被封為向日葵公主,因為向日葵公主呢個新創立嘅藝能團體搵咗佢做官方大使.
年齡:27歲
身高:5呎3吋
三圍:34C-23-33
日本寫真天后森咲智美,因為演出風格夠大膽,所以被稱為「日本一情色偶像」,至於金子智美亦可以話不相伯仲.芳齡31歲嘅佢,姊系氣息濃厚,同時散發出一股風情萬種嘅妖媚味道,而且擁有一副豐滿身材,上圍對F奶飽滿且質感天然,比起森咲智美嘅巨乳更加誘人.
佢係AKB48第一期研究生,可以話係永尾瑪利亞嘅師姐.不過,智美嘅發展與瑪利亞有所不同,因為佢成為研究生未夠一年,就決定退團改以個人發展,除咗轉行做演員,亦以寫真女優身份演出,風格極盡挑逗,好多時身上只得布條遮住三點,加上淫靡嘅表情同意淫動作,令觀眾睇到血脈沸騰!好似喺最近推出嘅寫真DVD《ふしだらな女》中,佢着得極少布仲要飛釘,好多粉絲睇完之後都話智美犯咗露出罪,刺激程度令佢哋差啲頂唔順呀!
年齡:31歲
身高:5呎3吋
三圍:34F-24-34
永尾瑪利亞雖然身材夠晒弗,但係可能因為減肥過度,所以搞到上圍縮水,而金子智美就唔同喇,胴體豐滿而唔會有多餘肉地,上圍大腰亦幼,火辣度爆燈!
金子智美喺寫真界名氣響噹噹,但係喺其他界別就似乎唔夠突出,唔似得永尾瑪利亞咁,喺影視界及舞台劇界都有發展,而且亦做出成績,名氣自然勁好多.
若論美貌,永尾瑪利亞都幾可愛,但係平時唔化妝個樣就差啲,至於金子智美媚態十足,但係略嫌面形長咗少少,所以呢個回合就打和啦!
論寫真演出,永尾瑪利亞相當努力咁為大家展露身材,亦試過表演綑綁等激情演出,然而金子智美無論係表情同動作都散發出一股妖媚風韻,吸睛力超強,加上身材火辣無比,所以個人嚟講,都係鍾意金子智美多啲!
撰文:賢


text:
女大十八變!莊錠欣Elkie愈大愈有星味,回港感動到喊
香港童星Elkie莊錠欣於韓國出道,成為CLC女團嘅成員,又出碟又拍韓劇,成績唔錯,韓國觀眾仲好鍾意Elkie喺《富家公子》嘅演出,真係好替Elkie開心啊!20歲Elkie細細個開始就接觸演藝興趣,又學唱歌,跳舞,後來仲做埋大台童星,打造韓星夢,人仔細細已經有咁唔錯嘅成績,真係好唔容易.
早前Elkie就返嚟香港,出席「韓流舞蹈模仿大賽」嘅評審,仲喺台上表演跳舞,獲大批粉絲支持.Elkie話,今次係佢出道後首次回港,覺得:「好神奇,好開心,好似回歸返到屋企咁.」一班粉絲見到佢都好興奮啊!
大家都知Elkie係TVB童星出身,但原來佢成為童星之前,就加入過薛家燕旗下少女組合Honey Bees,細細個已經要上台表演同面對鏡頭,認真唔簡單啊.
而後來Elkie就參演過好多電視劇,例如《怒火街頭》,《公主嫁到》,《老表,你好hea》等等⋯⋯好多套作品都令人印象好深刻,正正係因為佢自然演技加上清純可愛嘅樣子,深得觀眾喜愛架.
原來Elkie想成為韓星都係因為佢嘅偶像李敏鎬:「我好鍾意少女時代,覺得她們不但只靚女,仲唱得跳得,睇佢哋表演就會充滿力量,好羨慕啊.最鍾意嘅韓劇係《繼承者們》,好鍾意李敏鎬,亦好欣賞朴信惠嘅演技.」
女大十八變係真係無講錯架,Elkie愈大愈靚女,而家仲係唔少宅男心中嘅女神.最近Elkie回歸返香港做評審,佢就話因為行程太趕,今次未夠時間去見朋友,但係都有抽時間去海傍行下.
今次返嚟香港見大家,佢覺得好神奇,後來有班參賽者大跳CLC嘅舞,佢仲感動落淚.
問到佢喺韓國有無整下野袋,佢就自爆話曾經喺宿舍親手煮港式美食俾隊友試:「試過整臘腸炒飯,蒸臘腸同埋港式公仔麵俾隊友食!」
而Elkie喺《富家公子》一劇中嘅亮眼演出,就得到唔少韓劇迷嘅喜愛.劇中Elkie就暗戀金旻奎,但金旻奎就對Elkie表示自己將係最後一次幫佢,以後就各不相干,令莊錠欣露出失望嘅表情,仲對金旻奎講:「夢夢唔想就咁結束!」唔知Elkie同金旻奎嘅感情發展最後係點呢,好期待啊!


text:
英國升學心得- UCL Information Management for Business | 將IT同Management結合嘅一科?讀完就前途一片光明?
又有UCL嘅分享呀🤩 今次係Information Management for Business!多謝晒我嘅師妹❤ 究竟讀啲咩? 簡單啲嚟講就係IT & Management! 準確嚟講就係大約~60%Management, ~40%Tech.E.g., Year 1嚟講 Management方面有: Management, Marketing, Data Analysis, Business Psychology 相關嘅課程,Technology相關嘅有Programming (Java), Web development (HTML, CSS, Javascript), Information System (Data flow/management).有啲management嘅courses都會提吓佢哋嗰方面嘅科技發展 ,同Tech掛鈎吓. 普遍嚟講比較多寫report/分析,唔多數學.雖然有tech嘅課程但係入學唔需要tech背景/知識!我就係完全唔識任何programming language入嘅,prof會由淺到深咁教~(其實都唔係好深) *註:上面列嘅courses唔係正式course title,而係概括咗大致嘅課程內容. 呢個course有咩特別? 除咗課程涵蓋得比較廣之外,呢個course最特別嘅係我地有個自己嘅career team!所以如果想搵人商量CV,諮詢出路,可以唔使咁辛苦同所有UCL嘅人爭個career team,預約meeting相對嚟講比較簡單!同埋因為我地嘅career advisor淨係負責呢個course,佢對每個人都比較熟悉,畀嘅advise可能會可以貼合你本人多啲,可以教你點樣好好咁運用你個人同嚟個course嘅長處.亦都因為呢個career advisor負責過咁多個cohort,佢會好清楚我地如果對某間公司/某個position感興趣嘅話可以contact邊個course alumni,佢可以name drop人俾你去connect同問問題.呢個真係好好好好有用!因為佢會慳翻好多你搵alumni嘅時間,而且因為係佢推薦你,成功connect嘅機會亦都高好多,同埋搵在職人士問問題你真係會學到好多好多係網上搵唔到,關於嗰個career嘅野! 點樣有效利用呢個course? 其實呢個course同其他UCL嘅course相比之下並唔chur,如果淨係讀書攞first嘅話我覺得唔係好抵>  <,因為只有個底,個course唔會spoon-feed你,你有咗目標之後要self-motivated同proactive啲!(特別係如果需要專業知識嘅career!如果係business相關嘅career,呢個course其實都算好好咁prep好你啦)) Overall 嚟講喺各個business同tech嘅範疇都有呢個course嘅alumni,出嚟做business相關嘅比較多.根據我地嘅career advisor,我地嘅alumni入過嘅公司有:Big4, GS, JPM, CS, Blackrock, McKinsey, Microsoft, Amazon, IBM, GitHub etc... 常見嘅industry有:consulting, investment banking, trading, marketing, back-end development, programming etc...


text:
羅仲謙讚內地拍戲待遇好
撰文:東方新地
羅仲謙 演《無間道》𦧲飯應
羅仲謙表示自己對上一部喺TVB拍嘅劇集已經係兩年前 (指《潮流教主》),所以好期待觀眾再次睇佢喺電視劇中嘅演出:「尤其係一部咁大嘅劇!當初梁家樹先生搵我,話佢開電視劇,問我有冇興趣同佢合作,我話梗係好啦,我哋呢一輩演員最需要嘅就係機會,當知道係演《無間道》,仲要係類似劉德華嘅角色,我即刻連飯都噴埋出嚟,𦧲飯應啦!」佢又指今次主要故事架構係電影版嘅延續,一開始講蘇麗珊係梁朝偉個女,係講下一輩嘅事:「我係其中一個黑警,所以唔係同劉德華一個角色,係一個新角色嚟.」
無奈做黑警
問到羅仲謙喺《無間道》入面嘅角色算唔算係奸角?佢話:「其實我角色似悲劇人物多啲,因為佢個家庭係有困難,弱勢家庭,畀人欺負,十零歲嘅時候撈家 (羅嘉良) 就睇中呢個𡃁仔嘅情況,好似神仙咁供書教學,培養到佢做警隊精英,幫有黑社會背景嘅撈家做嘢.但其實佢慢慢畀警隊薰陶,真係想除暴安良,但奈何供書教學嗰個義父係黑社會高層.」
國內機會多
講到近兩年羅仲謙花多咗好多時間喺國內工作,喺香港嘅時間相對少咗,羅仲謙表示:「呢兩年係嘅,因為內地有機會,待遇亦都比較好,我就會嘗試,好似依家TVB有好多合拍劇去幫旗下嘅artist提高知名度,進入大陸市場,將來大家都會有機會拍好多合拍片或者大陸嘅製作,我只不過係早少少去嘗試呢一步.」問到羅仲謙對返國內拍戲有咩體會?佢話:「待遇好好!我返去拍劇,衣食住行都有專人照料,甚至去到山旮旯拍外景,佢都唔知點解可以變到間房出嚟畀你,有埋空調,梳化,床,喺山旮旯喎!所以待遇其實係好好.」
TVB演員距離近
羅仲謙又感慨表示:「我自問好好彩,早幾年喺香港拍戲,由小角色開始,跟住到入TVB慢慢做,知道好多嘢唔係應份,亦都有捱過,有時我會同國內嘅演員分享我喺TVB嘅經歷,平時我哋嘅戲服係自己去攞,拍完要自己登記,因為驚第時連戲著錯衫,飯係要自己去攞,無論地位幾高嘅演員甚至幕後,都係一齊食飯,但大陸就唔同,係分開食,有好處有唔好處,可能有啲演員係需要拍完之後有好大嘅空間去休息,同樣可能令演員之間距離感遠咗,TVB有個優點,演員之間距離近,親切,係一種外面取代唔到嘅感情,所以返TVB拍係好玩嘅,尤其係我哋同輩嘅演員,大家都經歷過,做晒主角,返到去有另一種嘅體會.大家成長咗,再拍群戲,火花又唔同咗.」


text:
小編哈利帶咗呢支 Custom 結他翻屋企之後一直都無好好咁認真錄一次音,可能係未到覺得自己可以錄音嘅 Standard,或者編寫咗一份好好嘅譜,搞到每次有同學仔問親我支結他係咩聲,我都唔知點答好.But the wait is over!終於完成了一次感覺幾好嘅 Take 了
話說某日係偶然嘅情況下,執起咗支本身被 Tune 咗 Drop CG Tuning 嘅結他,跟住就無意中就憑感覺彈咗一段仔,點知就被客人同埋同學仔聽到,仲問小編我拎譜,咁返屋企之後就拎起支結他彈,發現原來呢個甜到糖尿病嘅 Tone 係得去呢支結他 Present 得到,於是就覺得應該要好好咁錄一小段.
至於點解要叫「小家碧玉」呢?其實我第一次聽到已經非常著迷,第一次聽完已經有種翻唔到轉頭嘅感覺,又唔大聲但係又好好聽,好有一種文質彬彬大小姐嘅味道.係之後換結他嗰陣試咗好多唔同品牌嘅結他,都覺得差咁小小嘢咁(係嗰一刻先發現自己原來鍾意極度 Unbalance 同有個性嘅木結他).於是係苦苦哀求嘅情況下,最後前主人好唔忍心咁讓咗俾我,再次係度多謝前主人割愛,希望我拎到呢種聲音無辜負你(唔好再發牢騷啦,最多多啲帶嚟俾你彈下 lol).
叫得「小家碧玉」當然唔只咁簡單,呢個時候就帶小小木頭嘅知識比大家了.一般 Spruce (雲杉木)都會發出比較穿透力強嘅聲音,但其實都有例外.就好似我呢塊 Lutz Spruce 咁,佢係 Sitka 同 Englemann 嘅混種,密度相對上無咁高但係又保留咗個種潤滑嘅中高音,所以個爆發力唔算好高,但係個高頻就會比較甜.配合埋最世界上貴嘅玫瑰木 - 巴西玫瑰木所帶嚟嘅 Blooming 同 Reverb,加強咗個音色個延伸性同中頻嘅回音.所以其實佢一開始真係好難操控,因為係第五格打後,佢係你意想不到嘅位置突然彈多下延音(後尾先知到係巴西玫瑰木獨有嘅 Blooming Effect, 即是係個音 decay 就消失個陣會有多下音走出嚟, 可以聽下啲 Slide),就好似 86 咁要開到某個轉速先會發揮到極致嘅感覺,極度有性格,所以同時都練到自己以後嘅右手拎聲都非常習慣拎得偏柔.
最後,呢個版本其實都好跟 Feel 隨心彈,無咩特別係樂理 Voicing 雕琢上,所以可能同原曲/份譜有小小出入(戴翻頭盔先).樂譜已經放咗上 .Pro,希望大家鍾意呢個 演繹,又彈得開心.


text:
Weekend嘅時候你哋鍾唔鍾意出去行市集呢?其中一個定時喺假期或者節日都搞市集嘅D2 Place,大家有冇好好行吓附近嘅荔枝角/長沙灣有咩黃店食呢?今次去咗平時勁長人龍但keep住都有人排隊嘅cafe:contrast!由於喺正路邊,餐廳外牆又係大玻璃窗,所以環境都好光猛;座位都隔得算開,有普通方型木餐枱之外,仲有啲圓枱仔,整體設計都好舒服.而食物同飲品質素亦都好有驚喜,特別想同大家介紹個酸種麵包!玩上Pama Ham同新鮮無花果,外表同味道都一流!
contrast: 無花果巴馬火腿忌廉芝士酸種包 HK$82
上面呢份Sourdough真係好出色,麵包有手板咁大塊,上面鋪滿咗沙律菜,巴馬火腿,新鮮無花果同埋忌廉芝士.味道因為有巴馬火腿同cream cheese嘅鹹味,所以好開胃,而無花果甜甜地就中和到個鹹味,加埋個麵包外皮勁脆,麵包硬身帶酸味,整體唔會覺得太鹹,好好味!
contrast: All Day Breakfast HK$102
All Day Breakfast有兩片竹炭多士,牛油果,炒蛋,兩條脆皮腸,烤大啡菇,沙律菜,份量都相當大.竹炭多士烘到邊位好脆,放啲炒蛋同牛油果上去夾埋一齊食超滿足!個大啡菇畀多士遮住影唔到,但都好大件,味道都唔錯.
contrast: Honey Lime Soda /w local honey HK$50
contrast: Dirty HK$40
contrast 地址
荔枝角其他黃店
好味又足料嘅水餃-甜記餃子 味道好份量足嘅Burger-Hero’s Friday


text:
2010年9月30日 星期四
金源小館
我個人覺得灣仔區既食肆俾人既感覺都係好高級,但係其實都好多平民化既食肆的,係灣仔大王東街就有一間極度平民化既小店,環境同出品都有著香港人坐大排檔既特色,而且價錢十分便宜.呢度有一道菜式,響譽三十年,就係山東燒雞.
呢到既山東燒雞非常入味,雞肉鮮嫩無比,塊雞皮實在非常吸引,正正因為好多人怕肥,唔敢食,只可以嘆他們走寶,加上那個蒜蓉豉汁,非常美味.另一個好好味既餸就係香醋骨,十足十以前屋企煮既味道,好有屋企feel,酸甜味道剛剛好.
一睇到呢碟叉燒炒蛋就知吸引啦,仲有好多蛋汁黏住,一食落口就知嫩滑,有d蔥花吊下味.椒鹽骨鑊氣夠,夠香脆,唔太咸,可以用黎送飯.個肉餅蒸得火喉剛剛好,有D馬蹄粒增加口感.
下圖既金沙蝦,表面好吸引,但係都係覺得金沙蝦都係細細隻好食,成大隻都係差少少,雖然蝦肉結實,但太大隻要剝殼,哂左D金沙汁.梅菜扣肉既梅菜好味,扣肉唔太肥,不過都好好,肥瘦相間,一舊好靚既五花腩,整得好,真係好鬆化.咸肉炒四季豆表面睇黎好似叉燒炒,不過慢慢食落係食得出係咸肉既.
黎到呢到食飯,除左食飯之外,一定唔可以錯過佢地自家製冒甜品,有好多既,最出名既係木槺布甸,不過我就至愛佢既係焦糖雞蛋布甸,味道好正宗,焦糖唔太甜,但係同個布甸好夾,除左呢兩樣外,佢既榴槤雪糕都好多人叫黎食架.
呢間食肆我會不斷黎食,因為平靚正,lunch黎食又平,又夠飽,晚飯都唔錯,只差在環境上,十分殘舊.
地址:灣仔大王東街3號地下
訂閱: 張貼留言 (Atom)


text:
「貓咪」
香港好多人其實都有養貓,而係我認識我老婆之前佢已經收養咗我家嘅大哥,所以可以話見證著我哋兩個由拍拖,結婚到生仔嘅歷程!其實貓一般嘅壽命平均大約係十二歲左右,因為貓由九歲開始就已經進入老年期.不過其實大哥點睇都唔似係一隻老貓,因為佢仲好跳跳紮紮,成個小朋友咁.當然佢都有返咁上下年紀,所以有啲老人病亦都唔出奇,最緊要都係佢食得,瞓得,玩得就夠了!
「生日」
我諗如果我一講貓仙人嘅話好多人會以為我講龍珠入面嘅其中一個角色,其實我講緊嘅係我屋企嘅大阿哥.今日佢又大一歲啦,如果用貓齡去計算嘅話,今年佢已經係七十六歲嘅老人家.雖然郭大少出咗世之後我哋少咗好多時間陪佢,但係佢真係好錫細佬,不過大部份時間因為佢怕咗佢,所以一見到細佬就已經閃人.而郭大少都好鍾意佢,一見到佢就好興奮,甚至走去搵佢.希望你可以繼續陪伴我哋左右!
「大佬」
有時夜晚有大佬陪我做嘢真係幾好,佢會靜靜咁係側邊瞓喺度,又唔會打擾我,除咗肚餓問我攞嘢食之外.而大部份時間都好乖,一到冬天我哋開暖風機佢就自自然然識得去霸位.但係有時唔知佢係唔係發我哋脾氣,間唔中就走去某啲位痾尿.不過依家真係少咗同我哋瞓,因為郭大少係房瞓覺,怕有時會整醒佢.希望遲啲等郭大少大多少少嘅時候,佢會好似以前咁同我哋一齊係房到瞓啦.
Also published on Medium.


text:
今日係我入嚟呢間公司嘅一周年,估唔到team leader會記得,佢仲請我食lunch,其實喺度做嘢真係幾開心,可能同事年齡都比較接近,大家有好多共話題,不過我一年前差啲就想直接quit咗份工唔做.
當時返呢份工嗰陣,我上一手同事仲未走,公司為咗等我易啲pick up,特登預留一星期畀新舊同事交接,但嗰個星期真係好難捱,因為上一手同事根本唔肯教我任何嘢,而且對我嘅態度好差,我到而家仲記得條女叫Amanda.
「嗱,呢部係影印機.」
有邊個會認唔到一部影印機?但佢完全冇講print嘢要入staff number等細節,後來仲叫我去影印,好在有人見我戇居居企喺度唔識操作,主動行埋嚟教我.
「嗱,呢個X drive,呢個Y.」
我問過呢啲drive有咩分別?Amanda話冇分別,其實冇又點使分開唔同drive呀?不過我始終唔可以坐喺度等人餵,結果就自己研究,請假form喺邊,claim form喺邊,逐個逐個file睇囉,唔使下下等人教既.
新入行,咩都唔識,有啲嘢唔係齋睇就明,或多或少都要開口問,而每次問親Amanda,佢事無大小都會一句ban埋嚟:「唔知喎!唔好問啦!唔得閒教你.」作為新人,唔通返咗一兩日工就同人嘈交兼投訴咩,唯有忍下囉.
最嬲係佢對其他同事笑晒口好多嘢講,對住我就好似殺父仇人一樣.
Amanda仲試過大大聲講:「教過你啦!又唔記得!」特登畀其他同事聽到,但其實佢真係完全冇教過我,平時仲對我呼呼喝喝,坦白講當時好想辭職,反正都係一日通知.
不過我覺得其他同事又好似冇乜嘢,所以咬緊牙關死捱,卒之畀我捱咗一個禮拜,捱到 Amanda走,然後我再慢慢從頭學過,好彩其他同事之後都肯教我.
做耐咗,我都好老實同其他同事講返之前嘅事,佢哋話Amanda份人不嬲都係咁,所以當初扭屎忽花話要resign,team leader一句都冇留,仲祝佢前程錦繡.
原來Amanda辭職後兩星期,曾經向team leader講想留返低,不過公司嗰陣已經請咗我,如果留Amanda,咁樣對我好不負責任,因為我真係辭咗份工跳槽.
同事仲話,其實Amanda以前都係咁樣對其他人,只係我嚟到之後,Amanda對佢哋多咗笑容,好似特登想孤立我,特登想迫我走,其他同事一早有同感.
我唔知Amanda嘅性格係對任何人咁樣,定係一心想我走,然後自己留返低,甚或後悔resign,所以遷怒我呢位新嚟嘅同事,不過點都好,工作上真係唔應該咁樣畀hard time人,慶幸自己心理質素仲可以承受到,否則我同呢間公司隨時擦身而過.
投稿讀者:Sin Yee
🧐 曾經有段稿都提及過上手同事黑口黑面,不過呢單就係有內情,同Amanda嘅情況完全唔同
https://hkofficedaily.com/?p=12699


text:
之前考過大家一堆冷門卡通人物嘅名,睇你哋留啲cm,勾起晒毛毛啲童年回憶呀!所以毛毛今次加碼,搵返一堆同一間公司出品嘅卡通公仔,同大家認下當年用人氣搶晒我哋啲零用錢嘅犯人呀!
烘燶麵包
仲記唔記得呢個木口木面嘅包呀?佢背後有個好悲慘嘅故事㗎⋯⋯人哋本來係個優質靚紅豆包嚟㗎嘛,點知因為一次意外烘燶咗,變咗賣剩包呀陰功!
雖然佢個故仔好慘,但係反而令佢喺香港好受歡迎㗎!嗰陣聽啲朋友仔講,最鍾意係佢成日諗計扮返做個靚包呢份毅力同嗰啲搞笑嘅舉動喎~
趴地熊
嗚⋯⋯你哋班貪新忘舊嘅人⋯⋯淨係識鬆弛熊同梳乎蛋得啦?講懶,趴地熊可以話係懶系卡通公仔嘅始祖呀!呢隻扁踢踢,軟綿綿嘅熊貓仔,唔多鍾意講嘢,熊如其名就係鍾意趴喺度⋯⋯
點解咁得人鍾意?因為每個人最大嘅願望咪臭係可以懶下囉⋯⋯
黑白豬
呢個簡直係毒L最痛嘅回憶呀!是咁的,話說呢兩隻豬其實係一男一女,所以當年好多情侶都會一人一隻咁掛住,仲要黑豬白豬咁叫對方,夠喇!你哋有冇諗過毛毛唔想聽呀!每次行過文具舖見到黑白豬,就好似嘲笑緊毛毛永遠唔會有人同我一人掛一隻咁呀⋯⋯
點心貓
叫點心貓真係好似唔多準確,因為呢隻貓貓好叻豬㗎,扮咩嘢食都得,點止扮點心吖,扮漢堡又得,扮壽司又得,得咗!嗰陣佢仲出咗好多可以換衫嘅扭蛋,公仔,可以將隻白色貓貓塞落唔同嘅食物衫度?㗎!當年毛毛就係食少咗好多點心嚟奉獻啲零用錢畀點心貓⋯⋯
爆炸狗
當年呢隻狗狗又係唔知點解咁紅㗎,啲妹豬又要話佢樣衰,但又要爭住買嚟玩喎,出啲玩具同點心貓差唔多,最主要嘅玩法都係掹佢個爆炸頭出嚟,換做其他髮型囉~毛毛想當年都好似有過一隻㗎,但係最後玩到佢個假髮唔見埋呀⋯⋯
栗子人/甘栗小子
講起食,呢間公司都幾鍾意將啲食物變做卡通公仔㗎喎,好似呢粒粟子人咁,有段時間成日見到學校啲女同學買佢啲精品文具,仲好開心咁喺度話佢個殻除得出嚟㗎!其實毛毛件衫都除得出嚟啫,點解冇女同學對我有興趣㗎呢?
蜜柑人/蜜柑小子
其實佢望落個樣咪又係同栗子人差唔多,喺個蜜柑上面加返一樣嘅眼耳口鼻啫⋯⋯
不過後尾先知原來除咗蜜柑仲有檸檬,柚子同其他角色㗎!同埋點解望落同栗子人咁似,原來係因為佢哋都係出自鬆弛熊嘅作者手筆!唔怪得而家唔得閒畫返呢兩隻角色喇⋯⋯淨係畫一隻鬆弛熊都夠搵啦!
芝士家族
現實世界都有咁多款芝士,咁卡通入面嘅芝士有成個家族都好合理啫~不過以毛毛當時嘅智慧,除咗芝士阿爸阿媽同粒BB芝士,幾乎完全分唔到邊隻打邊隻呀!
其實點解要停出呢款卡通公仔呢?而家啲人咁鍾意芝士拉絲,如果出返呢隻公仔一定好好賣啫!
啤酒人/啤酒小子
嗱嗱嗱,根據政府「未成年咪掂酒精」呢個偉論,呢隻嘢應該要十八禁啦!居然畀我哋啲咁天真無邪嘅小朋友咁細個就接觸啤酒喎!仲要整到佢咁可愛,分明係引人犯罪㗎啫!
優柔貓
呢隻貓相對其他卡通人物,好似好神秘咁,唔係好知佢個背景,但係因為佢畫風有日本特色,加埋個感覺好有詩意,所以當年都有好多少女捧場㗎.
其實呢間公司出過嘅卡通人物又點止咁少吖?不過近年佢哋好似主力捧角落生物同鬆弛熊,同埋keep住出新角色,所以都好少見到上面講過呢堆卡通公仔出嘅精品喇,唯有摷下櫃桶底,睇下執屋嗰陣有冇留返佢哋啲嘢喺度啦⋯⋯
封面圖片及資料來源:Greencamel,こげぱん,紀伊國屋書店,Gothics Love音樂論壇,Guirky,desuu-ka./Tumblr,San-x官方網頁,優異論壇,Yahoo! Blog Japan


text:
(圖片來源:金融科技博覽展)
大家有冇去參加2019年11月29號,喺世貿中心舉辦嘅「金融科技展」?
其實集比亦以唔一樣嘅形式去參加呢個展覽哦!
如果你有注意到中華郵政參展人員頸上掛嘅得意識別證,唔好懷疑,嗰個就係集比同中華郵政嘅合作商品.
覺得識別證好普通?
咁你就大錯特錯啦,佢就一啲都唔普通!
今次集比小編要介紹大家嘅係結合叉電,證件套仲有掛繩於一身嘅三合一叉電線,同時揭開中華郵政合作嘅精彩故事,而家就嚟睇下啦!
「希望百工百業都可以輕鬆方便咁用」
金融科今次為咗參展準備嘅宣傳禮品,喺品項選擇其實都大有意義!
配合「感應式VISA卡」嘅科技方案同宣傳標語──「智慧消費更便利」,郵局揀咗多功能訂造叉電線,為嘅就係希望大家可以唔伯受限手提電話嘅廠牌規格,更方便,更輕鬆嘅叉電.
但其實三合一叉電線種類繁多,當初喺決定品項嘅時候,中華郵政覺得普通嘅叉電線太短,加上想要有更多功能可以搭配使用,於是乎叉電線卡套組就出世啦!
品項唔變,只係改變種類,將叉電線嘅使用範圍再擴大,同卡套結合,變成證件套嘅形式!
叉電線喺設計上加入信鴿元素,數量好多,每一隻嘅衣著打扮都唔太一樣,象徵住唔同職業,百工百業,亦說明郵局想將VISA科技推廣到社會每個角落嘅目標.
負責呢次合作嘅J業務話,呢個禮品除咗宣傳用以外,其實同時亦係員工禮物.
郵局嘅內勤員工本身就有要用證件套嘅需求,所以叉電線結合證件套嘅禮物組其實相當實用,唔單止可以放工作識別證,平常都可以放八達通.
無論係VISA金融科技,定係叉電線,兩者嘅思考角度同目標都係一樣──希望百工百業都可以輕鬆方便咁用.
「就算係同色號,都會有兩種顏色!」
就算同樣都係綠色,但喺唔同質料上就會有唔一樣嘅顏色.
業務J表示,宣傳禮品嘅顏色調整可以話係今次合作案中最麻煩嘅一點!
皮卡套同叉電線上嘅綠色睇落去要統一,但色號如果都用一樣嘅話,印刷呈現出嚟嘅顏色反而係唔同嘅綠.
因應唔同質料嘅特性,最後集比決定分開調色,以肉眼多方面確認,將色號作為輔助,仔細咁將兩邊嘅顏色一個個調整到同對方最接近,先唔會突兀,前前後後用咗唔少心力同時間,最終呈現郵局認可嘅綠色.
「最好嘅回饋就係直接用!」
問起今次合作開心嘅地方係邊?
J業務笑住話係當佢行入郵局嗰陣,見到郵局嘅人真係掛住集比製作嘅證件套,親眼見到,更加直接感受到禮品被做出嚟後真正使用嘅感動.
同郵局印喺嘅叉電線上面嘅唔同小信鴿,由集比製作嘅禮品,今日亦喺呢個社會嘅某個角落同大家共存!
你都有想製作嘅員工禮物?
冇idea?唔知道做咩先好?呢啲都唔係問題,歡迎嚟集比諮詢.
集比一定會幫到你.


text:
無論邊個階段嘅畢業都喺人生中嘅里程碑,一段旅程嘅結束代表要邁向下一個全新嘅領域,唔知點表達自己嘅祝賀,畢業禮物就扮演住好重要嘅角色,喺咁多嘅禮物當中究竟點嘅禮物內容先可以脫穎而出?
畢業禮物並存傳統同流行
送禮嘅形式可以從傳統同埋當下流行落手.好似喺好多學弟妹會揀有學校logo嘅禮物,例如:鋼筆,USB手指等等,呢種就算畢業之後都會經常用到嘅野,令收到嘅人每次見到都會懷念番對母校一次.另外訂製USB 手指亦都喺最近好流行,可以根據自己嘅設計草圖同埋質料嘅嗜好,製作符合畢業生嘅USB 手指,特殊造型除咗吸引目光之外,訂製USB 手指嘅深層意義就喺:將美好嘅回憶永遠save喺入面.
另外,由於唔肯定對方嘅品味,可以揀偏向大眾接受或者當下最流行嘅野,訂製收納袋就喺當中一個好好嘅選擇,無論喺文青風格嘅帆布袋定喺容易帶嘅箱上袋,都喺好多人喺詢問禮物推薦時最受歡迎嘅項目之一,響應膠袋自費,收納袋可以算喺每個人都要有嘅野,而訂製收納袋嘅關鍵喺於可以印上自己嘅LOGO或者文字,令再普通嘅日常用品都可以變得獨一無二.
除咗實體禮物之外,一張親手寫嘅卡片或者一個特別嘅驚喜飯局都會喺令人印象深刻嘅畢業禮物,記得諗今年嘅畢業禮物要送啲咩嘅同時,亦都要好好珍惜同學長姐相處嘅時光!


text:
我知道媽媽們係生完b之後呢都會有個共同嘅問題,就係點先可以修反個肚腩,改善反同修復腹直肌分離.好彩我有個媽媽friend推薦咗我去Perfect Shape必瘦站做一個叫EmSculpt嘅療程,so far效果真係好正,一定要比多啲媽媽知.
因為我本身都係少肥底,所以我係一直都好擔心我個身形.去Perfect Shape之前我以為生完之後都唔會漲得去邊啦,所以就好懶,仲大緊肚個陣咩點做運動,基本上都無理過個身體.點知而家生完之後個吐腩真係好大,啲肉又鬆,積聚落嚟咁耐嘅脂肪真係好難搞.買咗條收腹褲諗住可以慢慢改善下啦,但都真係無咩用,夏天著住又侷促又辛苦喎.都有試過做下瑜伽,改善飲食習慣咁嘅,但因為始終我都係反office工啦,放工反屋企又要睇b,24個鐘真係唔夠用.不過今次真係要多謝必瘦站,比反啲自信心我.
去必瘦站做treatment之前都有做下功課先嘅.睇過必瘦站公司同EmSculpt啲簡介先發現原來都有好多人去過做,效果都係好顯著,好多都positive feedback.我一睇到佢寫住一個完整療程要做4次,每次都只係20-30分鐘就即刻呆咗.咁短時間就做到咁多嘢!?真係啱晒我呢啲新手媽媽.最吸引到我去Perfect Shape做EmSculpt嘅位就係佢唔單只係可以減脂,仲可以做到增肌嘅效果.無錯,係唔洗狂操狂做運動都可以有muscle.我同我啲朋友講佢地都唔信.做research個陣我仲睇到連我最鍾意嘅荷里活明星Drew Barrymore都有做過EmSculpt!真係好興奮.
咁都等我略略講下EmSculpt係點work先啦.去必瘦站搵治療師做consultation個陣,佢好有耐性咁同我講解treatment背後嘅原理.原來EmSculpt係用咗HIFEM高頻聚焦電磁波技術,將啲電磁波集中係肌肉位置,接刺激到啲運動神經細胞,迫佢哋自己郁自己‘做運動’,係減脂嘅同時仲做到增加肌肉量嘅效果.必瘦站治療師仲話30分鐘嘅療程係可以做到差唔多成2萬極限肌肉鍛鍊.姐係好似不停做深蹲呀仰臥起坐咁,不停燃燒脂肪.呢啲效果真係普通帶氧運動做唔到㗎.必瘦站嘅EmSculpt treatment可以連最難搞嘅位,例如大脾內側,都可以做到.美國FDA同歐盟CE認可,必瘦站治療師仲話比我知有醫學報告back up嘅,真係好放心.
療程其間我只係需要訓係到,過程完全無刺痛嘅咁覺.最開心係效果係即時睇到,唔洗話等幾個月之後先見效,比起傳統凍脂effective.我都有同治療師講我要放工反屋企睇bb,所以療程時間都可以flexible,係最近我嘅必瘦站做療程.療程時間又短,對於我呢啲新手媽媽嚟講真係perfect.必瘦站治療師講解係100%無副作用,唔痛又無傷口.EmSculpt療程之後效果可以keep都一年,咁當然我都唔可以懶,一定要做反少少運動同食反健康啲啦.不過我真係好impressed,必瘦站EmSculpt療程唔單單話係溶脂燒脂咁簡單,仲比咗啲以前唔全在嘅肌肉我.諗起都開心.我而家個肚係好明顯細咗,連條腰嘅線條都反埋嚟.鬆咗嘅肚皮比以前緊反好多,效果比起束腹帶都明顯好多.到而家我都係咁多謝我個媽媽friend介紹咗Perfect Shape必瘦站比我,佢哋嘅治療師都好專業,又細心.個肚腩細咗仲另我同bb玩得輕鬆咗添!


text:
見到越來越多香港人都開始投資加密貨幣,港究專員都十分欣慰.畢竟港究專員喺今年嘅牛市之前,已經開始為大家介紹咗唔少嘅加密貨幣產品,希望有幫大家賺到錢啦~但加密貨幣畢竟係一樣風險極高嘅產品,唔單止幣價波動好大,以往港究專員為大家介紹嘅無論係簽賬卡,或者係交易所,雖然都可以擺低加密貨幣,但或多或少都會有啲安全隱患,譬如發卡銀行破產啦,黑客入侵交易所啦.雖然港究專員為大家介紹嘅呢幾間出過事嘅公司,都非常為客人負責,但始終雞蛋唔好擺晒喺一個籃度,如果想大額投資加密貨幣,點都需要一個冷錢包,錢點都係擺喺自己銀包最安心,穩陣.
之前港究專員就為咗大家介紹Ledger冷錢包啦,雖然依家仍然係最主流嘅產品,可以好好保護你嘅財產.但近日出現過個資洩漏嘅事故,好多讀者對佢信心低咗,想問吓有無第二隻揀,所以港究專員就為大家搵到第二個選擇,今日我哋嘅主角Safepal啦!
未睇過Ledger呢篇文嘅讀者建議都睇吓,入面港究專員為大家介紹咗冷熱錢包嘅分別,都係幾重要嘅Concept架.
文章目錄
Safepal點解咁正
呢度港究專員先為大家簡單介紹撳一吓可以睇詳細介紹SafePal嘅幾個優點,點解會為大家推介SafePal.
Binance係目前全球最大嘅加密貨幣交易所,正所謂樹大好遮蔭,Touch wood講句,有咩冬瓜豆腐發生,點都有個大佬睇住啦,你話係咪.
SafePal設計嘅獨到之處,就係佢可以完全無任何網絡功能,甚至連藍牙都無,但又可以好方便嘅同熱錢包配合.個原因就係因為除咗按鍵之外,SafePal仲配有攝像頭,可以好似Payme咁利用QRcode射幣.同時,SafePal擁有獨有嘅自毀功能,如果設備檢測到有硬件或者軟件攻擊,就會自動擦除錢包內嘅密匙信息,完全斷絕咗黑客入侵嘅可能.事後只需要透過保存好嘅密匙就可以輕鬆回復返.
SafePal前排宣佈發幣SFC,詳情可以去官網了解吓,喺熱錢包完成指定任務就可以領取Token.雖然目前仲未知值幾錢,但點都應該參與吓,慳啲買錢包嘅錢都好啊~
SafePal熱錢包介紹以及教學
透過SafePal熱錢包可以玩唔少DeFi產品,主流嘅以太坊同幣安鏈項目都支援,相對於MetaMask係比較適合新手掌握嘅,同時獲取SFC Token嘅任務都係要喺呢度完成.由於DeFi產品嘅風險較高,DeFi嘅核心價值都係Do your own research,港究專員就唔為大家教學啦.呢度港究專員會為大家介紹吓點樣開戶以及簡單介紹吓任務.
第一步,掃描QRcode,或者自行去Google Play / Apple Store Download SafePal App.
推薦碼:ZBYMT5
留意註冊時並唔需要填寫推薦碼,喺做任務時再填寫.會提高0.2嘅Share
(撳吓上面嘅圖可以放大睇詳細教學~)
SafePal冷錢包介紹及教學
如前文所講,SafePal設計嘅獨到之處,就係佢可以完全無任何網絡功能,甚至連藍牙都無,但又可以好方便嘅同熱錢包配合.個原因就係因為除咗按鍵之外,SafePal仲配有攝像頭,可以好似Payme咁利用QRcode射幣.同時,SafePal擁有獨有嘅自毀功能,如果設備檢測到有硬件或者軟件攻擊,就會自動擦除錢包內嘅密匙信息,完全斷絕咗黑客入侵嘅可能.事後只需要透過保存好嘅密匙就可以輕鬆回復返.
呢度畀大家睇一條官方演示嘅片,就可以睇到SafePal有幾方便好用啦!
由於目前SFC Token有任務係購買冷錢包可以claim成50粒,雖然未知日後仲會唔會有,有嘅話會有幾多,但獎勵採取先到先得,想要獎勵嘅要快手啲.就算無Token獎勵,僅售USD39.9嘅SafePal都係一個CP值十分高嘅產品,盡快選購啦!
注意:如果收件地址為香港,請填寫收件人的中文全名,否則物流公司會拒收包裹.感謝理解!
FAQs
點解需要一個冷錢包?
雞蛋唔好擺晒喺一個籃度,如果想大額投資加密貨幣,點都需要一個冷錢包,錢點都係擺喺自己銀包最安心,穩陣.
使用SafePal有咩注意事項
一定一定一定 (講三次) 要好好保存助記詞 (recovery phrase) 錢包唔見咗唔可怕,但唔見咗助記詞嘅話無人可以救到你,所有嘅加密貨幣都會唔見晒.建議大家手寫好,跟住擺入屋企保險櫃或者其他你覺得安全嘅地方,最好唔好就咁簡單影相擺手機啦!
點解我見唔到SFC Token有任務可以做嘅?
SFC Token採取先到先得嘅制度,可能已經做完晒了,不過唔需要擔心,SafePal不定時仲會有新任務嘅~
想靠加密貨幣搵額外收入可以去睇吓港究專員嘅各樣推介:
(一路上網一路賺錢系列)CryptoTab – 專掘加密貨幣嘅Browser
(網絡安全必備)想唔洗VPN都可以有加密鏈接仲可以搵下錢? Brave Browser啱曬你心意
Celsius Network—每個禮拜派息嘅加密貨幣收息平台
想了解其他加密貨幣交易所?歡迎睇睇我哋以下文章.
(Bitcoin都可以收息?)最大交易所幣安Binance註冊教學及旗下收息平台幣安寶介紹
之前我哋港究專員都介紹咗加密貨幣簽賬卡Wirex卡以及CRO卡,歡迎收睇.
注意:加密貨幣價格有時會大幅波動,價格可升可跌,投資涉及風險,更可變得毫無價值.投資前應先閱讀有關產品的發售文件,財務及相關的風險聲明, 並應就本身嘅財政同需要詳細考慮投資是否切合本身特定嘅投資需要.
如果想分享 / 更快收到各種優惠著數,歡迎加入我哋港究Telegram討論區.最新消息,我哋最近仲新增咗多個 Kong’s Cult 最新文章Telegram Channel,只要Join Channel,每逢有新文章出爐就會同步收到,勁方便!!仲有唔好漏咗Follow Kong’s Cult嘅 Facebook 同 Instagram 專頁啊!你哋嘅支持同意見絕對係我哋港究專員繼續發掘著數嘅動力,下次見!


text:
事件我已經詳細講過,唔再講多次.只係回應幾個問題.
1.線下交易
有紀錄顯示幫我call車朋友的確係喺滴滴平台搵到司機,滴滴嗰邊亦證實司機有發佈過同程紀錄,但後來刪除.
點解會變咗私下付款係因為司機要求,call車嘅大陸朋友其實係朋友嘅細妹,一個普通乘客唔識呢啲程序,鬼知咁樣會無保障,而且司機要求線下交易喺大陸係好常見,啲人以為俾現金無乜分別,司機要求咪照做.
至於點解司機會咁要求,通常就係因為唔想同平台分成,所以唔係乘客貪小便宜,而係司機貪小便宜.
紀錄顯示係司機要求分開付款
2.滴滴回應
滴滴話線下交易佢哋唔負責.問題係點解會出現咁多線下交易?呢個明明係滴滴嘅漏洞嚟,我喺香港call咁多次車,從來無司機要求線下交易.而喺大陸,就有好多人曾經試過遇到司機要求線下交易.
例如滴滴之前單姦殺案,涉事司機都係用線下交易呢種手法,喺姦殺發生前一日,有個女仔坐涉事司機嘅車,發生咗同我相似嘅事,最後成功逃走,但第二日就發生咗姦殺案.
3.司機監管
啱啱諗起一樣嘢,之前記者問我時未諗到,就係我懷疑當初朋友喺平台搵司機嘅時候,搵到嘅唔係司機,而係司機隔離位扮乘客嗰個.因為後來我叫老豆打電話救我嘅時候,明明我俾嘅係司機電話,但接聽嗰個就係司機隔離條友.
姐係你call車,就算跟足程序,接你單嗰個都未必係載你嗰個.
另外,我發現滴滴除咗兩單著名嘅姦殺案,仲有好多單犯罪案件,包括另一單虐殺,綁架,性騷擾......
報出嚟嘅已經好多,無報案嘅仲有幾多自己諗.
4.恐嚇事件
我講出經歷後受到大量騷擾,琴日收到騷擾電話,連日來一直有大陸人恐嚇我,話要傷害我性命,打斷我隻腳等,搞到我精神差唔多崩潰.
佢哋一邊話我唔返大陸報警就等於講大話(但我明明有咁多證據),一邊就話我夠膽再去大陸就傷害我.我知道大陸有好多人已經知道件事,佢哋認得我,見到隨時可以買起我.我本身今個星期會返大陸報警,但而家唔敢返,我坐黑車都大難不死,唔想就咁無咗條命.同埋我回應埋今次事件嘅嘢以後會徹底收聲,唔會再講任何關於政治嘅嘢.
最後,唔好問我點解咁蠢坐滴滴黑車,嗰下買唔到高鐵票又唔識搭咩車,我都好後悔,不過更加後悔係講咗件事出嚟,令自己再次陷入險境.
(五毛可以繼續話我係作嘢,你覺得安全你咪繼續搭,我唔阻你.)


text:
農曆新年假期,友人喺日本沖繩帶番嚟嘅手信... 2014 年激新產品 - Sanrio characters 紙巾.
每一大包紙巾共有 16 小包,每小包都會印上唔同嘅公仔,當中當然係會有重複啦!經友人細心揀選,凡係可以搵得到 Pekkle 『蹤跡』嘅紙巾包,都掃咗番嚟比我...
紙巾正面紙巾背面
zoom 近 d 先~
紙巾共有 24 款
根據包裝紙上嘅款式,紙巾包印有 Pekkle 嘅款式應該一共有 5 款〔只計包裝正面〕.
喺總數 48 包紙巾當中,就一共有 15 包紙巾〔正面,背面加埋共 7 款設計〕印有 Pekkle 個樣.都佔咗總數三成有多嫁喇,而且仲齊哂所有 Pekkle 有份嘅紙巾款式,算係有交代啦!雖然當中有 D 紙巾,只係一面印有 Pekkle,而唔係兩面都印哂 Pekkle,不過都已經好滿足嫁喇!
逐款慢慢睇下啦~而整體嚟講,我就只係差兩款,就可以集齊全套 24 款嘅紙巾喇...跟番包裝袋上嘅圖片去排位...就發現少咗右邊嗰兩款...就係少咗呢兩款喇!好彩唔係 Pekkle...
因為剪裁嘅關係,印喺每張紙巾上面嘅 pattern 都會有少許不同之處,所以好期待紙巾上面會印有 Pekkle....
不過當我發現到張紙巾上印咗呢 d 字之後,就知道我呢個 "希望" 已經徹底地『幻滅』喇... 相信一向對 Sanrio,Pekkle 產品有相當認識嘅人,應該知道點解囉...
友人話去到沖繩之後,搵勻都唔見有 Pekkle 嘅產品,估唔到反而喺無心插柳嘅情況之下,就比佢喺 AEON 意外發現到呢款紙巾!睇嚟我同 Pekkle 都幾有緣喎~~


text:
「展覽」
相信好多就嚟做人父母,或者已經做咗人哋嘅父母,都會最起碼去過嗰啲嬰兒展.因為好多嘢都可以一次過搞掂晒,而我覺得不能開參展商,或者係啲媽媽都好鬼犀利.參展商會用盡所有法寶去吸引你去排隊登記做會員,甚至乎用一啲好吸引嘅優惠俾去展覽會嘅媽媽.入到去真係好似打仗咁,多人到有啲參展商嘅人龍分分鐘要排成個鐘頭.不過有時啲優惠同贈品真係幾吸引.
「贈品」
本來今次嘅嬰兒展都無諗住去,因為之前郭大少未出世,所以去添置佢啲用品.之後嗰次就係佢出咗世之後再去添置之前買漏嘅用品.經過兩次嘅嬰兒展之後,其實都已經好清楚佢哋嘅玩法.而每次去嘅目的當然係試用裝同參展商嘅贈品,就算你唔買嘢都會一袋二袋咁返屋企.今次同老婆去嬰兒展就有計劃同目標,同時咁淨係得我自己,所以兩個人好快就搞掂所有嘢.
「入會」
講真,大部份嘅參展商都會要你填表格加入佢哋嘅媽媽會,因為之後佢哋就可以用電話或者短信去做推廣.而有一啲商戶亦需要你小朋友嘅出生日期,所以佢哋可以按照你個小朋友嘅年齡作更準確嘅推廣.老實講如果我有咁多數據,基本上真係可以推算好多嘢,而透過適當嘅分析,相信要有效做針對性推廣簡直就係無難度.雖然有時知道透露咁多個人資料嘅後果,但係有時都係因為啲產品好吸引,所以好多人都會樂意去提供佢哋嘅資料.